07 Gor 2020 16:07\nLansio cronfa £4m i arbed ac ailadeiladu chwaraeon cymunedol\nBellach mae clybiau ar lawr gwlad yn Sir Gaerfyrddin yn gallu cyflwyno cais am gronfa newydd i'w helpu i oroesi'r pandemig Covid-19 a pharatoi i ailddechrau gweithgareddau'n ddiogel.\nMae Chwaraeon Cymru wedi lansio 'Cronfa Cymru Actif' sy'n cynnwys buddsoddiad o £4 miliwn, fel bod mwy o glybiau a sefydliadau cymunedol yn gallu diogelu eu dyfodol drwy gyflwyno cais am grant rhwng £300 a £50,000.\n07 Gor 2020 09:37\nWythnos gyntaf lwyddiannus yn ôl yn yr ysgol\nMae mwy na 10,000 o blant wedi mynd yn ôl i'r ysgol yn Sir Gaerfyrddin hyd yn hyn.\nMae hyn yn cynnwys 6,144 o blant ysgol gynradd a 4,226 o ddisgyblion ysgol uwchradd, yn ôl ffigurau'r Cyngor ar gyfer yr wythnos ddiwethaf.\nMae ysgolion ledled y sir wedi nodi bod staff a disgyblion wedi bod yn hapus i fynd yn ôl i'r ysgol, a bod y mesurau diogelwch a roddwyd ar waith wedi bod yn llwyddiannus.\n07 Gor 2020 09:16\nGohirio’r broses o gategoreiddio ysgolion y flwyddyn nesaf\nBydd Llywodraeth Cymru yn gohirio’r broses o gategoreiddio ysgolion ar gyfer y flwyddyn academaidd 2020 i 2021, fel rhan o'i mesurau i leihau'r pwysau ar ysgolion yn ystod y pandemig COVID-19.\n06 Gor 2020 15:02\nY Cynllun Cymorth Gofal Plant Coronafeirws\nBydd y Cynllun Cymorth Gofal Plant Coronafeirws ar gyfer plant cyn-ysgol gweithwyr critigol a phlant sy'n agored i niwed yn dod i ben ar 31 Awst.\nMae'r cynllun hwn wedi helpu i sicrhau nad oedd gweithwyr critigol yn wynebu rhwystrau gofal plant wrth ymateb i'r feirws.\nDylai rhieni sydd wedi bod yn defnyddio'r cynllun hwn nawr fynd ati i wneud trefniadau gofal plant arall ar ôl 31 Awst.\nBydd y Cynllun Cymorth Gofal Plant Coronafeirws yn cau i newydd-ddyfodiaid ar 12 Gorffennaf, ar ôl y dyddiad hwn, ni fydd unrhyw rieni newydd yn gallu gwneud cais am y cynllun (yr unig eithriad yw plant sy'n agored i niwed). Yr unig rai fydd yn gymwys i gael mynediad i ofal plant wedi’i ariannu ar ôl 12 Gorffennaf (hyd at 31 Awst) yw’r rhai sydd wedi cael asesiad o ran eu cymhwysedd ac sydd wedi derbyn llythyr cadarnhad.\nRoedd Llywodraeth Cymru wedi atal y Cynnig Gofal Plant i newydd-ddyfodiaid ym mis Ebrill er mwyn ariannu'r Cynllun Cymorth Gofal Plant Coronafeirws. Wrth i'r cyfyngiadau symud ddechrau llacio ac wrth i'r cynllun ddod i ben, cafwyd cadarnhad bydd y Cynnig Gofal Plant yn ailddechrau. Bydd rhagor o wybodaeth yn cael ei chyhoeddi cyn gynted ag y cawn y wybodaeth ddiweddaraf gan Lywodraeth Cymru.\n06 Gor 2020 12:19\nDatganiad ysgrifenedig ar newidiadau i gyhoeddi data ynghylch dyfarniadau cymwysterau\nMae Kirsty Williams, y Gweinidog Addysg, wedi cadarnhau y bydd y penderfyniad i atal y trefniadau arferol ar gyfer mesurau perfformiad Cyfnod Allweddol 4 a'r chweched dosbarth yn ymestyn i flwyddyn academaidd 2020/21 oherwydd y pandemig coronafeirws.\n03 Gor 2020 14:37\nOnd, mae Llywodraeth Cymru yn atgoffa pawb am bwysigrwydd cadw pellter cymdeithasol, golchi dwylo’n rheolaidd a pharchu’r lleoedd a’r cymunedau y maen nhw’n ymweld â nhw.\n03 Gor 2020 12:31\nAchrediad newydd am ddim i fusnesau twristiaeth\nGall busnesau twristiaeth yn Sir Gaerfyrddin sicrhau eu gwesteion a'r gymuned leol eu bod yn gwneud popeth posibl i ailagor yn ddiogel drwy wneud cais am nod barcut ansawdd twristiaeth newydd am ddim ledled y DU.\nGall busnesau ddefnyddio achrediad cynllun Barod Amdani ar eu gwefan ac yn eu deunydd marchnata. Mae cyngor ar asesu risg ar gael hefyd.\nGallwch gael rhagor o wybodaeth drwy edrych ar https://goodtogo.VisitBritain.com/Your-Business-Good-to-Go-Wales\n02 Gor 2020 15:21\nAmserlen ar gyfer ailagor y sector lletygarwch / twristiaeth yn raddol\nMae Llywodraeth Cymru wedi cadarnhau heddiw:\nGall bariau, bwytai a chaffis â mannau awyr agored baratoi i ailagor o 13 Gorffennaf cyn belled â bod nifer yr achosion o'r coronafeirws yn parhau i ostwng. Gwneir penderfyniad terfynol ar 9 Gorffennaf.\nOs caiff y gofyniad i aros yn lleol ei godi yng Nghymru ar 6 Gorffennaf, bydd atyniadau ymwelwyr awyr agored hefyd yn gallu ailagor o'r dyddiad hwnnw.\nMae'r dyddiad pryd y gall perchnogion llety hunangynhwysol dderbyn archebion yn cael ei ddwyn ymlaen i 11 Gorffennaf o 13 Gorffennaf, i helpu gyda phatrwm archebion dydd Sadwrn i ddydd Sadwrn. Mae hyn hefyd yn amodol ar yr adolygiad sydd i ddod o'r rheoliadau coronafeirws ar 9 Gorffennaf.\nEwch i wefan Llywodraeth Cymru i weld y cyhoeddiad llawn.\nRydym wedi llunio canllawiau ar bynciau penodol i’ch helpu i roi’r dull 5 cam ar waith wrth i chi ailagor eich busnes a rhestr wirio i sicrhau eich bod wedi gwneud popeth y mae angen i chi ei wneud i agor eich busnes yn ddiogel. Hefyd mae posteri/arwyddion dwyieithog ar gael am ddim i chi eu hargraffu a’u dangos yn eich busnes i helpu o ran cadw pellter cymdeithasol, hylendid a mwy.\nRhagor o wyboadaeth\n02 Gor 2020 09:15\nYn galw holl Ed Sheerans ac Ariana Grandes y dyfodol – Mae'n amser rhoi her i'ch sgiliau cyfansoddi!\nMae'r Cynghorydd Emlyn Dole, arweinydd y Cyngor a chyfansoddwr, wedi ysgrifennu cân yn arbennig i groesawu plant yn ôl i'r ysgol yn dilyn y pandemig coronafeirws.\nMae'r Cynghorydd Dole yn gofyn i ddisgyblion ysgolion cynradd Sir Caerfyrddin i helpu i orffen y gân drwy ysgrifennu pennill arall.\n01 Gor 2020 16:54\nMarchnadoedd Sir Gaerfyrddin\nBydd marchnadoedd dan do Llanelli a Chaerfyrddin yn agor chwe diwrnod yr wythnos o ddydd Llun, Gorffennaf 6.\nCofiwch ddilyn y canllawiau diogelwch newydd wrth ymweld â'r farchnad a gweithredu'n gyfrifol ac ystyried pobl eraill o'ch cwmpas.\n30 Meh 2020 17:23\nGwasanaeth Cofrestru Genedigaethau\nMae Llywodraeth Cymru wedi cyhoeddi y gall y Gwasanaeth Cofrestru Genedigaethau ailddechrau, ond dim ond pan fydd yn ddiogel gwneud hynny. Rydym yn gweithio’n galed iawn i baratoi ein swyddfeydd ac i newid sut y byddwn yn gweithio gyda’n cwsmeriaid a’n cymunedau. Bydd yr holl famau nad ydynt wedi gallu cofrestru eu baban yn ystod y cyfyngiadau symud yn cael llythyr yn egluro beth i’w wneud nesaf. Cyn gynted ag y byddwn yn barod, byddwn yn agor ein system apwyntiadau.\nDyma rai o'r pethau rydym yn eu gwneud:\nArwyddion sy'n rhoi cyngor ar sut i gadw'n ddiogel yn ein hadeiladau\nSgriniau wrth ddesgiau i'ch diogelu chi a'n tîm\nHylif diheintio dwylo ym mhob swyddfa i chi a'n tîm\nGlanhau pob swyddfa bob dydd a rhwng apwyntiadau\nDulliau newydd o weithio i leihau gymaint â phosibl yr amser yr ydym yn ei dreulio gyda chi\nDulliau newydd o weithio er mwyn osgoi trafod arian parod\nEin prif flaenoriaeth yw eich cadw chi a’n tîm yn ddiogel.\n29 Meh 2020 16:19\nCreu Catrefi Estynedig fel bod teuluoedd yn cael dod at ei gilydd eto\nHeddiw, cyhoeddodd Llywodraeth Cymru y bydd pobl o ddwy aelwyd wahanol yn gallu ymuno i ffurfio un aelwyd estynedig o 6 Gorffennaf ymlaen.\n26 Meh 2020 16:51\nGallai busnesau newydd yn Sir Gaerfyrddin fod yn gymwys i gael grant newydd i roi cymorth iddynt ar unwaith o ran llif arian.\nMae tîm datblygu economaidd Cyngor Sir Caerfyrddin yn annog busnesau newydd i gadarnhau a ydynt yn gymwys - mae £300,000 wedi'i ddyrannu i fusnesau yn Sir Gaerfyrddin, ac mae grantiau o £2,500 ar gael ar sail cyntaf i'r felin o 12pm ddydd Llun 29 Mehefin.\n26 Meh 2020 14:51\nStryd y Farchnad, Llanelli\nBydd gwaith i wella Stryd y Farchnad yng Nghanol Tref Llanelli yn dechrau ddydd Llun (29 Mehefin).\nMae'r cyngor yn gwneud gwaith i godi adeilad a fydd yn darparu unedau masnachol newydd a fflatiau llawr uchaf yn lle'r adeilad adfeiliedig presennol, a feddiannwyd yn fwyaf diweddar gan y bwyty Altalia. Mae'n rhan o gynlluniau adfywio ehangach ar gyfer canol y dref.\nSylwch fod gwaith dymchwel ac adeiladu yn cael ei wneud yr ardal a chofiwch gymryd gofal ychwanegol wrth fynd heibio.\n26 Meh 2020 14:36\n26 Meh 2020 12:37\nGwaith cynnal a chadw strwythurol hanfodol\nDdydd Llun (Mehefin 29) byddwn yn dechrau gwaith cynnal a chadw strwythurol hanfodol ar gynllun cynnal y briffordd yn ymyl Allt Rhyddgoed Fawr ar y B4333 yng Nghastellnewydd Emlyn. Bydd goleuadau traffig yno drwy gydol y gwaith, y bwriedir ei wneud dros dair wythnos. Diolch ymlaen llaw am eich amynedd a’ch cydweithrediad.\n26 Meh 2020 12:13\nProsiect Denu Twristiaid Pentywyn\nMae'r gwaith yn ailddechrau'r wythnos nesaf ar y datblygiad newydd ar lan y môr ym Mhentywyn.\nBydd Prosiect Denu Twristiaid Pentywyn yn cynnwys amgueddfa newydd o'r radd flaenaf ac eco-hostel â 42 gwely, ynghyd â chyfleusterau digwyddiadau a rhodfa arddangos.\n25 Meh 2020 14:58\nGwaith adeiladu yn ailddechrau yn Ysgol Pum Heol\nMae gwaith adeiladu wedi ailddechrau ar ysgol newydd gwerth £4.1miliwn ym Mhump-hewl ar ôl i'r gwaith gael ei atal dros dro o ganlyniad i'r pandemig coronafeirws.\nMae'r ysgol yn cael ei hadeiladu ar dir ger y safle presennol ac mae'r cyngor yn gweithio'n agos gyda'r contractwr TRJ Ltd i wneud yn siŵr y gellir gwneud y gwaith yn ddiogel ac yn unol â chanllawiau'r Llywodraeth.\n25 Meh 2020 14:00\n23 Meh 2020 13:22\n23 Meh 2020 10:56\nClicio, casglu, dosbarthu - Pennod newydd i lyfrgelloedd\nBydd llyfrgelloedd yn Sir Gaerfyrddin yn dychwelyd gyda gwasanaeth clicio a chasglu o ddydd Mercher, 1 Gorffennaf.\nBydd aelodau yn gallu archebu detholiad o lyfrau i'w casglu o lyfrgelloedd y cyngor sir yn Rhydaman, Caerfyrddin a Llanelli.\nMae gwasanaeth dosbarthu yn cael ei ddatblygu ar gyfer y rhai sy'n parhau i warchod eu hunain yn unol â chyngor Llywodraeth Cymru.\n23 Meh 2020 09:30\nMae Bysiau Cwm Taf yn ychwanegu mwy o deithiau i wasanaeth 222 rhwng Hendy-gwyn, Pentywyn, Lacharn, Sanclêr a Caerfyrddin o 22 Mehefin. Gwiriwch yr amserau a chynlluniwch eich taith cyn i chi deithio. Am wybodaeth cysylltwch a Traveline Cymru ar 0800 464 00 00 neu ar traveline.cymru\n22 Meh 2020 18:21\nY tymor ysgol i orffen ar 17 Gorffennaf\nBydd ysgolion Sir Gaerfyrddin yn gorffen ar gyfer gwyliau'r haf ar 17 Gorffennaf.\nRoedd Llywodraeth Cymru wedi bwriadu ymestyn y tymor am wythnos ychwanegol, ond nid yw wedi llwyddo i ddod i gytundeb â'r undebau. Mae llawer o staff eisoes yn methu â mynychu safleoedd ysgolion am resymau meddygol teilwng, a gallai'r wythnos wirfoddol ychwanegol a gynigir gan y Senedd arwain at brinder staff mewn rhai ysgolion, ac o bosibl rhai ysgolion yn methu ag agor o gwbl.\nMae hyn yn golygu y bydd yr ysgol yn ailagor ddydd Llun 29 Mehefin am gyfnod o dair wythnos er mwyn i'r plant gael cyfle i ailgydio, dal i fyny a pharatoi ar gyfer yr haf a mis Medi.\n22 Meh 2020 15:15\n22 Meh 2020 14:38\nLlwybrau Hawliau Tramwy Cyhoeddus\nBydd archwiliadau a gwaith diogelwch yn ailddechrau ar rannau o rwydwaith Hawliau Tramwy Cyhoeddus Sir Gaerfyrddin yn dilyn yr achosion o Coronafeirws (COVID-19).\nBydd hyn hefyd yn cynnwys gwaith clirio llystyfiant ar hyd Llwybr yr Arfordir er mwyn sicrhau llwybr diogel i gerddwyr.\nErs COVID-19 gwelwyd cynnydd yn nifer y bobl sy’n cerdded ar rai llwybrau ac er bod y Parcmyn Hawliau Tramwy Cyhoeddus wedi ymateb i faterion diogelwch a nodwyd gan y cyhoedd, byddant bellach yn cynnal archwiliadau rheolaidd ac yn sicrhau bod arwyddbyst yn eu lle ar hyd y llwybrau allweddol er mwyn helpu i gadw cerddwyr ar y llwybrau dynodedig.\nBydd asesiadau risg a systemau gweithio diogel ar waith ar gyfer y gwaith hwn i sicrhau y cydymffurfir â chanllawiau'r Llywodraeth o ran cadw pellter cymdeithasol.\nA fyddech cystal â chynorthwyo ein gwaith a diogelwch ein Parcmyn Hawliau Tramwy Cyhoeddus drwy gydymffurfio â'r gofynion cadw pellter cymdeithasol lle byddwn yn cyflawni'r gwaith hwn.\n22 Meh 2020 11:07\nMae rhagor o gyfarfodydd pwyllgorau’r Cyngor yn ailddechrau yn sgil llwyddiant cyfarfodydd ar-lein y Bwrdd Gweithredol a’r Cyngor llawn.\nBydd Pwyllgor Cronfa Bensiwn Dyfed yn cyfarfod ar-lein ddydd Mercher 24 Mehefin am 2pm. Bydd y Bwrdd Gweithredol yn cyfarfod am 10am ddydd Llun 29 Mehefin a bydd y Pwyllgor Cynllunio yn ailymgynnull am 10am ddydd Mawrth 30 Mehefin.\nBydd yr holl gyfarfodydd yn cael eu darlledu ar-lein ar dudalennau’r Cyngor a Democratiaeth ar y wefan, a bydd gwasanaeth cyfieithu ar y pryd ar gael pan fydd y cyfarfodydd yn cael eu ffrydio’n fyw.\n22 Meh 2020 10:35\nAgor marchnadoedd Sir Gaerfyrddin yn raddol\nBydd mwy o stondinau'n ailagor ym Marchnadoedd Sir Gaerfyrddin yr wythnos hon wrth i'r cyfyngiadau ar fusnesau gael eu llacio.\nMae Cyngor Sir Caerfyrddin yn cynorthwyo masnachwyr i fynd yn ôl i redeg eu busnesau'n ddiogel ar ôl misoedd o fod, i raddau helaeth, ar gau oherwydd y pandemig coronafeirws.\nBydd stondinau marchnad dan do ac awyr agored yn agor yn raddol yn Llanelli, Caerfyrddin a Rhydaman, gyda diwrnodau masnachu llai o ddydd Mercher i ddydd Sadwrn.\n19 Meh 2020 16:11\nParatoadau ar y gweill i dwristiaeth ddychwelyd yn ddiogel\nMae gofal ychwanegol yn cael ei gymryd i baratoi Sir Gaerfyrddin ar gyfer y twristiaid a fydd yn dychwelyd pan fydd cyfyngiadau symud yn cael eu llacio yng Nghymru.\nMae Cyngor Sir Caerfyrddin yn gweithio gyda chymunedau a busnesau lleol yn y diwydiant twristiaeth i baratoi ar gyfer croesawu ymwelwyr a gwesteion yn ôl yn raddol pan fydd Llywodraeth Cymru yn rhoi caniatâd – disgwylir cyhoeddiadau pellach yn ystod yr wythnosau nesaf.\n19 Meh 2020 15:44\nAilagor toiledau cyhoeddus sy’n eiddo i’r Cyngor Sir\nBydd toiledau cyhoeddus sy’n eiddo i Gyngor Sir Caerfyrddin yn ailagor o ddydd Llun, 22 Mehefin.\nMae’r cyfleusterau mewn trefi a chymunedau ledled y sir wedi cael eu cau ers mis Mawrth o achos y pandemig Coronafeirws (COVID-19).\nMaes parcio Heol Ioan, Caerfyrddin\nMaes parcio San Pedr, Caerfyrddin\nMaes parcio Llandeilo\nMaes parcio Sanclêr\nTalacharn (Stryd Wogan)\nGer Neuadd y Dref, Llanelli\nGorsaf Fysiau Porth y Dwyrain, Llanelli\nMaes parcio Carregaman, Rhydaman\nMaes parcio traeth Llansteffan\nCliff Walk Pentywyn, (Springwell)\nGlanyfferi (mynedfa i’r traeth)\nMae meysydd parcio Porth Tywyn a Llanymddyfri wedi agor eisoes\nBydd yr awdurdod yn gweithio’n agos gyda chynghorau tref a chymuned i gynnig cyngor a chefnogaeth ynghylch sut i ailagor eu cyfleusterau’n ddiogel.\n19 Meh 2020 15:08\nRheoliadau coronafeirws: newidiadau o Ddydd Llyn 22 Mehefin\nbydd pob siop yng Nghymru sy’n gwerthu nwyddau nad ydynt yn hanfodol yn cael ailagor\ngalluogi pobl i weddïo’n breifat mewn mannau addoli. Bydd angen cadw pellter cymdeithasol ac ni fydd hawl i ymgynnull;\nailgychwyn y farchnad dai drwy alluogi pobl i fynd i weld tai os ydynt yn wag, ac i symud tŷ os cytunwyd ar y gwerthiant ond nad yw’r trefniadau wedi’u cwblhau eto;\nllacio’r cyfyngiadau ar gyrtiau chwaraeon awyr agored, ond gan gynnal pellter cymdeithasol. Ni chaniateir unrhyw chwaraeon cyswllt na chwaraeon tîm;\ngalluogi athletwyr elît nad ydynt yn broffesiynol, gan gynnwys y rhai sy’n gobeithio cymryd rhan yn y gemau Olympaidd a Pharalympaidd, i ailddechrau hyfforddi\nMae'r gofyniad i aros yn lleol ac i beidio â theithio mwy na phum milltir o’r cartref, fel arfer, yn parhau. Fodd bynnag, bydd canllawiau newydd yn ei gwneud yn glir bod modd i bobl deithio y tu hwnt i'w hardal leol i ymweld â pherthnasau a ffrindiau agos ar sail trugaredd. Mae hyn yn cynnwys mynd i weld pobl mewn cartref gofal neu sefydliad troseddwyr ifanc – os caniateir yr ymweliadau hynny. Bydd caniatâd hefyd i bobl deithio os oes ganddynt hawl i bleidleisio mewn etholiadau tramor, a bod yn rhaid bod yn bresennol i bleidleisio.\n19 Meh 2020 14:53\nMae Cyngor Sir Caerfyrddin yn helpu masnachwyr a busnesau i baratoi i ailagor pan fydd rheolau cyfyngiadau symud yn cael eu llacio yng Nghymru ddydd Llun, 22 Mehefin.\nBydd manwerthwyr a marchnadoedd sy'n gwerthu nwyddau nad ydynt yn hanfodol yn cael ailagor, er na chaniateir i gaffis, bwytai, tafarndai, a gwasanaethau megis salon harddwch a thrin gwallt agor eto.\n19 Meh 2020 13:31\nAilddechrau gwasanaethau glanhau strydoedd\nMae'r gwasanaethau glanhau strydoedd arferol ledled Sir Gaerfyrddin wedi ailddechrau, yn sgil dychweliad staff a gafodd eu hadleoli i gefnogi gwasanaethau rheng flaen yn ystod y pandemig Coronafeirws.\nDywedodd Cyngor Sir Caerfyrddin, er bod ei drefn arferol o gynnal a chadw strydoedd wedi dychwelyd, y dylai pobl fod yn ymwybodol mai nhw sy'n gyfrifol am eu gwastraff eu hunain - ni fydd gollwng sbwriel a thipio anghyfreithlon yn cael ei oddef.\n18 Meh 2020 16:50\nFfordd Gyswllt Economaidd Dwyrain Cross Hands\nBydd gwaith yn ailddechrau ar Ffordd Gyswllt Economaidd Cross Hands o ddydd Llun, 22 Mehefin.\nRydym wedi gweithio'n agos gyda'r contractwr a benodwyd, Alun Griffiths Ltd, i sicrhau bod trefniadau addas ar waith i lynu wrth ganllawiau'r Llywodraeth.\nMae hon yn rhan allweddol o gynlluniau adfywio strategol Sir Gaerfyrddin a bydd yn chwarae rôl hanfodol yn ein hadferiad economaidd.\nMae'n cynnwys ffordd ddosbarthu dwy lôn â darpariaeth Teithio Llesol sy'n gwasanaethu cefnffordd yr A48 a Pharc Busnes Cross Hands, gan leihau tagfeydd wrth gylchfan Cross Hands a gwella amodau ar gyfer trigolion Gorslas a Cross Hands.\n18 Meh 2020 15:54\nSlotiau wythnosol bellach ar gael mewn canolfannau ailgylchu\nGall preswylwyr bellach wneud apwyntiad unwaith bob saith diwrnod i fynd i un o'r canolfannau ailgylchu gwastraff y cartref yn y sir.\nMae'r newid hwn yn dilyn ailagor canolfannau Nant-y-caws, Trostre, Wernddu a Hendy-gwyn yn llwyddiannus.\nDim ond trwy apwyntiad y gellir ymweld â'r canolfannau ailgylchu o hyd, a hynny at ddibenion hanfodol yn unig i waredu unrhyw wastraff y cartref.\nRydym hefyd yn ymestyn yr ystod dyddiadau ar gyfer apwyntiadau i 14 diwrnod a gellir eu gwneud unrhyw bryd drwy fynd i'r dudalen canolfannau ailgylchu neu gysylltu â Galw Sir Gâr ar 01267 234567 os nad oes gan y preswylydd fynediad i'r rhyngrwyd.\nAtgoffir pobl y gellir cael mynediad i'r safle ar unrhyw adeg yn ystod y slot o hanner awr mae'r apwyntiad ar ei gyfer - nid oes yn rhaid i bobl ddod erbyn dechrau'r slot, a thrwy ei gadael hi am ychydig efallai bydd llai o waith aros ganddynt, er enghraifft os oes gennych chi apwyntiad am 10am gallwch fynd i'r ganolfan ailgylchu am 10.15am a bydd gennych ddigonedd o amser o hyd i ddadlwytho eich gwastraff.\nCofiwch ddidoli a gwahanu'r holl wastraff cyn mynd fel bod cymaint o wastraff â phosibl yn cael ei ailgylchu yn y cynwysyddion perthnasol ar y safle.\n17 Meh 2020 10:11\n16 Meh 2020 11:17\nBydd tua 14 o fanciau yn cael cyfran o'r arian ar ffurf talebau, a hynny o incwm a gynhyrchir o baneli solar ben to ar adeiladau Cyngor Sir Caerfyrddin.\n15 Meh 2020 15:50\nYmestyn Cynllun Cymorth Gofal Plant Coronafeirws\nMae'r Cynllun Cymorth Gofal Plant Coronafeirws, sy'n cefnogi cost gofal plant i blant 0-3 oed ar gyfer gweithwyr critigol yn ystod y pandemig coronafeirws, wedi cael ei ymestyn tan 31 Awst.\nMae Llywodraeth Cymru wedi cyhoeddi y bydd yn parhau i ddarparu gofal plant wedi'i ariannu ar gyfer plant cyn oed ysgol gweithwyr critigol, yn ogystal â phlant agored i niwed.\n12 Meh 2020 16:40\nRhagor o apwyntiadau ar gyfer y canolfannau ailgylchu\nMae apwyntiadau ychwanegol ar gael ar gyfer ein pedair canolfan ailgylchu gwastraff y cartref yn Sir Gaerfyrddin.\nBydd Canolfan Wernddu yn Rhydaman hefyd yn agor saith diwrnod yr wythnos o ddydd Llun, 15 Mehefin, ond gallwch drefnu apwyntiad o heddiw ymlaen.\n11 Meh 2020 13:30\nAil-agor parciau sy'n eiddo i'r Cyngor Sir 12 Mehefin\nBydd parciau a reolir gan Gyngor Sir Caerfyrddin, gan gynnwys Parc Gwledig Pen-bre, Parc Howard, Llyn Llech Owain a Pharc Coetir y Mynydd Mawr yn ail-agor i'r cyhoedd yfory (dydd Gwener, 12 Mehefin).\nCafodd y parciau a'r mannau agored eu cau yn unol â chyngor y Llywodraeth ar ddechrau'r pandemig Coronafeirws.\nBydd yr holl gyfleusterau toiled, cyfleusterau arlwyo, mannau chwarae a chyfleusterau chwaraeon a hamdden yn parhau i fod ar gau ym mhob parc.\n11 Meh 2020 12:29\nBron i 2,000 o deuluoedd yn elwa ar gymorth digidol\nMae'r Cyngor yn darparu cymorth digidol i bron i 2,000 o deuluoedd ledled Sir Gaerfyrddin yn ystod y pandemig coronafeirws.\nMae cyfanswm o 1,600 o gyfrifiaduron yn cael eu dosbarthu, ac mae'r Cyngor yn helpu 300 yn rhagor o deuluoedd sydd â phroblemau cysylltu er mwyn i blant barhau i ddysgu o'u cartrefi.\n11 Meh 2020 09:21\nYsgolion yn ailagor\nCwestiynau cyffredin ar sut y gall ysgolion weithredu o 29 Mehefin.\n10 Meh 2020 11:29\nDarllenwch fwy - wefan Llywodraeth Cymru\n09 Meh 2020 17:03\nY Cyngor a'r heddlu yn cynnig cyngor i bobl agored i niwed\nMae tîm safonau masnach Cyngor Sir Caerfyrddin wedi bod yn darparu cyngor i breswylwyr sy'n byw mewn Parthau Dim Galw Heb Wahoddiad yn ystod y pandemig coronafeirws.\nAr y cyd â swyddogion o Heddlu Dyfed Powys, ymwelwyd â 1,825 o eiddo mewn 58 o barthau yn ardal Llanelli a rhoddwyd taflenni sy'n cynnwys gwybodaeth am sgamiau mewn perthynas â COVID19.\n09 Meh 2020 16:07\nMae paratoadau ar waith i ailagor ysgolion ledled Sir Gaerfyrddin er mwyn i blant 'ddod i'r ysgol a dal ati i ddysgu' cyn gwyliau'r haf.\nCyhoeddodd y Gweinidog Addysg, Kirsty Williams, y gallai ysgolion ailagor o 29 Mehefin ac y byddai tymor yr haf yn cael ei ymestyn am wythnos.\nMae'r cyngor eisoes wedi bod yn gweithio'n galed i roi cynlluniau ar waith ar gyfer ysgolion yn y sir er mwyn galluogi mwy o blant i fynychu pan fo'r amser yn iawn i wneud hynny.\nBydd ysgolion ar agor i bob grŵp blwyddyn, ond gyda dosbarthiadau llai o faint ac amseroedd egwyl, dechrau a gorffen gwahanol.\n08 Meh 2020 17:03\nAngen glanhawyr ar frys ar gyfer ailagor ysgolion\nMae'r Cyngor yn chwilio ar frys am hyd at 300 o staff glanhau ar gyfer ysgolion ac adeiladau'r cyngor yn Sir Gaerfyrddin wrth iddo gynllunio ar gyfer ailagor ysgolion a gwasanaethau eraill fel rhan o'i ymateb parhaus i'r coronafeirws.\nMae dirfawr angen y glanhawyr dros dro mewn nifer o ardaloedd gan gynnwys Rhydaman, Caerfyrddin, Cross Hands, Garnant, Glanaman, Cydweli, Talacharn/Pentywyn, Llandeilo, Llanymddyfri, Llanelli, Llanybydder/Llanllwni, Castellnewydd Emlyn, Pencader, Sanclêr, y Tymbl a Hendy-gwyn.\n05 Meh 2020 12:24\nCaiff pawb sydd am wneud siwrneiau ar droed neu ar feic yn ein rhanbarth, gan gynnwys pobl nad ydynt yn cerdded neu'n beicio'n aml, eu hannog i ddweud eu dweud.\nMae'r Cyngor hefyd yn chwilio am fewnbwn i fesurau trafnidiaeth gynaliadwy mewn ymateb i Covid-19. Gellir dod o hyd i'r adran hon ar y dudalen ymgynghori.\n05 Meh 2020 11:30\nMae'r holl feysydd parcio sy'n eiddo i'r Cyngor ar hyd Parc Arfordirol y Mileniwm, Llanelli ac ar lan y môr yn Llansteffan yn ailagor heddiw - dydd Gwener, 5 Mehefin, 2020.\nBydd y maes parcio oddi ar Heol y Ffatri, ger y fynedfa i Barc Gwledig Pen-bre, yn parhau i fod ar gau hyd nes rhoddir gwybod fel arall.\nNid yw peiriannau talu ac arddangos ar waith ar hyn o bryd.\nAnogir trigolion i gadw pellter cymdeithasol wrth ddefnyddio meysydd parcio ac i barchu pobl eraill o'u cwmpas.\nAtgoffir pobl hefyd bod cyfyngiadau Llywodraeth Cymru yn parhau i fod mewn grym, sy'n gofyn i bobl aros yn lleol ac i beidio â theithio mwy na phum milltir ar gyfer siwrneiau hanfodol, gan gynnwys ymarfer corff dyddiol.\n05 Meh 2020 10:41\nPecynnau gweithgareddau i deuluoedd Dechrau'n Deg\nMae pecynnau gweithgareddau yn cael eu rhoi i bron 1,800 o deuluoedd Dechrau'n Deg yn Sir Gaerfyrddin er mwyn i'w plant ifanc allu eu defnyddio yn ystod y cyfyngiadau symud.\nMae pob pecyn yn cynnwys amrywiaeth o adnoddau sy'n addas i'r oedran ac sy'n dod mewn bocs sy'n gallu cael ei droi'n Focs Taro, Taro a ddefnyddir yn y sesiynau iaith a chwarae a ddarperir gan y cynllun Dechrau'n Deg.\nMae eitemau eraill ar gyfer gweithgareddau yn cynnwys llyfrau, teganau anifeiliaid, swigod, paent a deunyddiau celf, pêl, pypedau canu, pecynnau creu Playdoh, pecynnau creu poteli ysgwyd, byrddau loto, creonau a sialc a deunyddiau amrywiol i'r synhwyrau a fydd yn helpu i gymell y plant tra eu bod yn aros gartref.\n05 Meh 2020 09:10\nRhaid i bobl barhau i warchod eu hunain tan Awst 16\nBydd gofyn i’r bobl hyn barhau i warchod eu hunain hyd 16 Awst. Bydd y llythyr hwn hefyd yn disgrifio sut y mae’r cyngor meddygol wedi newid, gan eu galluogi i fod allan yn yr awyr agored er mwyn cyfarfod â phobl eraill am y tro cyntaf ers dechrau’r pandemig.\n03 Meh 2020 13:15\nMae’r Gweinidog Addysg, Kirsty Williams, wedi cyhoeddi heddiw (dydd Mercher, 3 Mehefin) bydd ysgolion yng Nghymru yn dechrau’r cam nesaf ar 29 Mehefin fel bod pob plentyn yn cael cyfle i ‘Ddod i’r Ysgol, Dal Ati i Ddysgu, Paratoi ar gyfer yr Haf a mis Medi’.\nDatganiad gan y Cyng. Glynog Davies\n02 Meh 2020 15:16\nMae'r Cyngor yn gweithio gyda chyflenwyr bwyd lleol i ddarparu pecynnau bwyd hanfodol i drigolion yn Sir Gaerfyrddin sy'n gwarchod ac sydd heb neb arall i'w helpu.\nMae'n golygu y bydd y parseli, sy'n cael eu dosbarthu'n wythnosol, yn cynnwys rhywfaint o gynnyrch lleol yn ogystal ag eitemau sylfaenol eraill o fwyd a nwyddau ar gyfer y cartref.\nBellach y Cyngor sy'n cyflawni'r gwaith o gyflenwi a dosbarthu'r pecynnau bwyd gan Lywodraeth Cymru, ac mae'n gweithio gyda chwmni Castell Howell o Cross Hands a chyflenwyr lleol eraill i roi'r pecynnau at ei gilydd.\n02 Meh 2020 11:12\nMae cynllun cadw swyddi Coronafeirws yn newid\nO 1 Gorffennaf 2020, caiff busnesau yr hyblygrwydd i ddod â gweithwyr sydd ar ffyrlo nôl yn rhan-amser. O fis Awst, bydd cyflogwyr yn cyfrannu'n gymedrol at gyflogau ffyrlo.\n01 Meh 2020 16:44\nEstyniad i'r cynllun cymorth incwm i'r hunangyflogedig\nAr hyn o bryd, mae'r cynllun yn caniatáu i chi hawlio grant trethadwy gwerth 80% o'ch elw masnachu misol ar gyfartaledd, a delir mewn un rhandaliad sy'n cwmpasu tri mis o elw, ar gyfer hyd at gyfanswm o £7,500.\nOs ydych yn gymwys ac rydych eisiau hawlio'r grant cyntaf, rhaid i chi wneud cais ar neu cyn 13 Gorffennaf 2020.\nMae'r cynllun yn cael ei ymestyn. Byddwch yn gallu gwneud cais am ail grant, sef yr un olaf, ym mis Awst 2020.\nOs ydych yn gymwys, bydd yr ail grant, sef yr un olaf, yn grant trethadwy gwerth 70% o'ch elw masnachu misol ar gyfartaledd, a delir mewn un rhandaliad sy'n cwmpasu tri mis arall o elw, ar gyfer hyd at gyfanswm o £6,570.\nEstyniad i'r cynllun cymorth incwm\n01 Meh 2020 12:12\nMae newidiadau i’r cyngor ar gyfer pobl sy’n gwarchod eu hunain rhag y coronafeirws yn cael eu cyflwyno o ddydd Llun 1 Mehefin ymlaen, cyhoeddodd y Gweinidog Iechyd a Gwasanaethau Cymdeithasol Vaughan Gething.\n01 Meh 2020 10:52\nArolwg rhieni - cipolwg ar ddysgu yn y cyfyngiadau symud\nGofynnir i rieni yn Sir Gaerfyrddin rannu eu sylwadau a'u profiadau yn ystod y cyfnod hwn o gyfyngiadau symud.\nMae miloedd o blant wedi cael eu haddysgu yn y cartref ers i gyfyngiadau'r Llywodraeth orfodi cau ysgolion ym mis Mawrth, ac er bod athrawon wedi gallu cysylltu â disgyblion, mae rhieni wedi chwarae rôl enfawr yn addysg eu plant.\nMae Cyngor Sir Caerfyrddin yn awyddus i ddysgu o'r profiad hwn a chael darlun clir o'r heriau sydd wedi wynebu teuluoedd dros yr ychydig fisoedd diwethaf.\nMae arolwg eang wedi cael ei lansio i gasglu'r adborth hwn, a fydd yn helpu i lywio a llunio addysg yn lleol yn yr wythnosau nesaf.\n01 Meh 2020 10:37\nProfi, Olrhain, Amddiffyn\nDdydd Llun, 1 Mehefin, bydd Llywodraeth Cymru ac Iechyd Cyhoeddus Cymru yn lansio'u rhaglen 'Profi, Olrhain, Amddiffyn' sydd â'r nod o helpu i atal lledaeniad Covid-19.\n01 Meh 2020 09:36\nNewidiadau i reoliadau apelau derbyn yn ystod yr argyfwng coronafeirws\nAr 4 Mai 2020, cyhoeddodd Llywodraeth Cymru newidiadau dros dro i Apelau Derbyn i Ysgolion.\nBydd y rheoliadau dros dro newydd yn parhau i fod mewn grym tan 31 Ionawr 2021.\nBydd y rheoliadau dros dro yn berthnasol i'r achosion canlynol:\nApelau a gyflwynwyd rhwng 4 Mai 2020 a 31 Ionawr 2021\nApelau sydd eisoes wedi'u cyflwyno cyn 4 Mai 2020 ond nad oes penderfyniad wedi cael ei wneud arnynt eto\nDyma'r newidiadau allweddol:\nMae angen i'r holl geisiadau a wrthodwyd ar ôl 28 Chwefror 2020 gael o leiaf 28 diwrnod calendr i gyflwyno apêl.\nO ran unrhyw gais a wrthodwyd â llai na 28 diwrnod calendr i gyflwyno apêl; bydd y rhieni'n cael e-bost yn nodi'r dyddiad cau newydd (gan roi 28 diwrnod calendr) i gyflwyno apêl.\nNid yw'n ofynnol ailgyflwyno apêl os ydych eisoes wedi gwneud hynny.\nYn lle'r gwrandawiadau apêl wyneb i wyneb, ceir gwrandawiadau dros y ffôn neu drwy fideogynadledda. Lle na ellir cynnal gwrandawiadau dros y ffôn neu drwy fideogynadledda, bydd penderfyniad yn cael ei wneud gan ddefnyddio eich sylwadau ysgrifenedig yn unig.\nBeth mae hyn yn ei olygu i chi fel rhiant?\nByddwch yn cael o leiaf 28 diwrnod calendr i apelio yn erbyn penderfyniad i wrthod lle mewn ysgol.\nNid oes angen i chi ailgyflwyno eich apêl.\nOs gwrthodwyd lle i chi mewn ysgol, mae gennych hawl o hyd i apelio yn erbyn y penderfyniad.\nBydd gennych hawl o hyd i drafod a chyflwyno eich achos yn bersonol i Banel Apelau Derbyn annibynnol.\nNi fydd gofyn i chi gael cyfarfod wyneb yn wyneb.\nCewch ddewis cyfarfod dros y ffôn neu drwy fideogynadledda neu drwy ddatganiad ysgrifenedig yn unig.\nBydd canllawiau llawn yn cael eu darparu i gefnogi eich apêl ar ôl iddi gael ei chyflwyno. Dylid anfon ymholiadau drwy e-bost ynghylch y broses apelio i independentadmissionappealspanel@sirgar.gov.uk.\nGwasanaethau bysiau First Cymru o 1 Mehefin\nBydd First Cymru yn ailgyflwyno rhai o'i wasanaethau bysiau o 1 Mehefin 2020, a bydd yn cynyddu amlder y gwasanaethau hynny sydd eisoes ar waith.\nBydd amserlenni dros dro yn cael eu cyflwyno ar gyfer y llwybrau canlynol:\n103 Rhydaman – Llandybïe - Llandeilo\n124 Rhydaman – Y Garnant - Brynaman\n127 Rhydaman– Y Betws - Garnswllt\n128 Rhydaman – Cross Hands - Llanelli\n129 Rhydaman – Cross Hands - Caerfyrddin\n145/146 Rhydaman – Cwmaman\n195 Llanelli – Pontyberem - Caerfyrddin\n197 Llanelli – Pont-iets - Caerfyrddin\nL1 Llanelli – Y Morfa – Penyfan\nL2 Llanelli – Ysbyty’r Tywysog Philip – Dyffryn y Swistir\nL3 Llanelli Ysbyty’r Tywysog Philip – Pontarddulais\nL6 Llanelli – Tŷ-isa\nL7 Llanelli - Yr Hendy\nBydd yr amserlenni'n cael eu diwygio a bydd yr amlder yn cael ei gynyddu ar y llwybrau canlynol:\n111 Cydweli – Llanelli – Abertawe\nT1 Caerfyrddin – Llanbedr Pont Steffan - Aberystwyth\nX13 Llandeilo – Rhydaman – Abertawe\nBydd manylion pellach ar gael ar wefan First Cymru neu drwy ffonio 0345 646 0707.\nMae gwybodaeth am wasanaethau bysiau ledled Cymru ar gael o Traveline Cymru neu drwy ffonio 0800 464 0000.\nBydd llawer llai o deithwyr ar y cerbydau a gofynnir i deithwyr ystyried defnyddio taliadau digyffwrdd neu brynu tocynnau drwy'r ap First Bus lle bo'n bosibl.\nByddwn yn cyflwyno cyfarfodydd rhithwir gan ddechrau gyda'r Bwrdd Gweithredol ar 1 Mehefin a Chyfarfod Blynyddol y Cyngor ar 10 Mehefin. Bydd pob cyfarfod arall yn ailgychwyn fesul cam. Gallwch weld papurau a gwe-ddarllediad o'n cyfarfodydd fel arfer ar ein tudalennau Cyngor a Democratiaeth.\nBydd rhagor o wybodaeth yn cael ei darparu wrth i gyfarfodydd o bell eraill gael eu cyflwyno.\nMae tua 26 o blant eisoes yn gwneud defnydd o ddeunyddiau chwarae ac offer awyr agored newydd sy'n helpu i gynnal eu hiechyd a'u llesiant yn ystod y cyfyngiadau symud.\nMae eitemau megis seddi siglen gardd, pyllau padlo, llechi, pebyll tywyllu synhwyraidd, trampolinau yn gwneud gwahaniaeth enfawr wrth iddynt aros gartref.\n26 Mai 2020 12:49\nCanolfannau ailgylchu gwastraff y cartref ar agor o heddiw ymlaen\nMae canolfannau ailgylchu gwastraff y cartref Trostre a Nant-y-caws yn ailagor heddiw am y tro cyntaf ers dechrau’r pandemig Coronafeirws. Bydd canolfannau Wernddu yn Rhydaman a Hendy-gwyn ar Daf yn ailagor yfory (dydd Mercher-dydd Sul).\nMae’r canolfannau ar agor i’r trigolion hynny yn Sir Gâr sydd wedi gwneud apwyntiad ymlaen llaw. Nid oes apwyntiadau yn weddill yr wythnos hon ar gyfer canolfannau ailgylchu Trostre a Wernddu. Peidiwch â mynd i’r canolfannau heb apwyntiad achos ni fyddwch yn cael eich gadael i mewn.\nGellir gwneud apwyntiadau ar gyfer wythnos nesaf drwy ffurflen archebu ar-lein. Bydd y slotiau ar gyfer yr apwyntiadau yn mynd yn fyw ddydd Iau am 8.30am ar sirgar.llyw.cymru/cartref/canolfannau-ailgylchu\nBydd y sefyllfa’n cael ei hadolygu’n barhaus a bydd unrhyw ddiweddariadau neu newidiadau i’r system yn cael eu postio ar wefan y Cyngor neu’r tudalennau Facebook a Twitter.\nI sicrhau tegwch i bawb, ar y cychwyn un apwyntiad y mis bydd hawl gan bobl ei wneud.\nDiolch am eich cydweithrediad parhaus drwy’r cyfnod anodd hwn.\n25 Mai 2020 09:21\nCronfa Ymddiriedolaeth Cyfamodau’r Lluoedd Arfog\nMae grantiau o hyd at £10,000 ar gael ar gyfer prosiectau creadigol ac atyniadol y gellir eu cyflawni o dan gyfyngiadau cymdeithasol i bobl yng nghymunedau’r Lluoedd Arfog sy’n ynysu gartref yn sgil pandemig Covid-19.\nMae’r canlynol yn gymwys i wneud cais:\nelusennau cofrestredig neu Gwmnïau Buddiannau Cymunedol sy’n medru dangos bod ganddynt dri neu fwy o Ymddiriedolwyr / Cyfarwyddwyr heb gysylltiad na pherthynas â’i gilydd.\nunedau / safleoedd y Lluoedd Arfog\nY dyddiad cau ar gyfer ceisiadau yw Mehefin 30\nAgor canolfan gofal plant arall yn Llanelli\nMae canolfan gofal plant arall yn agor yn Llanelli yr wythnos nesaf (o ddydd Llun, 25 Mai) oherwydd y galw cynyddol i ddarparu gofal i blant gweithwyr critigol a phlant agored i niwed.\nLleolir y ganolfan yn Ysgol Ffwrnes yn Llanelli ac mae'n dilyn agor tair canolfan ychwanegol yn Ysgol Gynradd y Bryn yn Llanelli, Ysgol Gynradd y Model yng Nghaerfyrddin ac Ysgol Tycroes.\nMae'n bwysig cadw'r niferoedd yn isel yn y canolfannau i sicrhau iechyd a diogelwch y plant a'r staff.\nMae rhieni'n cael eu hatgoffa i gadw eu plant gartref lle bo'n bosibl i helpu i leihau lledaeniad y Coronafeirws (Covid-19). Fodd bynnag, os ydych yn weithiwr critigol, ac na all eich plentyn aros gartref, yna rhoddir blaenoriaeth i'ch gofal plant.\nDim ond ar gyfer eu horiau gwaith y dylai rhieni wneud cais am ofal plant, a gofynnir iddynt hefyd ganslo cyn gynted â phosibl os na fydd angen y ddarpariaeth arnynt mwyach.\nNodwch fod yr amserlen ar gyfer gwneud cais i'r canolfannau gofal plant hefyd wedi newid, a bod angen gwneud cais erbyn 5pm ar ddydd Mercher yr wythnos flaenorol bellach.\nYn anffodus, ni fyddwn bellach yn gallu ystyried unrhyw geisiadau a wneir ar ôl y dyddiad cau. Oherwydd y cynnydd sylweddol yn y galw am leoedd yn ein canolfannau mae'n rhaid i ni sicrhau bod staff digonol yn y canolfannau hynny. Mae iechyd a diogelwch y staff a'r disgyblion yn hanfodol a dyma yw ein prif flaenoriaeth.\nCanolfan ailgylchu Trostre\nNid oes apwyntiadau ar ôl ar gyfer canolfan ailgylchu Trostre bellach. Cadwch lygad ar ein gwefan yn ystod yr wythnos am unrhyw apwyntiadau sydd wedi’u canslo. Fel arall, bydd apwyntiadau newydd ar gael unwaith eto am 8.30am ar fore dydd Iau.\nMae digon o apwyntiadau ar gael o hyd yn Nant-y-caws a Hendy-gwyn, a nifer fach yn Wernddu.\nDiolch am ein cefnogi wrth i ni gyflwyno’r system newydd hon.\n21 Mai 2020 12:09\n21 Mai 2020 09:03\nLansio cynllun i gefnogi addysg ôl-16\nMae’r cynllun wedi ei anelu at roi addysg i ddysgwyr 16 oed a throsodd, gan gynnwys addysg bellach ac uwch, prentisiaethau, cyflogadwyedd a dysgu oedolion.\nMae’r ‘Cynllun Cadernid Covid-19 ar gyfer y Sector Ôl-16’ wedi cael ei lansio, gan nodi sut y bydd Llywodraeth Cymru yn cydweithio â cholegau, prifysgolion a darparwyr hyfforddiant er mwyn helpu i sicrhau bod dysgwyr yn cael cefnogaeth drwy gydol y pandemig presennol.\nMae’r cynllun yn nodi grwpiau â blaenoriaeth, sydd fwyaf angen cymorth ac yn nodi disgwyliadau mewn perthynas â sut y bydd darparwyr addysg a Llywodraeth Cymru yn cydweithio i ddarparu cymorth wrth ymateb i COVID-19 a sut y byddwn yn rhoi gwybod am y penderfyniadau allweddol.\nMae ceisiadau ar gyfer y safleoedd ailgylchu bellach ar agor\nMae ceisiadau bellach ar agor i archebu slot yn un o'n pedair Canolfan Ailgylchu Gwastraff y Cartref yn Sir Gaerfyrddin ar gyfer yr wythnos nesaf. Ceir hefyd restr gynhwysfawr o Gwestiynau Cyffredin i'ch helpu i baratoi ar gyfer eich ymweliad.\nDiolch am eich amynedd, rydym yn disgwyl galw mawr am y gwasanaeth, cofiwch fod hyn ar gyfer defnydd hanfodol yn unig.\nTrefnwch apwyntiad ar dudalen ailgylchu ein gwefan.\n20 Mai 2020 11:37\nLansio ap Dechrau'n Deg i gysylltu â theuluoedd\nMae ap newydd wedi'i lansio yn Sir Gaerfyrddin i helpu teuluoedd Dechrau'n Deg i gadw mewn cysylltiad yn ystod y pandemig Coronafeirws.\nMae Dechrau'n Deg yn rhaglen a ariennir gan Lywodraeth Cymru sy'n cefnogi teuluoedd mewn ardaloedd difreintiedig yng Nghymru i roi dechrau'n deg mewn bywyd i blant o dan bedair oed.\nDatblygodd y tîm yr ap i ymgysylltu mwy, ac i gyfeirio teuluoedd at wybodaeth bwysig a hyrwyddo digwyddiadau yn yr ardaloedd lleol.\nMae wedi bod yn arbennig o ddefnyddiol ers dechrau'r Coronafeirws i gyfathrebu â theuluoedd drwy ddefnyddio hysbysiadau i roi gwybodaeth am COVID-19 a chyfeirio teuluoedd at ffynonellau dibynadwy.\nMae tîm Iaith a Chwarae Dechrau'n Deg hefyd yn defnyddio'r ap i gynnal amser stori a fideos cydganu.\n20 Mai 2020 10:03\nCynllun Tâl Salwch Statudol Coronafeirws i lansio ym mis Mai\nMae’r llywodraeth wedi cyhoeddi heddiw y bydd gwasanaeth ar-lein newydd yn lansio ar 26 Mai er mwyn i gyflogwyr bach a chanolig adennill taliadau Tâl Salwch Statudol (SSP) y maent wedi’u gwneud i’w cyflogeion.\nCyhoeddwyd y Cynllun Ad-dalu Tâl Salwch Statudol Coronafeirws yn y Gyllideb fel rhan o becyn o fesurau cymorth ar gyfer busnesau y mae COVID-19 wedi effeithio arnynt.\nBydd y cynllun hwn yn galluogi cyflogwyr bach a chanolig, sydd â llai na 250 o gyflogeion, i wneud cais i CThEM i adennill y costau o dalu SSP cysylltiedig â choronafeirws.\nO dan reoliadau diwygiedig Llywodraeth Cymru, caniateir i glybiau golff agor bellach os ydynt yn dymuno. Mae’n rhaid bod protocolau digonol ar waith gan glybiau i sicrhau bod pob ymwelydd yn cadw pellter cymdeithasol.\nAtgoffir pobl nad oes hawl ganddynt deithio’n bell o’u cartrefi i ymarfer corff oherwydd y cyfyngiadau symud. Mae’n bosibl bydd angen i bobl â phroblemau iechyd neu symudedd penodol deithio am ychydig o’u cartrefi i ymarfer corff, ond dylent fynd i’r lleoliad cyfleus agosaf.\nEwch i Golff Cymru\nGadael y cartref i wneud ymarfer corff – canllawiau Llywodraeth Cymru\nAnnog preswylwyr i gofrestru ar gyfer Fy Nghyfrif\nWrth i Gyngor Sir Caerfyrddin ddechrau cynllunio ar gyfer y dyfodol ac edrych eto ar agor rhai o'i wasanaethau mae preswylwyr yn cael eu hannog i greu Fy Nghyfrif Hwb\nDrwy greu cyfrif, bydd preswylwyr yn gallu cofrestru i dderbyn rhybuddion, rheoli unrhyw archebion yn hawdd, yn ogystal â gweld ceisiadau diweddar a rheoli'r Dreth Gyngor.\nGall tenantiaid hefyd gysylltu â'u cyfrif rhent i weld y balans a gwneud taliad.\nMae preswylwyr sydd â chyfrif eisoes yn cael eu hannog i sicrhau eu bod yn gwybod eu manylion.\n19 Mai 2020 10:38\nDylid defnyddio canolfannau gofal plant ar gyfer oriau gwaith yn unig\nMae wedi dod i'n sylw bod lleiafrif bach o rieni yn defnyddio'r canolfannau gofal plant pan nad ydynt yn y gwaith.\nHoffem eich atgoffa mai dim ond ar gyfer eich oriau gwaith y dylech drefnu i'ch plant fynd i'r canolfannau hyn, a dim ond os na all gŵr/gwraig neu aelod arall o'r teulu ofalu am eich plant.\nMae'r canolfannau hyn wedi cael eu darparu ar gyfer gweithwyr critigol er mwyn sicrhau y gall gwasanaethau rheng flaen hanfodol barhau yn ystod y pandemig Coronafeirws.\nMae'n hanfodol bwysig bod rhieni yn dilyn cyngor y Llywodraeth ac yn cadw eu plant gartref lle bo modd i helpu i atal lledaeniad Covid-19. Os na all eich plentyn aros gartref, yna rhoddir blaenoriaeth i'ch gofal plant.\nDim ond hyn a hyn o leoedd sydd gennym yn ein canolfannau, ac rydym yn ddiolchgar i staff ein hysgolion a'r adran addysg am ddarparu'r gwasanaeth hwn.\nGallai camddefnyddio'r canolfannau gofal plant yn barhaus arwain at dynnu lleoedd yn ôl; nid ydym am wneud hyn ond efallai na fydd dewis gennym os bydd y sefyllfa'n parhau.\nDylai rhieni ddisgwyl cael eu holi gan staff y dderbynfa yn y canolfannau er mwyn annog pobl i beidio â gwneud hyn.\nHefyd efallai y bydd angen cyflwyno mesurau eraill, er enghraifft, darparu prawf o statws gweithiwr allweddol, i atal rhai rhieni rhag manteisio ar hyn.\nHoffem ddiolch i chi am eich cydweithrediad yn y mater hwn er mwyn i ni allu parhau i ddarparu'r gwasanaeth hanfodol hwn ar eich cyfer.\n19 Mai 2020 08:51\nCanolfannau Ailgylchu yn ail-agor drwy apwyntiad yn unig\nBydd Cyngor Sir Caerfyrddin yn ail-agor ei bedair Canolfan Ailgylchu Gwastraff y Cartref o'r wythnos nesaf ymlaen (wythnos yn dechrau 26 Mai) - ond dim ond i drigolion Sir Gaerfyrddin sydd eisoes wedi trefnu apwyntiad ymlaen llaw.\nGellir gwneud apwyntiadau drwy ffurflen archebu ar-lein ar sail y cyntaf i'r felin. Mae hyn er mwyn sicrhau bod nifer yr ymwelwyr â'r safle ar unrhyw adeg yn cael ei reoleiddio er diogelwch y staff a'r cyhoedd. Ni fydd unrhyw un sy'n cyrraedd y safle heb apwyntiad yn cael mynediad.\nI ddechrau, bydd apwyntiadau ar gael am un wythnos ar y tro. Bydd yr apwyntiadau yn mynd yn fyw bob dydd Iau am 8.30am, gan ddechrau o ddydd Iau, 21 Mai. Bydd y sefyllfa'n cael ei hadolygu'n barhaus a bydd unrhyw ddiweddariadau neu newidiadau i'r system yn cael eu postio ar wefan y cyngor neu ar ei dudalennau Facebook a Twitter.\nBydd Trostre a Nant-y-caws ar agor saith diwrnod yr wythnos a bydd safleoedd Hendy-gwyn ar Daf a Wernddu yn Rhydaman ar agor rhwng dydd Mercher a dydd Sul.\nDarllenwch y datganiad yn llawn\nMae pobl yn Sir Gaerfyrddin yn cael eu rhybuddio i fod ar eu gwyliadwriaeth rhag neges e-bost dwyllodrus newydd ynghylch ad-daliad treth gyngor.\nMae twyllwyr yn cysylltu â phobl drwy e-bost i ddweud wrthynt bod modd iddynt gael gostyngiad o gannoedd o bunnoedd yn y dreth gyngor.\nMae'r e-bost yn awgrymu bod y gostyngiad o ganlyniad i Covid-19 ac oherwydd bod y person ar incwm isel neu'n derbyn budd-daliadau.\n18 Mai 2020 10:09\nCasglu biniau ar Ddydd Llun Gŵyl y Banc\nMae’r criwiau gwastraff ac ailgylchu yn gweithio ar Ddydd Llun Gŵyl y Banc (25 Mai), mewn ymateb i bandemig Coronafeirws (COVID-19).\nAtgoffir preswylwyr hefyd i roi eu biniau allan y noson gynt gan y bydd casgliadau yn cael eu gwneud yn gynharach na'r arfer o bosibl.\n15 Mai 2020 16:47\nY diweddaraf am ysgolion gan Lywodraeth Cymru\nHeddiw mae Llywodraeth Cymru wedi cyhoeddi dogfen sy'n nodi sut mae'n ystyried y cam nesaf i ysgolion, mewn ymateb i COVID-19. Mwy o wybodaeth ar wefan Llywodraeth Cymru.\nNEGES GAN KIRSTY WILLIAMS AELOD O'R SENEDD, Y GWEINIDOG ADDYSG\nParciau a lleoedd chwarae\nMae parciau a lleoedd chwarae Cyngor Sir Gaerfyrddin yn parhau i fod ar gau yn unol â chanllawiau Llywodraeth Cymru.\nRydym yn cydnabod nad yw rheolau cyfyngiadau symud yn atal pobl rhag gwneud ymarfer corff yn lleol, a bod rhai parciau a mannau gwyrdd sydd â mynediad agored eisoes yn hygyrch ar droed neu ar feic, fodd bynnag, rydym yn parhau i annog pobl i gadw pellter cymdeithasol yn yr ardaloedd hyn, a pheidio â gyrru i leoliadau o'r fath. Tra bod y cyfyngiadau symud ar waith, bydd parciau sy'n eiddo i'r cyngor, a'n meysydd parcio arfordirol, yn parhau i fod ar gau.\nYn anffodus yn ystod yr wythnosau diwethaf, bu'n rhaid i'n staff ymdrin â phobl yn ymgasglu ac achosion lle mae pobl wedi teithio cryn bellter i ymweld â lleoedd yn erbyn y canllawiau ar deithio nad yw'n hanfodol. Nid yn unig y mae hyn yn bryder, ond mae wedi effeithio ar ein hadnoddau ni ac ar adnoddau ein cydweithwyr yn Heddlu Dyfed-Powys.\nGofynnwn am eich amynedd a'ch dealltwriaeth. Gofynnwn i chi fod yn amyneddgar ac i gadw llygad ar ein gwefan a'n ffrydiau cyfryngau cymdeithasol am unrhyw ddiweddariadau pellach.\n15 Mai 2020 11:02\nCeisiadau am Fathodyn Glas\nEfallai y bydd oedi wrth brosesu ceisiadau am Fathodyn Glas o ganlyniad i COVID-19. Gan fod ein canolfannau gwasanaethau cwsmeriaid Hwb ar gau, gallwch anfon unrhyw ddogfennau ategol ar gyfer eich cais drwy anfon e-bost i bluebadge@sirgar.gov.uk\nYn unol â chyngor y Llywodraeth ar gadw pellter cymdeithasol, byddwn ond yn cynnal asesiadau desg mewn perthynas â cheisiadau newydd/ailgyflwyno ceisiadau. Os na allwn wneud penderfyniad gyda'r dystiolaeth a gyflwynwyd heb asesiad wyneb yn wyneb, ni fyddwn yn gallu prosesu'r ceisiadau hyn ar hyn o bryd a byddant yn cael eu cwblhau pan ellir cynnal asesiadau priodol.\nRhagor o wybodaeth am gynllun y Bathodyn Glas\n15 Mai 2020 10:11\nGwasanaeth bws X13\nNewidiadau i amserlen X13 ar ddydd Llun i ddydd Gwener o 18 Mai. Bydd bysiau'n gadael Rhydaman am 0600, 0830, 0930, 1130, 1330, 1600, gan ddychwelyd o Abertawe am 0705, 0940, 1040, 1240, 1440, 1750. Dim newyd i amserlen dydd Sadwrn a dydd Sul.\nCanllawiau i ffermwyr\nCyllid newydd i gefnogi ffermwyr llaeth yn ystod COVID-19\nMae Lesley Griffiths, y Gweinidog Materion Gwledig, wedi cyhoeddi cyllid heddiw ar gyfer y ffermwyr llaeth yng Nghymru sydd wedi dioddef waethaf gan yr amodau eithriadol diweddar yn y farchnad o ganlyniad i COVID-19.\nI gefnogi’r sector yn ystod y cyfnodau heriol hwn, mae’r Gweinidog wedi cadarnhau y bydd gan ffermwyr llaeth cymwys sydd wedi colli mwy na 25% o’u hincwm ym mis Ebrill ac wedi hynny ym mis Mai hawl i hyd at £10,000, i dalu am 70% o’r incwm y maent wedi ei golli. Bydd hyn yn helpu i sicrhau y gallant barhau i weithredu heb gael effaith ar les anifeiliaid a’r amgylchedd.\nLansio hwb i helpu ffermwyr Cymru\nMae menter wedi cael ei sefydlu gan grŵp cefnogi ffermydd Cymru i helpu ffermwyr Cymru o ran cadernid eu busnesau a'u gwytnwch personol.\nEwch i Farmwell\nCanllawiau ynghylch marchnadoedd da byw\nDylai gweithredwyr marchnadoedd da byw sicrhau bod arwerthiannau yn cydymffurfio â gofynion diogelu iechyd y cyhoedd, a dylent fod yn ymwybodol o ddeddfwriaeth a chanllawiau.\nEwch i Livestock Auctioneers' Association\nOs ydych chi’n ffermwr da byw sydd wedi’ch effeithio gan symptomau’r Coronafeirws a’ch bod yn ei chael hi’n anodd gofalu am eich anifeiliaid wrth hunan-ynysu, cysylltwch â’n tîm iechyd anifeiliaid. Maent yn cydweithio’n agos â’r Asiantaeth Iechyd Anifeiliaid a Phlanhigion i roi cyngor ynghylch sut y gallwch fynd i’r afael ag unrhyw broblemau neu bryderon am les.\nFfoniwch 01267 234567 rhwng 8am a 6pm, saith diwrnod yr wythnos.\nHefyd, gallwn eich arwain at ffynonellau cymorth ariannol i’ch busnes, yn ogystal â chymorth os ydych yn oedrannus, yn agored i niwed ac yn ynysig. Cofiwch fod ffynonellau cymorth eraill y gallwch ddibynnu arnynt, gan gynnwys y canlynol:\n14 Mai 2020 16:24\nYmunwch â'r cyngor a chlapio dros ofalwyr maeth\nYn ystod Pythefnos Gofal Maeth, mae pawb yn diolch i'r holl ofalwyr maeth yn Sir Gaerfyrddin am bopeth maent yn ei wneud i helpu ein plant mwyaf agored i niwed, yn enwedig yn ystod y pandemig coronafeirws hwn.\nMae Pythefnos Gofal Maeth yn cael ei gynnal rhwng 11 a 24 Mai ac mae'r cyngor am dalu teyrnged i'w holl ofalwyr maeth anhygoel am y gofal a'r cymorth parhaus maent yn eu rhoi i'n plant a'n pobl ifanc.\nYn ogystal â chlapio dros staff arbennig y GIG a'r holl weithwyr allweddol eraill sy'n mynd yr ail filltir, byddwn hefyd yn clapio dros ein gofalwyr maeth.\n14 Mai 2020 14:40\nCoronafeirws a fi - arolwg ar gyfer plant a phobl ifanc\nMae arolwg ar-lein sy'n gofyn i blant a phobl ifanc Cymru am eu sylwadau a'u barn yn ystod y pandemig coronafeirws wedi cael ei lansio.\nMae'r arolwg, Coronafeirws a fi, yn agored i bobl ifanc rhwng saith a 18 oed ac yn ymdrin ag amrywiaeth o bynciau gan gynnwys iechyd ac addysg, yr effaith gymdeithasol y mae'r coronafeirws yn ei chael ar eu bywydau yn ogystal ag edrych ar anghenion grwpiau penodol.\nMae fersiwn â symbolau o’r arolwg ar gael yn ogystal â gweithgaredd sy’n cynnwys lluniau y gellir ei gwblhau yn lle llenwi’r arolwg sydd ar ffurf testun er mwyn sicrhau bod cymaint o blant a phobl ifanc â phosibl yn gallu cymryd rhan.\nMae Llywodraeth Cymru wedi cydweithio â Chomisiynydd Plant Cymru, Plant yng Nghymru a Senedd Ieuenctid Cymru i lunio'r arolwg.\nMae'r arolwg yn cau ar 27 Mai.\n13 Mai 2020 15:37\n13 Mai 2020 15:07\nCau Toiledau Cyhoeddus Dros Dro ym Mhorth y Dwyrain, Llanelli\nMae'r toiledau cyhoeddus ger yr orsaf fysiau ym Mhorth y Dwyrain, Llanelli wedi eu cau dros dro o heddiw ymlaen (dydd Mercher, Mai 13).\nBydd y sefyllfa yn cael ei hadolygu'n gyson. Rhoddir unrhyw ddiweddariadau yma.\nY diweddaraf am ailagor Canolfannau Ailgylchu Gwastraff\nMae gwaith paratoi yn parhau rhwng Cyngor Sir Caerfyrddin a CWM Environmental ynghylch sut y gellir ailagor Canolfannau Ailgylchu Gwastraff y Cartref yn y sir mewn ffordd ddiogel.\nMae pob un o'r canolfannau ailgylchu yn dal i fod ar gau – peidiwch â cheisio teithio iddyn nhw. Byddwn yn eu hailagor cyn gynted â phosibl, ond mae angen i ni sicrhau bod modd dilyn y canllawiau a sicrhau diogelwch staff a defnyddwyr.\nByddwn yn parhau i roi'r wybodaeth ddiweddaraf i chi bob cam o'r ffordd ar wefan y Cyngor a'i ffrydiau cyfryngau cymdeithasol.\nGwaith adeiladu yn ailddechrau ar ddau brosiect ysgol mawr\nMae gwaith adeiladu yn ailddechrau ar ddau brosiect ysgol mawr yn Sir Gaerfyrddin ar ôl iddynt gael eu gohirio dros dro oherwydd pandemig y coronafeirws.\nAr ôl ystyried yn ofalus ac yn unol â chanllawiau Llywodraeth Cymru, mae'r Cyngor wedi dod i gytundeb â'r contractwr Lloyd a Gravell i ailddechrau ar y gwaith ar y safleoedd ysgol newydd ar gyfer Ysgol Rhys Prichard ac Ysgol Gorslas.\nDatganiad gan Arweinydd Cyngor Sir Gaerfyrddin, Cyng Emlyn Dole\nMae Llywodraeth Cymru wedi cadarnhau heddiw y bydd y cyfyngiadau symud mewn grym am 3 wythnos arall, gyda rhai mân addasiadau.\nMae un elfen o'r addasiadau hyn yn caniatáu i awdurdodau lleol ddechrau cynllunio ar gyfer ail-agor ein Canolfannau Ailgylchu Gwastraff y Cartref a'n llyfrgelloedd.\nRydym eisoes wedi dechrau ystyried sut y gallwn wneud hyn, yn unol â chanllawiau Llywodraeth Cymru ac awdurdodau lleol eraill, ond rydym am fod yn hollol glir, byddwn ond yn ail-agor ein gwasanaethau pan fyddwn yn gwbl hyderus y gallwn wneud hynny'n ddiogel, gan ystyried lles ein staff a'n preswylwyr.\nDiolch i chi am fod yn amyneddgar - byddwn yn rhoi'r wybodaeth ddiweddaraf i chi bob cam o'r ffordd.\nCadwch lygad ar ein gwefan a'n ffrydiau cyfryngau cymdeithasol am unrhyw ddiweddariadau pellach. Yn y cyfamser, arhoswch gartref a chadwch yn ddiogel.\nDatganiad gan Llywodraeth Cymru\nCyfyngiadau Symud a Dysgu Cymraeg\nMae cyrsiau Cymraeg i Oedolion yn cael eu cyflwyno ar-lein drwy amrywiol blatfformau gan gynnwys Zoom, Skype a Google Classroom a hynny'n llwyddiannus iawn.\nMae yna hefyd nifer o gyrsiau addysg gymunedol eraill sy'n parhau ar-lein gan gynnwys TGAU Mathemateg a Saesneg, Iaith Arwyddion Prydain, Saesneg ar gyfer Siaradwyr Ieithoedd Eraill a Dosbarthiadau Sgiliau Hanfodol.\n07 Mai 2020 17:52\nStaff yn mynd yr ail filltir i helpu preswylwyr sy'n agored iawn i niwed\nMae staff Llesiant Delta Wellbeing yn mynd yr ail filltir i sicrhau bod pobl sy'n agored iawn i niwed yn Sir Gaerfyrddin yn cael cefnogaeth yn ystod y pandemig coronafeirws.\nTrwy gydol yr argyfwng cenedlaethol hwn, mae staff wedi bod yn mynd i'r gwaith bob dydd gan weithio'n ddiflino y tu ôl i'r llenni am 24 awr y dydd, 7 diwrnod yr wythnos, a hynny er mwyn cefnogi pobl sy'n agored i niwed ledled y sir.\nMae Llesiant Delta Wellbeing, a elwid gynt yn Llinell Gofal Cyngor Sir Gaerfyrddin, wedi gwneud oddeutu 5,000 o alwadau i drigolion yn Sir Gaerfyrddin, sydd wedi derbyn llythyrau ynghylch gwarchod gan Lywodraeth Cymru, a hynny er mwyn sicrhau bod ganddynt bopeth sydd ei angen arnynt i gadw'n ddiogel yn ystod y cyfnod anodd hwn.\n07 Mai 2020 16:03\n"Ni fydd y sefyllfa i ysgolion Cymru yn newid ar y cyntaf o Fehefin."\nDyna oedd neges Kirsty Williams, y Gweinidog Addysg heddiw wrth iddi gadarnhau'r sefyllfa ddiweddaraf ar gyfer addysg yng Nghymru.\n07 Mai 2020 14:37\nRheoli chwyn ar y briffordd\nCyn bo hir byddwn yn dechrau ein gwaith cynnal a chadw blynyddol i reoli chwyn ar ein rhwydwaith ffyrdd.\nBydd asesiadau risg a systemau gweithio diogel ar waith ar gyfer y gwaith hwn i sicrhau y cydymffurfir â chanllawiau'r Llywodraeth o ran cadw pellter cymdeithasol. A fyddech cystal â chynorthwyo ein gwaith a diogelwch ein gweithlu drwy gydymffurfio â'r gofynion cadw pellter cymdeithasol lle byddwn yn cyflawni'r gwaith hwn.\nMae gan Sir Gaerfyrddin dros 3,500 cilomedr o ffyrdd gwledig a threfol.Bob blwyddyn mae ein tîm priffyrdd yn cyflawni rhaglen helaeth o reolaeth chwyn i sicrhau nad oes chwyn a llystyfiant ar sianeli, draeniau a throedffyrdd ac i atal dŵr wyneb a phyllau sy'n cronni. Mae'r gwaith hwn hefyd yn atal llystyfiant sy'n gallu achosi problemau draenio a llifogydd dŵr wyneb.\nMae gwaith cynnal a chadw hefyd yn cael ei wneud ar droedffyrdd a ffyrdd cerbydau i sicrhau nad yw llystyfiant yn rhwystro cerddwyr, beicwyr a phobl eraill sy'n defnyddio'r ffordd.\n06 Mai 2020 10:54\nCThEM yn helpu’r hunangyflogedig i fod yn barod i wneud cais\nBydd Cyllid a Thollau Ei Mawrhydi (CThEM) yn dechrau cysylltu â thua tair miliwn a hanner o gwsmeriaid a allai fod yn gymwys ar gyfer Cynllun Cymorth Incwm i’r Hunangyflogedig y Llywodraeth, i esbonio’r broses hawlio ac i’w helpu i fod yn barod i wneud cais.\nMae’r gwasanaeth ceisiadau yn agor ddydd Mercher, 13 Mai, ac mae’n cael ei roi ar waith o flaen amser, gyda thaliadau’n cyrraedd cyfrifon banc erbyn 25 Mai, neu chwe diwrnod gwaith wedi i’r cais gael ei wneud.\nBydd y cynllun o fudd i unigolion hunangyflogedig neu’r rheiny mewn partneriaeth y mae’r coronafeirws wedi cael effaith negyddol ar eu busnes, gan gwmpasu’r rhan fwyaf o bobl sy’n cael o leiaf hanner eu hincwm o hunangyflogaeth. Mae’r Cynllun Cymorth Incwm i’r Hunangyflogedig yn gynllun dros dro a fydd yn galluogi’r rheiny sy’n gymwys i hawlio grant trethadwy gwerth 80% o’u helw masnachu cyfartalog hyd at fwyafswm o £7,500 (cyfateb i dri mis o elw masnachu) mewn un rhandaliad.\n05 Mai 2020 14:03\n75 mlynedd ers Diwrnod VE - Dathlwch gartref\nMae teuluoedd yn Sir Gaerfyrddin yn cael eu hannog i ddathlu 75 mlynedd ers diwrnod VE gartref.\nMae rhaglen ddiwygiedig o ddigwyddiadau, mewn ymateb i'r coronafeirws, yn golygu y gall pobl goffáu a rhoi diolch i genhedlaeth yr Ail Ryfel Byd o ddiogelwch eu cartrefi eu hunain ddydd Gwener, 8 Mai.\nGall deuluoedd gymryd rhan drwy gael dwy funud o dawelwch am 11am a chynnal te prynhawn ar thema'r 1940au yn eu cartrefi neu eu gerddi. Gallant hefyd addurno eu cartrefi a'u ffenestri â baneri.\nGall plant gymryd rhan drwy liwio posteri arbennig sydd ar gael i'w lawrlwytho ar wefan VEDay75 a'u gosod yn eu ffenestri blaen.\nPrydau ysgol am ddim - gwybodaeth am daliadau\nBydd teuluoedd sy'n gymwys i gael prydau ysgol am ddim yn ystod y pandemig coronafeirws yn cael eu taliadau cyntaf yr wythnos hon.\nSicrhewch eich bod wedi llenwi ein ffurflen ar-lein gan fod angen eich manylion banc arnom.\nMae ceisiadau'n cael eu prosesu mor gyflym â phosibl; ond mae'n cymryd ychydig ddyddiau i sefydlu taliadau. Cewch wybod dros e-bost pryd y byddwch yn cael eich taliad cyntaf.\nBydd teuluoedd sydd heb lenwi ffurflen ar-lein mewn pryd i gael taliad yr wythnos hon yn cael parsel bwyd yn lle hynny, a thaliad yr wythnos nesaf. Byddwch yn cael e-bost i roi gwybod i chi am hyn.\nWedyn bydd taliadau'n cael eu gwneud bob pythefnos.\nOs nad ydych eisoes wedi cyflwyno'ch manylion i ni, llenwch y ffurflen ar-lein cyn gynted â phosibl.\nGwasanaeth newydd gan wirfoddolwyr ar gyfer danfon presgripsiynau i gartrefi unigolion sy’n cael eu gwarchod ac sy’n hunanynysu\nFel ymateb i’r pandemig COVID-19, mae’r Gweinidog Iechyd wedi cyhoeddi trefniadau newydd, mewn partneriaeth â’r Gymdeithas Fferylliaeth Genedlaethol, sefydliadau’r trydydd sector yng Nghymru a’r Post Brenhinol, i sicrhau bod pobl sydd ar y rhestr warchod neu sy’n hunanynysu yn gallu parhau i gael eu meddyginiaethau ar bresgripsiwn.\nBydd y trefniadau newydd yn cefnogi fferyllfeydd cymunedol a meddygon sy’n rhoi cyffuriau ar bresgripsiwn i ddosbarthu parseli meddyginiaeth i yrwyr sy’n gwirfoddoli eu danfon i gartrefi unigolion sydd heb deulu, ffrindiau neu gymdogion a all gasglu eu presgripsiynau ar eu rhan.\nCasglu biniau ar Ŵyl Banc Diwrnod VE\nMae’r criwiau gwastraff ac ailgylchu yn gweithio ar Ŵyl Banc Diwrnod VE (dydd Gwener, 8 Mai ), mewn ymateb i bandemig Coronafeirws (COVID-19).\nLle y bo'n bosibl bydd criwiau'n ymuno â'r genedl drwy gael dwy funud o dawelwch am 11am i nodi 75 mlynedd ers diwedd yr Ail Ryfel Byd yn Ewrop.\n01 Mai 2020 15:23\n01 Mai 2020 14:50\nDiolch i'n gofalwyr maeth, curwn ein dwylo i chi\nDiolch o galon i ofalwyr maeth ledled Sir Gaerfyrddin am bopeth maent yn ei wneud i helpu ein plant mwyaf agored i niwed – yn enwedig yn ystod y pandemig coronafeirws hwn.\nMae'r Cyngor am dalu teyrnged i'w holl ofalwyr maeth anhygoel am y gofal a'r cymorth parhaus maent yn eu rhoi i'n plant a'n pobl ifanc.\n01 Mai 2020 12:45\nY Cyfarwyddwr Addysg yn diolch i rieni am eu cefnogaeth\nMae Gareth Morgans, Cyfarwyddwr Addysg a Gwasanaethau Plant Sir Gaerfyrddin, wedi anfon llythyr i ddiolch i rieni am eu holl gefnogaeth ers cau ysgolion oherwydd yr argyfwng Coronafeirws.\nYn y llythyr, talodd deyrnged i'r staff am eu holl waith caled hefyd, gan fynegi mor falch yr oedd o'r holl blant am y modd yr oeddent wedi ymateb mor dda ac wedi parhau â'u dysgu gartref.\n01 Mai 2020 12:42\nMewn ymateb i argyfwng COVID-19 lansiwyd nifer o gynlluniau i ddarparu cymorth ariannol i gynorthwyo ystod eang o sefydliadau.\n30 Ebr 2020 16:44\nDisgyblion i elwa ar becyn cymorth digidol £3m\nBydd plant ysgol yn Sir Gaerfyrddin yn elwa ar becyn ariannu o £3 miliwn i gefnogi dysgwyr 'sydd wedi'u hallgáu'n ddigidol' yng Nghymru yn ystod y pandemig coronafeirws.\nCafodd y cyhoeddiad ei wneud gan y Gweinidog Addysg, Kirsty Williams, fel rhan o raglen 'Cadw'n Ddiogel, Dal ati i Ddysgu' Llywodraeth Cymru.\nDefnyddir y cyllid i ddarparu dyfeisiau ysgol wedi'u haddasu a chysylltedd 4G MiFi i ddysgwyr sydd wedi'u hallgáu'n ddigidol.\n30 Ebr 2020 16:08\nGwaith i ddechrau ar lwybr beicio a cherdded newydd\nBydd gwaith yn ailddechrau ar lwybr 'rhannu defnydd' (beicio a cherdded) ar hyd Heol Pontarddulais (y B4297) drwy Langennech.\nMae hwn yn barhad o'r gwaith a gwblhawyd yn flaenorol y tu allan i ystad Tal y Clun ac mae'n rhan o'r prif gynllun ehangach i wella seilwaith i gerddwyr a beicwyr er mwyn cefnogi Teithio Llesol yn ardal Llanelli.\nMae'r gwaith hwn yn hanfodol i wella diogelwch i gerddwyr a beicwyr.\n30 Ebr 2020 16:04\nCanolfannau Gofal Plant - helpwch ni i'ch helpu chi\nAtgoffir rhieni i ganslo cyn gynted â phosibl os nad oes angen lle arnynt mwyach yn un o'n canolfannau gofal plant.\nYn anffodus, mae nifer cynyddol o blant yn methu â mynychu er bod lleoedd yn cael eu harchebu sy'n golygu bod yn rhaid i ni anfon staff adref, gan greu gwaith ychwanegol ac achosi straen diangen. Felly, rhowch wybod i ni drwy ateb eich e-bost cadarnhau - ECScyfathrebu@sirgar.gov.uk\nHefyd, rydym am atgoffa rhieni a disgyblion i ddilyn rheolau ein canolfannau bob amser. Mae hyn yn cynnwys gwneud yn siŵr bod plant mewn dillad glân i'r graddau y mae hynny'n bosibl a sicrhau nad ydyn nhw'n dod ag eitemau gyda nhw o gartref, er enghraifft, teganau, llyfrau neu lechi.\nPeidiwch ag ymgynnull wrth fynedfeydd neu mewn lleoedd chwarae a pheidiwch ag anfon eich plant i'r ganolfan os ydynt yn sâl - dilynwch ganllawiau Covid-19 Iechyd Cyhoeddus Cymru.\nHoffem ddiolch i rieni am eu cydweithrediad er mwyn i ni allu parhau i ddarparu'r gwasanaeth hwn ar eich cyfer.\n30 Ebr 2020 15:38\nSgam newydd yn ymddangos ar Facebook\nMae trigolion a busnesau yn Sir Gaerfyrddin yn cael eu rhybuddio i beidio ag ymateb i negeseuon gan gwmni ffug sy'n cynnig grantiau o hyd at £2,000 ar Facebook.\nMae sgamwyr sy'n honni eu bod yn gweithio i fusnes o'r enw DFID yn targedu cyfrifon cyfryngau cymdeithasol ac maent hefyd yn gofyn i bobl sydd ar restr ffrindiau'r unigolyn i fod yn ffrind iddynt.\nMae'r cwmni ffug yn cynnig 'arian am ddim' i helpu pobl sy'n wynebu anawsterau o ganlyniad i'r coronafeirws.\n30 Ebr 2020 13:23\nNodyn atgoffa ynghylch prydau ysgol am ddim\nRydym yn newid y ffordd rydym yn darparu prydau ysgol am ddim yn ystod y coronafeirws.\nO'r wythnos nesaf (Dydd Llun, 4 Mai) byddwn yn gwneud taliadau i gyfrifon banc/cymdeithas adeiladu er mwyn i deuluoedd cymwys allu parhau i ddarparu brecwast a chinio bum niwrnod yr wythnos ar gyfer eu plant.\nEr mwyn trefnu'r taliadau, bydd angen inni wirio ychydig o fanylion gennych, a bydd hefyd angen arnoch eich manylion banc.\nOs nad ydych eisoes wedi cyflwyno eich manylion inni, cwblhewch ein ffurflen ar-lein cyn gynted â phosibl.\n30 Ebr 2020 10:17\nFaniau SirGâredig ar y ffordd i helpu'r rhai mewn angen\nMae staff sydd fel arfer yn gweithio ar brosiectau adfywio, cynllunio, cymorth cyflogaeth a mwy wedi cyfnewid eu gweithgareddau dyddiol arferol i helpu cydweithwyr yn y rheng flaen i ymateb i bandemig Coronafeirws.\nMaent wedi bod yn defnyddio fflyd o faniau SirGâredig sydd wedi'u brandio'n arbennig.\n30 Ebr 2020 09:32\nGwasanaeth cymorth atgyweiriadau brys\nOs oes angen cyflawni gwaith atgyweirio brys ar eich cartref ond eich bod yn cael trafferth dod o hyd i gontractwr, efallai y bydd gwasanaeth cymorth atgyweiriadau brys y Cyngor yn gallu eich helpu.\nI fod yn gymwys, rhaid i chi fod yn berchen ar eich cartref, yn derbyn budd-dal sy'n dibynnu ar brawf modd ac mewn caledi ariannol.\nI gael rhagor o wybodaeth, cysylltwch â'r tîm drwy ffonio 01554 899389.\n29 Ebr 2020 17:32\nGweithfeydd dur - cynghorau'n galw am weithredu brys\nMae awdurdodau lleol de Cymru yn cefnogi'r galw am gymorth brys i Tata Steel i sicrhau ei fod yn gallu gwrthsefyll y pwysau a achosir gan y pandemig coronafeirws Covid-19.\n28 Ebr 2020 13:35\nArolwg ynghylch effaith COVID-19 ar fusnesau\nMae busnesau ledled Sir Gaerfyrddin yn cael eu hannog i gymryd rhan mewn arolwg gan y cyngor ynghylch y pandemig coronafeirws.\nMae'r arolwg wedi'i lunio i ddarganfod rhagor am yr effaith y mae Covid-19 yn ei chael ar fusnesau ledled y sir.\nMae swyddogion datblygu economaidd am gasglu cymaint o wybodaeth â phosibl er mwyn i'r cyngor allu darparu'r cymorth sydd ei angen ar fusnesau yn y dyfodol, boed hynny'n gymorth ariannol, cyngor cyfreithiol, hyfforddiant neu gymorth digidol.\n28 Ebr 2020 13:05\nAilagor safle adeiladu o bwys\nMae gwaith wedi ailddechrau ar brosiect adeiladu o bwys yn Sir Gaerfyrddin, a gafodd ei atal dros dro ym mis Mawrth oherwydd y Coronafeirws.\nAr ôl ystyried yn ofalus a gweithredu'n unol â chanllawiau Llywodraeth Cymru, mae Cyngor Sir Caerfyrddin wedi cytuno gyda'i gontractwr, Alun Griffiths Ltd, fod gwaith yn ailddechrau ar Safle Cyflogaeth Strategol Dwyrain Cross Hands.\nMae dyddiad cwblhau newydd ym mis Medi bellach wedi'i bennu ar gyfer y safle 24 erw (10 hectar), a fydd yn creu saith llain arall ar gyfer y safle cyflogaeth i ddarparu tua 500 o swyddi newydd.\nRoedd timau adeiladu yn ôl ar y safle ddydd Mawrth, 28 Ebrill, sef mis union ers i'r gwaith gael ei atal.\n28 Ebr 2020 10:28\nBysiau Gŵyl Banc Calan Mai\nYr unig wasanaethau bws fydd ar waith yn Sir Gaerfyrddin ar Ŵyl Banc Calan Mai (dydd Gwener 8 Mai) fydd amserlenni dydd Sul ar gyfer llwybrau T1, 111 a’r X13\n28 Ebr 2020 09:25\nYmestyn Cyfnod Hawlenni Parcio Preswylwyr\nYn sgil y Coronafeirws (COVID-19) bydd hawlenni parcio preswylwyr yn cael eu hymestyn.\nBydd ceisiadau am yr hawlenni 12 mis yn parhau i gael eu cyhoeddi yn ôl yr arfer, ond i gydnabod deiliaid hawlenni sydd wedi talu i barcio mewn parthau parcio i breswylwyr, bydd cyfnod am ddim – sy’n cyfateb i’r cyfnod llwyrgloi – yn cael ei ychwanegu pan fyddant yn adnewyddu’r hawlen y flwyddyn nesaf.\n27 Ebr 2020 15:26\nCynllun Cymorth Gofal Plant Coronafeirws - gwnewch gais nawr ar gyfer 4-15 Mai\nBellach mae modd gwneud cais am ofal plant ar gyfer 4-15 Mai fel rhan o'r Cynllun Cymorth Gofal Plant Coronafeirws.\nMae'r cynllun gan Lywodraeth Cymru yn talu costau gofal plant ar gyfer plant cyn-ysgol y mae eu rhieni'n gweithio swyddi sy'n gritigol i ymateb Cymru i COVID-19.\nCofiwch fod dydd Gwener 8 Mai yn ŵyl banc felly bydd angen i chi wirio a yw eich darparwr gofal plant ar agor ar y dyddiad hwn cyn gwneud cais am ofal plant.\nY dyddiad cau ar gyfer ceisiadau ar gyfer y dyddiadau uchod yw dydd Gwener, 1 Mai am 12pm.\n27 Ebr 2020 12:52\nAngladdau yn ystod cyfyngiadau COVID-19\nYn unol â chyngor Llywodraeth Cymru yn ystod y pandemig coronafeirws, mae cyfyngiadau ar nifer y bobl sy'n gallu mynychu gwasanaethau angladd.\n24 Ebr 2020 15:36\nMae Swyddfa Gofrestru Rhydaman wedi cau dros dro ac mae'r gwasanaethau wedi'u symud i Neuadd y Dref, Llanelli. Cadwch lygad am ddiweddariadau gan y disgwylir i hyn fod yn fesur tymor byr.\nCofrestru genedigaeth neu marwolaeth\n24 Ebr 2020 12:02\nMae tîm Iechyd yr Amgylchedd y Cyngor yn annog pobl i feddwl am eu cymdogion ac i beidio â chael coelcerthi.\nGall mwg coelcerthi achosi problemau o ran llygru’r aer yn lleol dros dro, a hefyd mae rhai pobl yn sensitif i fwg, felly rydym yn annog pobl i beidio â llosgi os gallai hynny achosi i fwg ddrifftio i eiddo cyfagos.\nEr bod y canolfannau ailgylchu wedi cau dros dro o achos y Coronafeirws, atgoffir trigolion bod opsiynau eraill ar gael er mwyn gwaredu gwastraff.\nMae casgliadau bin yn digwydd fel arfer. A fyddech cystal â rhoi eich holl wastraff bwyd yn eich cadi bwyd sy’n cael ei gasglu’n wythnosol.\nMae modd gwneud cais am gasglu gwastraff gardd o hyd.\nHefyd mae mwy o wybodaeth ar wefan y Cyngor am sut i gompostio gwastraff gardd a chegin a lleihau cynnwys eich bag du drwy ailgylchu cymaint ag y gallwch yn y bagiau ailgylchu glas.\nMae swyddogion Iechyd yr Amgylchedd yn ymchwilio i gwynion sy’n dod i law a byddant yn cymryd camau gorfodi os oes angen.\n24 Ebr 2020 09:29\nGwaith cynnal a chadw hanfodol\nGan gadw at ganllawiau Llywodraeth Cymru, rydym yn caniatáu i rywfaint bach o waith hanfodol ailgychwyn ar ein priffyrdd.\nBydd gwaith cynnal a chadw hanfodol i atgyweirio difrod storm yn ailgychwyn ar yr A484 yn Nhirgwili, Cynwyl Elfed a Nantclawdd, Cwmduad. Bwriedir i’r gwaith yn Nhirgwili gymryd 15 wythnos a’r gwaith yn Nantclawdd gymryd tua 5 wythnos.\nHefyd bydd gwaith clirio safle yn ailgychwyn ar Ffordd Gyswllt Economaidd Cross Hands, i sicrhau y cydymffurfir â thrwydded fioamrywiaeth sy’n nodi bod angen cwblhau’r gwaith erbyn diwedd mis Mai.\n23 Ebr 2020 12:05\nNewidiadau i deithiau bws o ddydd Llun, Ebrill 27\nBydd y teithiau bws canlynol yn cael eu hatal o ddydd Llun, Ebrill 27 hyd nes y rhoddir gwybod fel arall.\n226 - 1305 Ystad Davies i Orsaf Fysiau Caerfyrddin (bydd gwasanaeth 226 yn gorffen am 1303)\n207 - 1325 Y daith gron o Orsaf Fysiau Caerfyrddin i Orsaf Fysiau Caerfyrddin drwy Frynmeurig (bydd gwasanaeth 207 yn gorffen am 1245)\n23 Ebr 2020 09:25\nTaliadau Prydau Ysgol Am Ddim – coronafeirws\nRydym yn newid y ffordd rydym yn darparu prydau ysgol am ddim yn ystod y pandemig coronafeirws er mwyn ei gwneud hi'n haws i deuluoedd eu cael.\nO'r wythnos sy'n dechrau ddydd Llun, 4 Mai, bydd mwyafrif y teuluoedd cymwys yn derbyn taliadau i'w cyfrifon banc/cymdeithas adeiladu.\nCaiff y taliadau eu gwneud bob pythefnos er mwyn i rieni / gwarcheidwaid barhau i ddarparu brecwast a chinio i'w plentyn / plant bum diwrnod yr wythnos.\n22 Ebr 2020 15:52\n22 Ebr 2020 11:23\nBellach gall plant fwynhau amseroedd stori ar-lein gyda Llyfrgelloedd Sir Gaerfyrddin tra'n aros gartref.\nMae Darllen gyda Gaynor yn gyfres ddigidol o storïau i ddiddanu plant yn ystod y coronafeirws.\n21 Ebr 2020 10:01\nMae adran addysg y Cyngor wedi bod yn gweithio'n galed i ddatblygu cynllun parhad dysgu ar gyfer plant a phobl ifanc Sir Gaerfyrddin mewn ymateb i'r coronafeirws.\nYn dilyn cau'r ysgolion, mae llawer o waith da wedi'i wneud i liniaru'r effaith ar ddisgyblion trwy ddarparu gweithgareddau priodol ac adnoddau dysgu o ansawdd uchel.\nFodd bynnag, gyda'r cyfyngiadau symud yn parhau am o leiaf dair wythnos arall, mae'n bwysig bod cynlluniau ar waith i adeiladu ar y gwaith ardderchog a wnaed hyd yma.\nHoffem roi sicrwydd i rieni bod y paratoadau'n mynd rhagddynt yn dda, a bod Sir Gaerfyrddin mewn sefyllfa gref i gynnal cynllun parhad dysgu adeiladol a chadarn ar gyfer ein pobl ifanc.\n21 Ebr 2020 09:21\nCadwch yn actif gyda thîm hamdden y cyngor ar-lein\nAnogir teuluoedd i helpu i gadw plant yn actif tra eu bod yn aros gartref yn ystod y coronafeirws.\nMae tîm Chwaraeon a Hamdden Actif Cyngor Sir Caerfyrddin wedi creu cyfres o heriau ar-lein y gellir eu gwneud yn y cartref neu’r ardd.\nBob dydd Llun, bydd fideo neu ffeithlun o sgìl newydd yn cael ei ddangos ar dudalen Facebook Chwaraeon a Hamdden Actif.\n20 Ebr 2020 15:12\nBydd yr holl fanciau caniau a phapur yn ein canolfannau ailgylchu cymunedol yn cael eu newid i finiau gwydr ychwanegol o heddiw ymlaen (dydd Llun 20 Ebrill).\nBwriad y Cyngor yn ystod y flwyddyn ariannol hon oedd gwneud y newid hwn gan y gellir ailgylchu caniau a phapur wrth ymyl y palmant yn y bagiau ailgylchu glas.\nFodd bynnag, bydd y newidiadau bellach yn cael eu gweithredu yr wythnos hon gan fod cynnydd amlwg wedi bod mewn ailgylchu gwydr a'r galw am gyfleusterau ailgylchu gwydr mewn pentrefi a threfi ledled y sir o ganlyniad i gyfyngiadau yn ystod y pandemig Coronafeirws (COVID-19).\nRhoddir blaenoriaeth i'r safleoedd hynny lle mae gwasanaethau gwastraff a glanhau yn cofnodi cynnydd mewn gwydr sy'n cael ei dipio'n anghyfreithlon.\nMae preswylwyr yn cael eu hatgoffa i fynd â'u gwydr adref os bydd y biniau'n llawn gan fod unrhyw wydr sy'n cael ei adael ar y llawr yn cael ei ystyried fel tipio anghyfreithlon a gallech gael hysbysiad cosb benodedig.\nCofiwch ddilyn canllawiau'r Llywodraeth. Mae gan rai archfarchnadoedd fanciau poteli felly dylech ddefnyddio'r rhain os ydych yn siopa am fwyd hanfodol. Fel arall, dylech gadw'r holl wydr mewn man diogel nes i'r cyfyngiadau gael eu codi.\nDewch o hyd i'ch canolfan ailgylchu cymunedol agosaf\n20 Ebr 2020 16:06\nCasgliadau gwastraff swmpus i ail-ddechrau\nBydd casgliadau gwastraff swmpus yn ail-ddechrau o heddiw (dydd Llun 20 Ebrill) gyda gwasanaeth cyfyngedig.\nYn y lle cyntaf bydd chwe slot y dydd ar gael i breswylwyr eu harchebu.\nMae'r sefyllfa'n cael ei monitro'n ddyddiol.\nByddwn yn casglu hyd at dair eitem fawr megis gwelyau, carpedi, oergelloedd, rhewgelloedd a chypyrddau dillad, a hynny am £25 o'ch man casglu sbwriel ac ailgylchu arferol.\nCeir rhagor o wybodaeth am sut i archebu ar y dudalen ailgylchu a biniau ar y wefan.\n20 Ebr 2020 14:00\nDiweddariad - Hawliau Tramwy Cyhoeddus\nMae rhwydwaith Hawliau Tramwy Cyhoeddus y Cyngor yn parhau ar agor i'r cyhoedd ei ddefnyddio ac eithrio'r llwybrau troed isod, sydd wedi'u cau o dan Reoliadau Diogelu Iechyd (Cyfyngiadau Coronafeirws) (Cymru) 2020.\nMynydd Pen-bre, Trimsaran – C2122 Heol y Mynydd trwy safle picnic Pen- y-Mynydd i Heol Waunyclun (Llwybr troed 57/32)\nPen-bre – o gyffordd Heol y Ffatri a Rotary Way i flaen traeth Cefn Sidan (Cilffordd yn agored i holl draffig 57/55-rhannol)\nCaerfyrddin – Lôn Morfa gyferbyn â mynedfa siop Tesco i Heol Awst (llwybr troed 61/8)\nLlangynin – ffordd C2001, drwy Blossom House i'r de ddwyrain o blanhigfa Coedwig Eithin (llwybr troed 20/6-rhannol)\nFforest – Fferm Plas-y-Fforest i ymyl ogleddol planhigfa coedwig Fforest (llwybr troed 34/36-rhannol)\nBydd y rhwydwaith yn parhau i gael ei adolygu a gall nifer y llwybrau sy’n cael eu cau dros dro newid os bydd llwybrau ychwanegol yn cael eu nodi fel rhai lle mae grwpiau o bobl yn ymgasglu ac yn mynd ati i anwybyddu'r mesurau a nodwyd gan y Llywodraeth.\nGofynnwn i bob aelod o'r cyhoedd ddilyn y gofynion am ymbellhau cymdeithasol a defnyddio eu llwybrau lleol yn hytrach na theithio i gefn gwlad yn ddiangen.\nMae llawer o hawliau tramwy cyhoeddus yn croesi tir preifat, ffermydd ac mewn rhai achosion yn agos at gartrefi preifat. Cadwch at y llwybrau, cadwch eich pellter oddi wrth dirfeddianwyr a pharhewch i ddilyn y cyfyngiadau a'r mesurau sydd ar waith er mwyn eich diogelu chi ac eraill.\n20 Ebr 2020 13:00\nCeisiadau ar agor ar gyfer cynllun ffyrlo Llywodraeth y DU\n20 Ebr 2020 11:54\nAp Traciwr Symptomau Coronafeirws\nGallwch helpu yn y frwydr yn erbyn coronafeirws trwy gyflwyno gwybodaeth am eich iechyd yn ddyddiol, hyd yn oed os ydych yn teimlo'n dda.\nMae Llywodraeth Cymru a GIG Cymru yn annog pawb i lawrlwytho'r ap traciwr symptomau COVID-19 er mwyn cofnodi eu symptomau dyddiol i helpu i greu darlun cliriach o sut mae'r feirws yn effeithio ar bobl. Mae'r ap ar gyfer pawb, ac nid y rheiny sydd â symptomau yn unig.\nDatblygwyd yr ap gan ymchwilwyr yng Ngholeg King's Llundain a'r cwmni gwyddoniaeth gofal iechyd, ZOE, ac mae'r Traciwr Symptomau COVID-19 eisoes yn cael ei ddefnyddio gan dros 38,000 o bobl yng Nghymru, a thros 2 filiwn ledled y DU. Mae hefyd yn cael ei ddefnyddio gan weithwyr gofal iechyd a gweithwyr ysbyty.\nCaiff data o'r ap ei rannu'n ddyddiol â Llywodraeth Cymru a GIG Cymru, a bydd yn rhoi syniad cynnar iddynt ble fydd derbyniadau i ysbytai yn y dyfodol.\nGellir lawrlwytho'r ap o'r Apple App Store a Google Play o'r dolenni yn covid.joinzoe.com\n20 Ebr 2020 10:24\nGwasanaeth bws TrawsCymru T1C wedi’i atal am y tro\nMae gwasanaeth T1C TrawsCymru wedi cael ei atal dros dro o heddiw (20 Ebrill) ymlaen hyd nes y rhoddir gwybod fel arall.\nCeir rhagor o wybodaeth am hyn a'r holl ddiweddariadau ynghylch gwasanaethau bws yn www.traveline.cymru\n17 Ebr 2020 17:30\nMae cartrefi gofal yn rhan ganolog a hanfodol o wasanaethau rheng flaen yng Ngorllewin Cymru, yn benodol trwy sicrhau a chefnogi iechyd a llesiant y mwyaf bregus yn y boblogaeth. Mae llawer o’n lleoliadau gofal yn wynebu heriau sylweddol, ac ni fu erioed yn bwysicach cefnogi staff gofal y lleoliadau hyn. Rydym yn cydnabod bod hwn yn gyfnod o breeder mawr i deuluoedd y preswylwyr ac i’r cartrefi sy’n darparu gofal mor rhagorol trwy’r cyfnod digynsail hwn.\n16 Ebr 2020 15:43\nCynllun Cymorth Gofal Plant Coronafeirws\nGall gweithwyr critigol yn Sir Gaerfyrddin bellach wneud cais am ofal plant am ddim ar gyfer plant 0-3 oed yn ystod y coronafeirws.\nBydd plant yr ystyrir eu bod yn agored i niwed hefyd yn cael eu cynnwys yn y cynllun.\n16 Ebr 2020 09:52\nMwy na 360 o bobl yn gwirfoddoli ar gyfer ysbytai maes\nMae mwy na 360 o bobl wedi gwirfoddoli i helpu i osod celfi a chyfarpar ym mhedwar ysbyty maes Sir Gaerfyrddin.\nMae'r Cyngor yn troi canolfannau hamdden Caerfyrddin a Llanelli, Canolfan Selwyn Samuel, ac ysgubor Parc y Scarlets yn Llanelli, yn ysbytai dros dro i ddarparu gwelyau ychwanegol ar gyfer y GIG.\nCwta 24 awr ar ôl i'r apêl am wirfoddolwyr gael ei gwneud, roedd mwy na 360 o bobl wedi cynnig cynorthwyo – sy'n hollol ryfeddol.\nMae'r gwirfoddolwyr wedi cael eu rhannu rhwng y pedwar safle a byddant yn helpu i ddadlwytho danfoniadau, a dadbacio a gosod celfi a chyfarpar.\n15 Ebr 2020 16:49\nCyngor ar gyfer perchnogion tacsis\nMae ein tîm trwyddedu wedi bod yn brysur yn cysylltu â pherchnogion tacsis gan gynnig cyngor mewn perthynas â'r Coronafeirws, gan gynnwys gwybodaeth am barhau i weithio a chadw gyrwyr a theithwyr yn ddiogel, cymorth i'r rhai yr effeithir arnynt yn ariannol, a chyngor am MOT a threth.\nGellir dod o hyd i lawer o'r cyngor hwn hefyd ar wefan Busnes Cymru Llywodraeth Cymru.\n15 Ebr 2020 16:21\nGwestai i ddarparu llety brys i weithwyr allweddol\nMae gwestai, tai llety a llety hunanarlwyo yn Sir Gaerfyrddin wedi dod ynghyd i ddarparu llety brys i weithwyr rheng flaen.\nMae Gwesty'r Diplomat yn Llanelli a’r Ivy Bush Royal yng Nghaerfyrddin eisoes wedi agor eu drysau i weithwyr allweddol gan gynnwys meddygon, nyrsys a gweithwyr gofal cartref mewn ymateb i'r coronafeirws.\n15 Ebr 2020 16:04\nCronfa Cadernid Economaidd newydd\n15 Ebr 2020 11:14\nMae hyn yn golygu aros gartref am 12 wythnos o leiaf, a lleihau cyswllt â phobl eraill cymaint â phosibl er mwyn lleihau'r risg o fod yn agored i'r coronafeirws.\n14 Ebr 2020 15:22\nStaff y Cyngor yn ymgymryd â rolau rheng flaen\nMae llawer o staff Cyngor Sir Caerfyrddin wedi camu ymlaen i helpu gwasanaethau rheng flaen mewn ymateb i'r Coronafeirws.\nYmhlith y gweithwyr sydd wedi symud i ddarparu cymorth ychwanegol i wasanaethau hanfodol y mae swyddogion o wasanaethau cynllunio, gorfodi, arlwyo, llyfrgelloedd, canolfannau hamdden, amgueddfeydd a theatrau.\nMae hyfforddiant wedi'i gwblhau mewn sawl maes wrth i staff ymgymryd â rolau fel glanhawyr, gofalwyr cymunedol, gyrwyr dosbarthu bwyd, staff cymorth yn y canolfannau gofal plant a hefyd cynorthwyo'r tîm digartrefedd.\n14 Ebr 2020 15:20\nNewid i lwybr bysiau ar gyfer staff ysbyty\nMae gwasanaeth bws yn newid llwybr i sicrhau bod staff yn gallu cyrraedd y gwaith yn Ysbyty’r Tywysog Philip, Llanelli.\nMae Cyngor Sir Caerfyrddin wedi bod yn gweithio gyda First Cymru a Bwrdd Iechyd Prifysgol Hywel Dda i nodi newidiadau i'r rhwydwaith bysiau dros dro a fyddai'n cynorthwyo i gludo gweithwyr allweddol i ysbytai.\nDywedodd y Cynghorydd Hazel Evans, yr Aelod o'r Bwrdd Gweithredol sy'n gyfrifol am yr Amgylchedd: "Rydym yn ddiolchgar bod First Cymru wedi cynnig estyn gwasanaeth 111 er mwyn i deithiau sy'n rhedeg rhwng Gorsaf Fysiau Llanelli a Pharc Trostre a Pharc Pemberton bellach yn mynd i Ysbyty’r Tywysog Philip ac yn ôl o ddydd Llun i ddydd Sadwrn, o heddiw ymlaen (dydd Mawrth 14 Ebrill)."\nBydd hyn yn darparu gwasanaeth i'r ysbyty ac yn ôl o Gydweli, Porth Tywyn, Pwll a chanol y dref yn ogystal ag i Drostre, Pemberton, Llwynhendy, Bynea, Casllwchwr, Gorseinon ac Abertawe ac oddi yno.\n*Gall staff y GIG deithio am ddim ar y gwasanaeth hwn drwy ddangos eu cerdyn adnabod GIG.\n09 Ebr 2020 12:50\nNewidiadau i wasanaethau bysiau o Ebrill 14\nBysiau Cwm Taf:\nGwasanaeth llai ar 222 o ddydd Llun i ddydd Gwener yn unig, dim gwasanaeth dydd Sadwrn. Bydd y gwasanaeth yn cychwyn o Hendy-gwyn (Bryngwenllian) am 7.05am i Gaerfyrddin yn rhedeg trwy Tafarnsbeit, Rhos Goch, Pentywyn, Lacharn, Pwll Trap, Sanclêr, Lon Hafren, Bancyfelin, Tre Ioan. Bydd y daith yn ôl yn gadael Caerfyrddin am 10.30am (cyn belled â St Clears, y tu hwnt i St Clears ar gais yn unig) a 5.50pm. Bydd teithiau uniongyrchol o Hendy-gwyn (Keefe Stores) am 5.15pm i Gaerfyrddin.\nBydd y gwasanaethau'n parhau fel arfer heblaw y bydd y llwybrau canlynol yn cael eu lleihau:\nBydd gwasanaeth 198 ond yn rhedeg am 8.55am a 1.10pm o Gaerfyrddin ac am 9.51am a 2.10pm yn ôl o Bedair-hewl.\nNi fydd gwasanaeth 206 yn rhedeg mwyach.\nBydd gwasanaeth 207 ond yn rhedeg am 8.25am, 9.25am, 10.25am, 11.25am, 12.25pm, a 1.25pm.\nBydd gwasanaeth 225 am 12.00pm o Orsaf Fysiau Caerfyrddin yn rhedeg dim ond os oes teithwyr yn yr orsaf fysiau neu os ydynt wedi archebu ymlaen llaw o unrhyw bwynt ar ôl yr orsaf fysiau, a bydd y daith yn ôl am 12.45pm o Dre-lech yn rhedeg ar gyfer teithwyr sydd wedi archebu ymlaen llaw yn unig. I archebu ffoniwch 01267 235 090 ar ddyddiau'r wythnos hyd at 2pm cyn y diwrnod pryd rydych yn dymuno teithio. Ni fydd y daith 1725 o Gaerfyrddin yn rhedeg mwyach.\nBydd gwasanaeth 226 ond yn rhedeg am 8.50am, 10.50am, a 12.50pm o Gaerfyrddin ac am 9.05am, 1105 a 1.05pm yn ôl o Davies Estate.\nBydd gwasanaeth 227 ond yn rhedeg am 8.35am o Gaerfyrddin ac am 11am o Morrisons/11.10am o Gaerfyrddin, ac am 9.10am a 11.45am yn ôl o Lan-y-bri.\nBydd gwasanaeth 228 ond yn rhedeg am 9.50am a 11.50am.\nBydd gwasanaeth 277 sy'n cyrraedd Gorsaf Fysiau Caerfyrddin am 10.35am yn ymestyn i Tesco neu Morrisons ar gais. Bydd y daith yn ôl nawr yn gadael Gorsaf Fysiau Caerfyrddin am 12.30, fydd ddechrau o Tesco neu Morrisons ar gais yn unig a bydd yn rhedeg fel arfer hyd at Abergwili ond ar ôl hynny bydd ond yn rhedeg i deithwyr sydd eisoes ar y bws.\nNi fydd teithiau 279 am 4pm o Landeilo neu am 4.25pm o'r Gerddi Botaneg yn rhedeg mwyach.\nBydd taith 282 o Glangwili am 5.10pm ac o Orsaf Fysiau Caerfyrddin am 5.25pm yn gadael Glangwili am 3.25pm a Gorsaf Fysiau Caerfyrddin am 3.30pm yn lle hynny, a bydd ond yn rhedeg i deithwyr sydd eisoes ar y bws cyn neu yn yr orsaf fysiau. Ni fydd y daith yn ôl o Frechfa yn rhedeg.\nBydd taith ddwyffordd 283 am 2pm (dydd Mercher) neu 2.30pm (dydd Sadwrn) o orsaf fysiau Caerfyrddin yn rhedeg fel arfer hyd at Abergwili ond ar ôl hynny bydd ond yn rhedeg i deithwyr sydd eisoes ar y bws.\nBydd taith ddwyffordd 284 am 12.40pm o Rydaman yn rhedeg fel arfer hyd at Landybie ond ar ôl hynny bydd ond yn rhedeg i deithwyr sydd eisoes ar y bws.\nBydd gwasanaeth B11 yn ymestyn i Ben-sarn (Morrisons) ac yn dychwelyd am 11.05am a 2.10pm.\nB12 - bydd pob taith yn cychwyn o Ben-sarn (Morrisons).\nBydd gwasanaethau PR1 a PR2 ond yn rhedeg rhwng 7am a 5.55pm a byddant yn rhedeg o Nant-y-ci trwy Dre Ioan (Heol Sanclêr).\n13 Ebr 2020 16:25\nCafodd y ddyfais ei dylunio gan y Dr Rhys Thomas, sy'n Uwch-ymgynghorydd yn Ysbyty Glangwili, gyda chymorth Maurice Clarke o CR Clarke & Co., sef cwmni peirianneg yn Rhydaman.\nMae'r peiriant Covid CPAP yn helpu cleifion i anadlu'n haws, a bydd bellach yn destun treialon clinigol.\nMae'r Cynghorydd Emlyn Dole, Arweinydd y Cyngor, wedi croesawu'r newyddion.\n13 Ebr 2020 14:14\nMynwent Rhydaman - diweddariad\nAr ôl rhoi llawer o ystyriaeth i’r peth, mae penderfyniad wedi’i wneud i ailagor Mynwent Rhydaman. Fodd bynnag, bydd y sefyllfa’n dal i gael ei monitro.\nDaliwch ati i ddilyn cyngor y Llywodraeth am gadw pellter cymdeithasol a theithio diangen.\n11 Ebr 2020 11:05\nRydym yn galw ar berchnogion cŵn i gadw eich cŵn ar dennyn pan fyddwch yn mynd am dro i helpu i gadw pellter cymdeithasol oddi wrth bobl eraill.\nDrwy roi eich ci ar dennyn, bydd yn sicrhau ei fod o dan reolaeth bob amser ac yn eich atal rhag gorfod rhedeg ar ôl eich ci ac, o bosibl, mynd i mewn i le rhywun arall.\nByddem yn ddiolchgar iawn am gydweithrediad pobl mewn perthynas â hyn gan fod preswylwyr wedi cysylltu â ni i fynegi eu pryderon.\nCofiwch mai cyngor y Llywodraeth yw aros 2 fetr (neu 6 troedfedd) i ffwrdd oddi wrth bobl eraill.\nGellir dod o hyd i'r canllawiau llawn ar aros gartref a chadw draw oddi wrth eraill ar wefan Llywodraeth Cymru.\n11 Ebr 2020 09:21\nCymorth tai i bobl y sir\nMae cyngor arbenigol ynghylch tai ar gael i bobl yn Sir Gaerfyrddin yn ystod yr argyfwng coronafeirws.\nMae'n bwysig iawn ein bod yn aros gartref ar hyn o bryd, ac rydym yn deall y gall hyn fod yn anodd i rai, ond gallwn ni helpu.\nCysylltwch â ni i gael cyngor os:\nYdych yn ddigartref ar hyn o bryd neu’n soffa-syrffio rhwng gwahanol eiddo\nNad ydych yn gallu aros yn eich cartref mwyach\nYdych yn byw mewn eiddo preifat ac yn methu talu'r rhent\nYdych yn cael trafferth talu eich morgais a biliau eraill\nYdych yn gweithio i'r GIG, ym maes gofal cymdeithasol neu'n weithiwr allweddol sy'n methu dychwelyd adref am fod rhywun agored i niwed yn byw yno\nBeth bynnag yw eich sefyllfa, gall ein tîm cyngor arbenigol ddarparu amrywiaeth o opsiynau tai i chi. Efallai y byddant yn gallu helpu i ddatrys eich problemau presennol neu ddod o hyd i rywle diogel i chi fyw ynddo dros dro. Mae ar gael i holl breswylwyr Sir Gaerfyrddin, nid tenantiaid y cyngor yn unig.\nFfoniwch ein tîm Cyngor ynghylch Tai ar 01554 899389, dydd Llun i ddydd Gwener rhwng 9am – 5pm, neu ar ddydd Sadwrn rhwng 9am – 12 canol dydd. Gallwch hefyd anfon neges e-bost at SCHOptions@sirgar.gov.uk.\nOs ydych yn denant i'r Cyngor ac yn cael trafferth talu eich rhent, cysylltwch â'ch swyddog tai yn uniongyrchol i drafod pa gymorth sydd ar gael. Gellir cysylltu â'n swyddogion i gyd dros y ffôn ac ar e-bost. Os nad ydych yn gwybod pwy yw eich swyddog tai, ffoniwch 01554 899389.\n10 Ebr 2020 11:04\nHefyd mae mwy o wybodaeth ar wefan y Cyngor am sut i gompostio gwastraff gardd a chegin a lleihau cynnwys eich bag du drwy ailgylchu cymaint ag y gallwch yn y bagiau ailgylchu glas\n10 Ebr 2020 10:08\nMae’r ataliad dros dro ar gofrestru ceisiadau cynllunio newydd wedi dod i ben bellach.\nMae ceisiadau cynllunio, a gyflwynir yn electronig yn unig, yn cael eu derbyn a’u cofrestru.\nFodd bynnag, ni phenderfynir ar geisiadau hyd nes bod y cyhoeddusrwydd statudol priodol wedi cael ei ddilyn, a hyd nes yr ymwelwyd â’r safle.\nAr hyn o bryd nid oes ymweliadau safle yn digwydd ac nid oes hysbysiadau safle yn cael eu gosod i hysbysebu ceisiadau cynllunio o achos argyfwng y Coronafeirws.\nLle bo’n bosibl, bydd ceisiadau parhaus cyfredol yn mynd ymlaen hyd nes penderfynir arnynt, yn amodol ar dderbyn ymatebion i’r ymgynghoriad, a hefyd gofynion adleoli newidiol y tîm cynllunio i helpu â gwasanaethau rheng flaen y Cyngor.\nBwrir ymlaen â chwynion gorfodi lle bo swyddogion yn ystyried eu bod yn rhai brys (â goblygiadau sylweddol o ran iechyd a diogelwch) neu faterion y gellir bwrw ymlaen â hwy heb ymweliad safle.\n09 Ebr 2020 17:45\n09 Ebr 2020 15:34\n09 Ebr 2020 11:39\nDiweddariad - Newidiadau i'r gwasanaethau bws dros y Pasg\nDim newid i’r amserlenni dros dro presennol ar ddydd Gwener y Groglith a dydd Sadwrn y Pasg oni bai am wasanaeth 222 NA fydd yn rhedeg.\nDIM GWASANAETHAU ar Sul y Pasg, heblaw am T1c.\nBydd y gwasanaethau sydd fel arfer ar ddydd Sul yn rhedeg ar ddydd Llun y Pasg.\n08 Ebr 2020 16:41\nCronfa argyfwng i chwaraeon\n08 Ebr 2020 09:24\nRhybudd i drigolion sy'n gwerthu ar farchnadoedd digidol\nMae trigolion yn cael eu rhybuddio i osgoi gwerthu eitemau drwy farchnadoedd digidol sy'n gofyn am gyswllt wyneb yn wyneb yn ystod y coronafeirws.\nMae tîm Safonau Masnach y Cyngor yn ymwybodol o sawl tudalen 'prynu a gwerthu' leol lle mae unigolion yn dal i hysbysebu eitemau sydd ar werth, sy'n golygu bod yn rhaid i'r prynwr a'r gwerthwr gwrdd wyneb yn wyneb.\nMae hyn er gwaethaf dweud wrth bobl i osgoi teithio nad yw'n hanfodol ac i ddilyn canllawiau ymbellhau cymdeithasol.\n08 Ebr 2020 09:13\nCefnogi plant agored i niwed a'u teuluoedd\nMae cymorth i blant agored i niwed a'u teuluoedd yn parhau yn ystod yr argyfwng coronafeirws.\nMae staff o'r adran Addysg a Gwasanaethau Plant yn parhau i gynnig cymorth llesiant, yn ogystal â seibiant i deuluoedd sydd ei angen.\n07 Ebr 2020 15:38\nTeithio nad yw'n hanfodol\nRhybuddir teuluoedd y gallent wynebu dirwy os byddant yn teithio i unrhyw wyliau sydd wedi'u trefnu ganddynt dros wyliau'r Pasg.\nMae Cyngor Sir Caerfyrddin, ynghyd â Heddlu Dyfed-Powys, yn rhybuddio pobl i lynu at ganllawiau'r Llywodraeth ac aros gartref neu wynebu cael eu troi'n ôl a chael Hysbysiad Cosb Benodedig.\nGwneir hyn mewn ymateb i'r Coronafeirws (COVID-19), er mwyn helpu i'w atal rhag lledaenu.\n07 Ebr 2020 15:08\nMae busnesau lleol a allai o bosibl helpu i ddarparu gwasanaethau hanfodol yn ystod argyfwng Coronafeirws yn cael eu gofyn i gysylltu â Chyngor Sir Caerfyrddin.\nBellach, mae cyfle i blymwyr, trydanwyr, gweithwyr gofal, arlwywyr, adeiladwyr a gyrwyr cerbydau nwyddau trwm/cerbydau dosbarthu gofrestru eu diddordeb\n07 Ebr 2020 12:56\nByddwn yn casglu gwastraff ac ailgylchu (gan gynnwys gwastraff gardd) ar ddydd Gwener y Groglith (10 Ebrill) a dydd Llun y Pasg (13 Ebrill) eleni, mewn ymateb i bandemig coronafeirws (COVID-19).\nAtgoffir pobl i roi eu biniau allan y noson cynt gan y gall casgliadau ddigwydd yn gynharach na’r arfer yn ystod y diwrnod.\n07 Ebr 2020 10:30\n07 Ebr 2020 10:01\nGofalu am eich anifeiliaid anwes yn ystod yr achosion o Coronafeirws\nMae Llywodraeth Cymru wedi cyhoeddi gwybodaeth a chyngor i berchnogion anifeiliaid anwes ar sut i ofalu am eich anifeiliaid anwes yn sgil y cyfyngiadau sydd ar waith yn ystod yr achosion o Coronafeirws.\n07 Ebr 2020 09:39\nNeges sy'n sgam yn 'rhoi dirwy' i bobl sy'n gadael y tŷ\nMae preswylwyr yn cael eu rhybuddio am neges destun sy'n sgam sy'n cael ei hanfon gan ddweud wrth bobl eu bod yn cael dirwy o £250 oherwydd eu bod wedi gadael y tŷ 'mwy nag unwaith'.\nMae'r neges yn honni ei bod wedi'i hanfon gan GOV.UK ac yn honni bod y ddirwy oherwydd 'ymddygiad anghyfrifol' gan fynd ymlaen i ddweud y gallai'r tâl gynyddu i £5,000 a/neu arestiad.\nDyma'r diweddaraf mewn nifer o sgamiau sy'n gysylltiedig â'r coronafeirws ac mae tîm Safonau Masnach y Cyngor yn annog preswylwyr i fod yn wyliadwrus.\n07 Ebr 2020 09:33\nGwasanaethau Plant yn gweithredu fel arfer\nCofiwch fod ein hadran Gwasanaethau Plant yn gweithredu fel arfer felly os oes gennych unrhyw bryderon am blentyn neu berson ifanc, cysylltwch â ni. Gallwch anfon e-bost i CRTChildren@sirgar.gov.uk neu ffoniwch 01554 742322. Os bydd problem y tu allan i oriau swyddfa na all aros , ffoniwch 0300 333 2222.\n07 Ebr 2020 09:30\nGofal plant am ddim i weithwyr critigol\nBydd gweithwyr critigol yn Sir Gaerfyrddin yn gallu cael gofal plant am ddim ar gyfer plant 0-3 oed yn ystod y pandemig coronafeirws.\nMae Llywodraeth Cymru yn lansio cynllun cymorth gofal plant coronafeirws a bydd yn darparu cyllid i bob awdurdod lleol yng Nghymru i gefnogi cost gofal plant i rieni y mae eu swyddi yn hanfodol i ymateb Cymru i COVID-19.\n06 Ebr 2020 17:18\nDaliwch ati â'r gwaith da\nHoffem ddiolch i fusnesau bwyd sydd wedi ymddwyn yn gyfrifol yn ystod yr achosion o Coronafeirws\nGan gynnwys y rhai sydd wedi cau, arallgyfeirio a rheoli'r mesur ymbellhau cymdeithasol yn effeithiol yn ystod y cyfnod digyffelyb hwn.\nMae'r cyfyngiadau'n debygol o barhau yn y tymor byr wrth i ni barhau i reoli unrhyw achosion posibl mewn cymunedau.\nCadwch yn ddiogel, amddiffynnwch eich hun a'r gymuned i leihau trosglwyddo’r feirws.\nI gael rhagor o wybodaeth a chanllawiau cysylltwch â’r tîm iechyd yr amgylchedd yn diogelurcyhoedd@sirgar.gov.uk\n06 Ebr 2020 14:44\nCefnogi busnesau yr effeithir arnynt gan y Coronafeirws\nMae Cyngor Sir Caerfyrddin yn ymateb yn gyflym i gefnogi busnesau lleol yr effeithir arnynt gan yr argyfwng Coronafeirws.\nMae staff eisoes wedi prosesu dros 1,000 o geisiadau gwerth £15 miliwn am grant cymorth busnes Llywodraeth Cymru, ers cyflwyno ffurflenni cais bythefnos yn ôl.\n03 Ebr 2020 18:36\nSirGâredig - Rhannu Caredigrwydd Sir Gâr\nMae preswylwyr a busnesau ledled Sir Gaerfyrddin yn dangos ysbryd cymunedol arbennig drwy helpu a chefnogi'r rheiny sydd mewn angen yn eu cymunedau yn ystod y pandemig Coronafeirws (COVID-19).\nMae'r Cyngor wedi'i syfrdanu gan garedigrwydd preswylwyr yn ystod yr adeg eithriadol hon pan fydd cefnogi'r bobl fwyaf agored i niwed yn ein cymunedau yn bwysicach nag erioed.\nMae nifer o grwpiau gwirfoddol wedi cael eu sefydlu i helpu lle bynnag y gallant, gan gynnig cymorth ymarferol ac emosiynol - ac mae'n anhygoel i'w weld.\nNawr rydym am helpu i ddod â hyn at ei gilydd a rhannu'r gwaith da sy'n cael ei wneud ledled y sir.\nBydd SirGâredig – Rhannu Caredigrwydd Sir Gâr yn cysylltu pobl sydd mewn angen â'r rheiny sy'n gallu helpu. Bydd yn darparu canolbwynt ar gyfer gweithgareddau cymunedol ac yn annog pobl i rannu straeon o garedigrwydd.\n03 Ebr 2020 18:13\nRhybudd i’r rheiny sy’n torri rheoliadau coronafeirws\nRhybuddir tafarndai yn Sir Gaerfyrddin y gellid eu cau yn barhaol os ydynt yn cael eu dal yn torri cyfyngiadau symud y coronafeirws.\nMae trigolion hefyd yn cael eu rhybuddio y gellir rhoi hysbysiad cosb benodedig iddynt os ydynt yn cael eu dal yn ymgynnull mewn safle trwyddedig.\nCafodd tafarndai, bariau a chlybiau orchymyn swyddogol gan y Llywodraeth i gau er mwyn atal Covid-19 rhag lledaenu ac i achub bywydau.\nMae swyddogion trwyddedu a safonau masnach y cyngor yn gweithio gyda'r heddlu i orfodi'r rheolau cau.\n03 Ebr 2020 17:18\nAros gartref - Diogelu’r GIG - Achub bywydau\nMae trigolion Sir Gaerfyrddin yn cael eu hannog i aros gartref y penwythnos hwn yn sgil y rhagolygon am dywydd twymach.\nPeidiwch â chael eich temtio i deithio i'r arfordir neu fannau prydferth lleol ond daliwch ati i ddilyn cyngor y Llywodraeth i atal coronafeirws rhag lledaenu.\nCofiwch aros yn agos at eich cartref, a dim ond mynd allan gydag aelodau o'ch aelwyd eich hun unwaith y dydd i wneud ymarfer corff a pheidiwch ymgasglu ynghyd mewn tyrfa.\nDiolch am eich dealltwriaeth a'ch cydweithrediad.\n03 Ebr 2020 17:00\nNewidiadau pellach i wasanaethau bysiau\nGwasanaeth llai ar lwybr 222 o ddydd Llun i ddydd Gwener yn unig, dim gwasanaeth ar ddydd Sadwrn. Bydd y gwasanaeth yn dechrau o Hendy-gwyn ar Daf (Lôn Hywel) am 0705 i Gaerfyrddin, ac yn mynd drwy Dafarnspeit, Rhos-goch, Pentywyn, Talacharn, Pwll-trap, Sanclêr, Lôn Hafren, Bancyfelin, Tre Ioan. Bydd y teithiau'n ôl yn gadael Caerfyrddin am 1030 a 1750. Taith uniongyrchol o Hendy-gwyn ar Daf (Keefe Stores) am 1715 i Gaerfyrddin.\nBydd y gwasanaethau'n parhau fel arfer ond bydd gwasanaeth llai ar y llwybrau canlynol:\nBydd gwasanaeth 198 yn mynd am 0855 a 1310 yn unig o Gaerfyrddin ac am 0951 a 1410 yn ôl o Bedair-hewl\nNi fydd gwasanaeth 206 yn mynd bellach\nBydd gwasanaeth 207 yn mynd am 0825, 0925, 1025, 1125, 1225, a 1325 yn unig\nNi fydd gwasanaeth 225 am 1725 o Gaerfyrddin yn mynd bellach\nBydd gwasanaeth 226 yn mynd am 0850, 1050 a 1250 yn unig o Gaerfyrddin ac am 0905, 1105 a 1305 o Ystad Davies\nBydd gwasanaeth 227 yn mynd am 0835 yn unig o Gaerfyrddin ac am 1100 o Morrisons/1110 o Gaerfyrddin, ac am 0910 a 1145 yn ôl o Lan-y-bri\nBydd gwasanaeth 228 yn mynd am 0950 a 1150 yn unig\nNi fydd gwasanaeth 279 am 1600 o Landeilo nac am 1625 o'r Ardd Fotaneg yn mynd bellach\nBydd gwasanaeth 282 o Langwili am 1710 a Gorsaf Fysiau Caerfyrddin am 1725 yn gadael Glangwili am 1525 a Gorsaf Fysiau Caerfyrddin am 1530 yn lle hynny\nBydd B11 yn ymestyn i Ben-sarn (Morrisons) ac yn dod yn ôl am 1105 a 1410\nBydd holl deithiau gwasanaeth B12 yn dechrau o Ben-sarn (Morrisons)\nBydd PR1 a PR2 yn mynd rhwng 0700 a 1755 yn unig ac yn mynd o Nant-y-ci drwy Dre Ioan (Heol Sanclêr\n02 Ebr 2020 18:25\nSefydlu tair canolfan fwyd arall i deuluoedd mewn angen\nMae'r Cyngor yn darparu tair canolfan fwyd ychwanegol yn Sir Gaerfyrddin i helpu teuluoedd mewn angen o ganlyniad i'r coronafeirws.\nBydd y canolfannau bwyd hyn ar agor yn Ysgol Gyfun Emlyn yng Nghastellnewydd Emlyn, Ysgol Bro Dinefwr yn Llandeilo, ac Ysgol Maes y Gwendraeth yng Nghefneithin o yfory, dydd Gwener 3 Ebrill, ymlaen.\nYn ogystal, ni fydd Ysgol Uwchradd y Frenhines Elizabeth yn cael ei defnyddio mwyach fel canolfan fwyd nac fel man casglu prydau ysgol am ddim ar ôl yfory. Yn hytrach, defnyddir Ysgol Bro Myrddin o ddydd Llun, 6 Ebrill ymlaen. Mae hyn oherwydd gallai'r ceginau yn Ysgol Uwchradd y Frenhines Elizabeth gael eu defnyddio i gefnogi'r ysbyty dros dro yng Nghanolfan Hamdden Caerfyrddin.\nLleoliad y canolfannau bwyd eraill yw Ysgol Bryngwyn yn Llanelli, Ysgol Dyffryn Aman yn Rhydaman ac Ysgol Dyffryn Taf yn Hendy-gwyn ar Daf.\n02 Ebr 2020 17:08\nPrydau ysgol am ddim ar gael yn ystod gwyliau'r Pasg\nBydd prydau ysgol am ddim ar gael yn ystod gwyliau'r Pasg i deuluoedd cymwys.\nMae'r Cyngor yn cyflenwi pecynnau bwyd sy'n cynnwys brecwastau a chiniawau am bum diwrnod i bob plentyn sydd wedi cofrestru i gael prydau ysgol am ddim.\n02 Ebr 2020 16:26\nLlinell cyngor ynghylch tai agor ddydd Sadwrn\nBydd llinell ffon y Cyngor sy'n darparu cyngor ynghylch tai ar agor ddydd Sadwrn, 4 Ebrill rhwng 9am-12pm i gynnig cymorth i drigolion Sir Gaerfyrddin yn ystod yr argyfwng coronafeirws.\nBeth bynnag eich sefyllfa, gall ein tîm cyngor arbenigol ddarparu amrywiaeth o opsiynau tai i'ch helpu.\nYdych yn ddigartref ar hyn o bryd\nYdych yn soffa-syrffio rhwng gwahanol eiddo\nYdych yn cael trafferth talu eich morgais\nYdych yn denant cyngor sydd angen cymorth\nFfoniwch 01554 899389 neu e-bostiwch SCHOptions@sirgar.gov.uk.\n02 Ebr 2020 13:03\nYn dilyn llawer o ystyriaeth, bydd Mynwent Rhydaman ar gau i ymwelwyr o yfory (dydd Gwener, 3 Ebrill) ymlaen, mewn ymateb i gyngor y Llywodraeth am ymbellhau cymdeithasol a theithio diangen. Bydd y fynwent yn dal i fod ar agor ar gyfer angladdau a chladdedigaethau, ond dim ond i'r niferoedd bach o alarwyr a ganiateir.\nRydym yn sylweddoli efallai fod hyn peri gofid i deuluoedd sy'n dymuno ymweld â'r fynwent i dalu teyrnged i'w hanwyliaid, ond gobeithiwn eich bod yn deall y cafodd y penderfyniad hwn ei wneud i ddiogelu ymwelwyr a staff y safle. Rydym yn ymwybodol bod mynwentydd, safleoedd coffa ac amlosgfeydd lleol eraill wedi cyflwyno cyfyngiadau tebyg, felly byddem yn awgrymu bod pobl yn gwirio cyn teithio.\nEfallai y bydd teuluoedd yn dymuno talu teyrnged mewn ffyrdd eraill, er enghraifft drwy gynnau cannwyll gartref, hyd nes y bydd y cyfyngiadau hyn yn cael eu codi.\nRydym yn ymddiheuro am unrhyw ofid y gall y penderfyniad hwn ei achosi.\n02 Ebr 2020 12:56\n02 Ebr 2020 12:47\nMae staff y gwasanaeth cerdd peripatetig yn ein Hadran Addysg wedi bod yn brysur yn gweithio ar rywbeth i godi calonnau. Trowch y sain i fyny a mwynhewch!\n01 Ebr 2020 15:48\nHoffem atgoffa pobl bod parciau gan gynnwys Parc Gwledig Pen-bre, Mynydd Mawr, Llyn Llech Owain a Pharc Howard wedi'u cau er mwyn atal digwyddiadau cymdeithasol yn unol â chyngor y Llywodraeth i helpu i atal trosglwyddo coronafeirws (COVID-19).\nGwnaed y penderfyniad fel awdurdod lleol oherwydd y brif flaenoriaeth i ddiogelu'r cyhoedd, gwarchod ein hadnoddau ac adnoddau asiantaethau partner yn ystod yr adeg anodd hon nas gwelwyd ei thebyg o'r blaen.\nRydym yn gwerthfawrogi bod angen awyr iach ac ymarfer corff ar bobl, ond yn anffodus ni allwn reoli ein cyfleusterau awyr agored mwyach mewn modd a fyddai'n cydymffurfio â chyngor y Llywodraeth.\nMae pob parc a maes chwarae ar hyd Llwybr Arfordirol y Mileniwm hefyd ar gau.\nPeidiwch â gyrru i'r parciau i fynd am dro â'ch ci, i wneud ymarfer corff, neu am unrhyw reswm arall, neu gallech wynebu dirwy gan yr heddlu.\nDiolch am gadw at y rheolau a chadwch yn saff.\n01 Ebr 2020 14:25\nY Dreth Gyngor – gwybodaeth i drigolion\nMae hwn yn gyfnod na welwyd ei debyg o'r blaen a hoffem ddiolch i drigolion am eu cydweithrediad a'u dealltwriaeth wrth i ni barhau i ymateb i'r heriau amrywiol sy'n gysylltiedig â'r argyfwng hwn.\nI'r trigolion hynny sy'n dal mewn gwaith ac sy'n gallu parhau i dalu eu treth gyngor, hoffem ddiolch i chi. Bydd hyn yn ein galluogi i barhau i ddarparu gwasanaethau critigol i gymunedau yn ystod y cyfnod ansicr hwn.\n01 Ebr 2020 14:17\nDiweddariad am ofal plant\nY dyddiad cau ar gyfer ceisiadau am ofal plant yr wythnos nesaf yw 12 hanner dydd, ddydd Gwener hyn. Ni fyddwn yn gallu prosesu unrhyw geisiadau hwyr ar ôl y dyddiad cau.\n31 Maw 2020 18:30\nDiweddariad - Bagiau glas\nRydym wedi cwblhau ein dosbarthiad blynyddol o fagiau glas ledled y sir.\nMae pob eiddo wedi derbyn tair rholyn ar gyfer eleni.\nOs credwch y bydd angen mwy mae modd codi rholyn o:\nfynedfa i swyddfa'r farchnad ym marchnad Caerfyrddin\nCo-op yn Rhydaman\nDesg Gwasanaeth Cwsmeriaid Asda, Llanelli\nCo-op yn Nhre Ioan, Caerfyrddin\nByddwch yn ystyriol o eraill a chymryd un gofrestr i bob cartref.\n31 Maw 2020 17:17\nAtgoffa rhieni sy'n defnyddio canolfannau gofal\nAtgoffir rhieni sy'n defnyddio'r canolfannau gofal i ganslo os nad oes angen gofal plant mwyach.\nMae'r canolfannau wedi cael eu darparu i ofalu am blant gweithwyr hanfodol yn ystod y pandemig coronafeirws.\nRydym yn deall y gall amgylchiadau newid ar fyr rybudd, felly rhowch wybod i ni os bydd angen i chi ganslo drwy ateb eich e-bost cadarnhau (ECScyfathrebu@sirgar.gov.uk).\nHoffem eich atgoffa hefyd na ddylai plant ddod ag eitemau gyda nhw o gartref, er enghraifft, teganau, tedis ac ati, a byddem yn gwerthfawrogi eich cefnogaeth yn hyn o beth.\nHoffem sicrhau rhieni bod arferion gweithio diogel wedi'u mabwysiadu ym mhob un o'n canolfannau gofal a bod set o ganllawiau ar waith i helpu i atal y feirws rhag lledaenu.\nMae gennym weithdrefnau ar gyfer ymbellhau cymdeithasol a hylendid personol ar gyfer staff a disgyblion, ac rydym yn gweithredu ac yn adolygu'n barhaus fesurau ychwanegol at ein trefniadau glanhau arferol.\nCaiff yr holl weithdrefnau eu diweddaru'n ddyddiol wrth i fwy o gyngor gan y Llywodraeth ddod ar gael, ac wrth i'n gwaith yn y canolfannau ddatblygu.\nMwy o wybodaeth am y canolfannau gofal\n31 Maw 2020 13:55\nRhoi dros 100 o iPads i gartrefi gofal y Cyngor\nMae'n digwydd ar ôl i gyfyngiadau ymweld gael eu gweithredu mewn cartrefi preswyl ledled y DU mewn ymateb i'r coronafeirws.\n31 Maw 2020 10:48\nX13 – bydd amserlen dydd Llun i ddydd Sadwrn yn cael ei lleihau i 6 thaith ym mhob cyfeiriad rhwng Rhydaman ac Abertawe. Bydd bysiau’n gadael Rhydaman am 0600, 0900, 1030, 1200, 1430 a 1645, ac yn dychwelyd o Abertawe am 0705, 1010, 1140, 1310, 1540, 1750. Bydd y gwasanaeth ar y Sul yn aros yr un peth.\n111 – bydd gwasanaeth bob awr rhwng Cydweli, Porth Tywyn, Llanelli ac Abertawe o ddydd Llun i ddydd Sadwrn. Bydd bysiau’n gadael Cydweli am Abertawe am 0723 yna ar yr un munudau wedi’r awr tan 1623, gyda thaith ychwanegol o Lanelli i Abertawe am 1800. Bydd bysiau’n dychwelyd o Abertawe i Gydweli am 0850 yna ar yr un munudau wedi’r awr tan 1450, gyda bysiau ychwanegol o Abertawe i Lanelli am 1550, 1650, 1800 and 1900. Bydd y gwasanaeth ar y Sul yn parhau ond bydd yn gorffen yn gynt, am 1956.\nDim gwasanaeth ar lwybr X14\nBydd gwasanaeth llai ar waith ar lwybr 64, gyda theithiau o Ystradgynlais i Frynaman a Rhydaman am 0700 a 1125 ac o Ystradgynlais i Frynaman am 1615, bysiau’n dychwelyd o Rydaman i Frynaman ac Ystradgynlais am 0805 a 1300 ac o Frynaman i Ystradgynlais am 1645\nBydd gwasanaeth llai ar waith\nAm wybodaeth pellach cysylltwch a Traveline Cymru ar 0800 464 00 00 neu ar www.cymraeg.traveline.cymru\n31 Maw 2020 10:20\nCanllawiau ar gyfer crefftwyr sy'n gweithio yng nghartrefi pobl\nYn bennaf, mae'n ymwneud â gwaith a wneir yng nghartrefi pobl, er enghraifft gwaith cynnal a chadw ac atgyweirio.\nGall y math hwn o waith barhau, ar yr amod nad oes gan y crefftwr symptomau a'i fod yn iach ac y dilynir canllawiau'r Llywodraeth mewn perthynas ag ymbellhau cymdeithasol a hylendid / glendid.\n31 Maw 2020 10:03\nCanolfannau gofal i aros ar agor dros wyliau'r Pasg\nBydd canolfannau gofal Sir Gaerfyrddin yn aros ar agor dros wyliau'r Pasg i ofalu am blant gweithwyr hanfodol yn ystod y pandemig coronafeirws.\nBydd y canolfannau ar agor yn ystod gwyliau'r ysgol gan gynnwys dydd Gwener y Groglith a dydd Llun y Pasg er mwyn sicrhau y gall gwasanaethau rheng flaen critigol fel y GIG a'r heddlu barhau i weithredu.\n31 Maw 2020 09:43\nDylai pobl anwybyddu pethau fel ychwanegion a phecynnau gwrth-feirws sy'n honni'n ffug eu bod yn gallu gwella neu atal COVID-19.\nHefyd anogir cymunedau i gadw llygad am arwyddion bod cymdogion yn cael eu targedu gan droseddwyr ar y trothwy.\n30 Maw 2020 16:27\nRydym yn recriwtio - chwilio am staff\nMae'r Cyngor yn chwilio am fwy o staff ar frys o ganlyniad i'r coronafeirws.\nRydym yn awyddus i recriwtio pobl i nifer o swyddi ledled Sir Gaerfyrddin i helpu i gynnal gwasanaethau rheng flaen, ond mae angen gofalwyr, glanhawyr a staff arlwyo arnom yn benodol.\n30 Maw 2020 14:04\nDiolch i'r staff mewn canolfannau gofal\nRhoddir diolch mawr i staff canolfannau gofal Sir Gaerfyrddin a sefydlwyd i ofalu am blant gweithwyr hanfodol yn ystod yr argyfwng coronafeirws.\nHeb gefnogaeth y penaethiaid a'r holl staff dan sylw, ni fyddai wedi bod yn bosibl sefydlu'r canolfannau hyn mor gyflym ac effeithiol.\n30 Maw 2020 09:51\nRhaid i fusnesau trwyddedig gydymffurfio â rheoliadau newydd\nMae amrywiaeth eang o safleoedd, gan gynnwys rhai trwyddedig, wedi cael cyfarwyddyd i gau wrth i'r coronafeirws ledaenu ymhellach i'n cymunedau.\n29 Maw 2020 14:21\nGwaith gan gontractwyr yn hanfodol\nGofynnir i bobl ddeall bod ein contractwyr adeiladu yn gwneud gwaith hanfodol i greu ysbytai dros dro ar gyfer y GIG.\nRydym wedi comisiynu Lloyd a Gravell, TRJ ac Andrew Scott Ltd o'n fframwaith contractwyr i baratoi Canolfan Hamdden Caerfyrddin, a Chanolfan Selwyn Samuel ac ysgubor Parc y Scarlets yn Llanelli, er mwyn darparu gwelyau ychwanegol i'r GIG.\nMae'r cwmnïau hyn hefyd wedi cysylltu â nifer o gwmnïau i gyflenwi deunyddiau a gwasanaethau, gan gynnwys Cyflenwyr Adeiladwyr LBS, Talbot Timber, RT Electrics, DD Plumbing, Hayworker Construction, Commercial Flooring a Power Electrics.\nYn anffodus mae rhai o'r cwmnïau, y staff a'r gyrwyr cyflenwi yn cael eu targedu achos eu bod yn dal i weithio.\n28 Maw 2020 17:26\nAtgoffa siopau cludfwyd o fesurau ymbellhau cymdeithasol\nMae nifer o safleoedd bwyd yn Sir Gaerfyrddin wedi arallgyfeirio ac yn cynnig gwasanaeth cludfwyd yn ystod y coronafeirws.\nMae hwn yn wasanaeth gwerthfawr i gymunedau ac yn ddefnyddiol iawn o dan yr amgylchiadau presennol. Fodd bynnag, mae'n bwysig dilyn y canllawiau ymbellhau cymdeithasol ac ystyried sut mae pobl yn cyrraedd eich safle.\nMae sawl safle wedi gweld ciwiau mawr tu allan nad ydynt yn cael eu rheoli, a allai achosi i'r feirws ledaenu ymhellach.\nMae gan bob busnes ddyletswydd gofal i'w staff a'i gwsmeriaid. Rydym yn eich annog i ystyried y canlynol:\nCyfyngu ar nifer y cwsmeriaid sy'n mynd i mewn i'ch safle - un ar y tro yn ddelfrydol.\nSicrhau ymbellhau cymdeithasol o 2 fetr, yn enwedig wrth giwio. Defnyddio sialc neu rwystrau i farcio pellteroedd sefyll a chodi arwyddion addas.\nDefnyddio systemau archebu ar-lein/dros y ffôn a darparu slotiau codi bwyd unigol penodol i leihau rhyngweithio a chyswllt.\nAnnog staff a chwsmeriaid i olchi dwylo pan fyddant ar y safle lle mae darpariaeth\nCynyddu amlder diheintio a glanhau arwynebau caled, yn ystod amserau casglu, gweini a dosbarthu.\nRhagor o wybodaeth a chanllawiau.\n28 Maw 2020 13:18\nAtal apwyntiadau cofrestru wyneb yn wyneb am y tro\nEr mwyn dilyn cyngor ac atal lledaeniad y Coronafeirws, mae’r holl apwyntiadau wyneb yn wyneb wedi eu hatal yn awr yn ein swyddfeydd yn Swyddfa Gofrestru Rhydaman, Neuadd y Dref, Llanelli a Pharc Myrddin, Caerfyrddin.\nBydd apwyntiadau i gofrestru marwolaeth yn cael eu gwneud dros y ffôn. A fyddech cystal â gwneud eich apwyntiad drwy ein system archebu a byddwn yn eich ffonio pan fyddwn wedi cael y gwaith papur angenrheidiol gan y meddyg a/neu’r crwner. Ni fydd angen i chi ddod i apwyntiad eich hun.\nMae apwyntiadau i gofrestru genedigaeth wedi eu gohirio ar hyn o bryd. Gall rhieni wneud hawliad i gael budd-dal plant neu gredyd cynhwysol cyn cofrestru’r enedigaeth bellach.\nNi fyddwn yn cynnal unrhyw apwyntiadau hysbysiad priodas neu hysbysiad partneriaeth sifil yn ystod y cyfnod hwn. Bydd y tîm mewn cysylltiad â’r rheiny sydd eisoes wedi trefnu apwyntiadau neu seremonïau.\nFfoniwch ni ar 01267 228210 yn ystod oriau’r swyddfa os oes gennych gwestiynau pellach.\n28 Maw 2020 11:41\nNeges i ddarparwyr gofal plant cofrestredig\nMae’r Cyngor yn ymwybodol fod llawer o ddarparwyr gofal plant wedi cau dros y tair wythnos diwethaf o ganlyniad i'r coronafeirws.\nMae angen i ni sicrhau bod digon o ofal plant ar gael yn lleol, yn enwedig i blant 0-2 oed, ar gyfer gweithwyr allweddol sydd yn darparu gwasanaethau critigol.\nMae’n ansicr ar hyn o bryd faint o alw fydd gan weithwyr allweddol am ofal plant, ond rydym yn rhagweld bydd y galw yn cynyddu dros yr wythnosau nesaf wrth i fwy o gleifion gael diagnosis a thriniaeth.\nRydym yn galw ar frys i bob darparwr gofal plant cofrestredig ystyried aros ar agor dros yr wythnosau nesaf, hyd yn oed os yw’r ddarpariaeth yn llai nag arfer gyda nifer fach o blant, er mwyn helpu i sicrhau bod gwasanaethau critigol yn dal i weithredu.\nRydym yn edrych ar hyn o bryd ar sut y gallwn eich cefnogi i wneud hyn. Os oes gennych ddiddordeb mewn gweithio gyda ni i gyflawni hyn, e-bostiwch y Gwasanaeth Gwybodaeth i Deuluoedd gwybplant@sirgar.gov.uk.\n27 Maw 2020 17:58\nMeysydd parcio mewn ardaloedd hamdden i gau\nBydd meysydd parcio ym mhob ardal hamdden yn Sir Gaerfyrddin yn cau o 6pm heno (dydd Gwener, 27 Mawrth).\nMae'r penderfyniad wedi'i wneud i helpu i atal y cyhoedd rhag ymgynnull yn unol â mesurau'r Llywodraeth i atal y coronafeirws (COVID-19) rhag lledaenu.\nYn anffodus, mae pobl yn parhau i yrru i'r ardaloedd hyn, er gwaethaf cyngor y Llywodraeth.\nBydd yr holl feysydd parcio a phwyntiau mynediad yn cael eu cau ym Mharc Arfordirol y Mileniwm, Parc Gwledig Pen-bre, Parc Gwledig Mynydd Mawr a Pharc Gwledig Llyn Llech Owain.\nParc Dŵr y Sandy\nY Meysydd Gŵyl\nCoetir Porth Tywyn\nGorllewin a Dwyrain Harbwr Porth Tywyn\nRotary Way, Pen-bre\nMaes Parcio y Pysgotwyr\nBydd meysydd parcio traeth Llansteffan a safle picnic Cenarth hefyd yn cael eu cau.\nBydd y parciau/ardaloedd hamdden yn dal i fod ar agor i bobl leol sy’n cerdded yn unig. Fodd bynnag, hoffem atgoffa preswylwyr i ddilyn canllawiau'r Llywodraeth i wneud un math o ymarfer corff y dydd yn unig – ar eich pen eich hun neu gydag aelodau o'ch cartref.\nDylid hefyd gadw pellter cymdeithasol o fwy na 2 fetr oddi wrth bobl eraill bob amser.\n27 Maw 2020 16:48\nNid ydym yn gallu prosesu ceisiadau cynllunio newydd ar hyn o bryd gan nad oes modd i ni gynnal ymweliadau safle. Mae'r ceisiadau presennol yn mynd rhagddynt, er bydd eu prydlondeb yn dibynnu ar allu partïon â diddordeb (er enghraifft, ymgyngoreion statudol) i ddarparu ymatebion fel y bo'r gofyn ac ar argaeledd swyddogion cynllunio o ganlyniad i adleoli.\nGwnaed y penderfyniad hwn er diogelwch ein staff, ac er mwyn galluogi staff o'r adran gynllunio i helpu cydweithwyr ar draws yr awdurdod i ddarparu gwasanaethau critigol.\nBydd y penderfyniad hwn yn cael ei adolygu'n ddyddiol ac rydym yn annog pobl i gadw llygad ar ddiweddariadau.\nErs ein diweddariadau blaenorol, mae ein pwyllgorau cynllunio wedi'u hatal dros dro.\nOs nad ydych yn gallu cael gafael ar swyddog yn uniongyrchol dros y ffôn, e-bostiwch y tîm cynllunio@sirgar.gov.uk a byddwn yn trefnu bod rhywun yn cysylltu â chi.\n27 Maw 2020 14:40\nCanolfannau bwyd i deuluoedd mewn angen\nMae'r Cyngor yn sefydlu pedair canolfan fwyd ar draws Sir Gaerfyrddin i deuluoedd mewn angen.\nMae'r Cyngor yn cydweithio â'r cyflenwr bwydydd Castell Howell yn Cross Hands i helpu teuluoedd a allai fod yn wynebu anawsterau ariannol o ganlyniad i'r coronafeirws.\nMae'r canolfannau bwyd yn cael eu treialu mewn pedair ysgol uwchradd yn y sir - Ysgol Bryngwyn yn Llanelli, Ysgol Uwchradd y Frenhines Elisabeth yng Nghaerfyrddin, Ysgol Dyffryn Aman yn Rhydaman ac Ysgol Dyffryn Taf yn Hendy-gwyn ar Daf - o heddiw, dydd Gwener, 27 Mawrth.\nBydd y canolfannau ar agor o ddydd Llun i ddydd Gwener, rhwng 9am a 11.30am ac yn cael eu rhedeg gan staff y cyngor sydd wedi cael eu hadleoli i helpu i ddarparu gwasanaethau hanfodol.\nOs bydd hyn yn llwyddiannus, mae'n bosibl y bydd canolfannau bwyd yn cael eu sefydlu mewn lleoliadau eraill.\n27 Maw 2020 14:25\nMae cymorth a chyngor arbenigol ynghylch tai ar gael i bobl yn Sir Gaerfyrddin sy'n poeni am yr argyfwng coronafeirws.\nMae hwn yn gyfnod anodd iawn i drigolion, ac rydym am helpu cymaint â phosibl, p'un a ydych yn berchennog tŷ, yn un o denantiaid y cyngor neu'n denant mewn llety rhent preifat.\nGallwn hefyd helpu os ydych yn ddigartref ar hyn o bryd neu'n 'soffa-syrffio' rhwng eiddo, neu efallai eich bod yn weithiwr allweddol ac nid ydych yn gallu dychwelyd adref gan fod rhywun agored i niwed yn byw yno.\n27 Maw 2020 14:22\nO ganlyniad i gyfyngiadau parhaus a'r penderfyniadau a wnaed gan fasnachwyr unigol, mae Marchnad Dan Do Llanelli ar gau ar hyn o bryd. Mae rhai masnachwyr yn parhau i gynnig gwasanaeth dosbarthu. Mae rhagor o wybodaeth ar gael ar ein cyfeirlyfr cymorth cymunedol.\nAr hyn o bryd, mae Marchnad Dan Do Caerfyrddin ar agor ac mae nifer fach o fasnachwyr bwyd yn dal i weithredu o'u safleoedd.\nBydd hyn yn cael ei adolygu'n ddyddiol, felly cadwch lygad ar ddiweddariadau.\n27 Maw 2020 11:34\nNewidiadau i wasanaethau bysiau\nBydd llawer o wasanaethau bysiau yn Sir Gaerfyrddin yn cael eu lleihau neu eu hatal o ddydd Llun, Mawrth 30 hyd nes y ceir rhybudd pellach.\nBydd yr holl wasanaethau yn cael eu hatal o ddydd Llun i ddydd Sadwrn ac eithrio'r canlynol.\nT1 - Bydd yr amserlen dydd Sul yn gweithredu trwy gydol yr wythnos.\nX13 - bydd yr amserlen yn cael ei lleihau i 6 siwrnai i bob cyfeiriad rhwng Rhydaman ac Abertawe.\n111 - bydd gwasanaeth pob awr yn rhedeg rhwng Cydweli, Port Tywyn, Llanelli ac Abertawe.\nBydd gwasanaethau dydd Sul yn parhau i weithredu.\nBydd gwasanaeth llai yn rhedeg ar lwybr 460 o ddydd Llun i ddydd Sadwrn. Bydd bysiau'n gadael Aberteifi am 0645, 0955, 1310 a 1625, ac o Gaerfyrddin am 0808, 1118, 1433 a 1805\nMae teithiau sefydlog Bwcabus wedi'u hatal ond mae'r gwasanaeth yn parhau i fod ar gael i deithwyr sydd wedi archebu ymlaen llaw.\nDim gwasanaeth ar lwybr 441.\nGwasanaeth llai ar 222 o ddydd Llun i ddydd Gwener yn unig, dim gwasanaeth dydd Sadwrn.\nBydd y gwasanaeth yn cychwyn o Hendy-gwyn (Bryngwenllian) am 0710 i Gaerfyrddin yn rhedeg trwy Tafarnsbeit, Rhos Goch, Pentywyn, Lacharn, Pwll Trap, Sanclêr, Lon Hafren, Bancyfelin, Tre Ioan.\nBydd y daith yn ôl yn gadael Caerfyrddin am 1750. Bydd teithiau uniongyrchol yn rhedeg o Gaerfyrddin am 0900 i Sanclêr a Hendy-gwyn, gan ddychwelyd o Hendy-gwyn(Keefe Stores) am 1715.\nDim gwasanaeth ar lwybr 224 ond bydd rhai arosfannau'n cael eu cynnwys ar deithiau 222.\nBydd gwasanaethau 322 a 351 ond yn rhedeg ar gyfer teithwyr sydd wedi archebu ymlaen llaw, (322 ar ddydd Mercher yn unig, 351 ar ddydd Iau yn unig). I deithio, ffoniwch 01994 240 908 hyd at 3pm y diwrnod cyn teithio.\nBydd gwasanaeth 198 yn rhedeg am 0855 a 1310 yn unig o Gaerfyrddin a bydd yn rhedeg am 0951 a 1410 yn ôl o Bedair-hewl.\nBydd gwasanaeth 207 yn rhedeg am 0825, 0925, 1025, 1125, 1225, 1325, 1525 a 1625 yn unig.\nBydd gwasanaeth 226 ond yn rhedeg am 0850, 1050, 1250 a 1650 o Gaerfyrddin ac am 0905, 1105, 1305 a 1505 yn ôl o Ystâd Davies.\nBydd gwasanaeth 227 ond yn rhedeg am 0835 o Gaerfyrddin ac am 1100 o Morrisons/1110 o Gaerfyrddin ac am 0910 a 1145 yn ôl o Lan-y-bri.\nBydd gwasanaethau PR1 a PR2 yn rhedeg rhwng 0700 a 1755 yn unig.\nBydd gwasanaeth 225 1725 o Gaerfyrddin a gwasanaeth 282 1710 o Ysbyty Glangwili/1725 o Gaerfyrddin yn rhedeg ar gais (dim ond ar gyfer teithwyr ar y bws yng Ngorsaf Fysiau Caerfyrddin).\nBydd gwasanaethau 221 a 223 yn rhedeg ar gyfer teithwyr sydd wedi archebu ymlaen llaw yn unig - i deithio, ffoniwch 01437 563 277 hyd at 5pm y diwrnod cyn teithio.\nBydd cynllun Teithio am Ddim ar benwythnosau ar wasanaethau, gan gynnwys T1 a T1c, yn cael eu hatal hyd nes y ceir rhybudd pellach.\n*Bydd y mwyafrif o weithredwyr yn cynnig teithio am ddim i staff y GIG wrth ddangos cerdyn adnabod GIG.\n26 Maw 2020 17:58\n25 Maw 2020 18:05\n25 Maw 2020 17:42\nGyrwyr Tacsi a Cherbydau Hurio Preifat\nMae’r Adran Drafnidiaeth wedi cyhoeddi gwybodaeth newydd\n25 Maw 2020 15:37\nToiledau cyhoeddus i gau\nBydd toiledau cyhoeddus sy'n cael eu rhedeg gan y cyngor ar gau o yfory (Dydd Iau, Mawrth 25) nes bydd rhybudd pellach, heblaw am hybiau trafnidiaeth gyhoeddus allweddol - maes parcio Castell Llanymddyfri a gorsaf fysiau East Gate, Llanelli, a fydd yn aros ar agor.\nMae Cyngor Tref Rhydaman yn parhau i weithredu eu cyfleuster ger gorsaf fysiau Rhydaman.\n25 Maw 2020 14:08\nBydd ceisiadau am ofal plant yr wythnos nesaf (31 Mawrth-3 Ebrill) yn cau ddydd Iau, 26 Mawrth am 9.30am. Bydd rhieni yn cael gwybod ar e-bost erbyn 5pm (ddydd Iau, 26 Mawrth).\n25 Maw 2020 11:44\nWnes i erioed feddwl y byddwn yn ystod fy amser fel Arweinydd yn gweld y Cyngor yn sefydlu cyfleusterau ysbyty dros dro i gefnogi ein cydweithwyr yn y GIG.\nMae hwn yn gyfnod anghyffredin – mae'n amser cythryblus i bawb ohonom sy'n ceisio addasu i 'normal' newydd, am y tro o leiaf, i helpu i ddiogelu ein hunain, y bobl sy'n annwyl i ni, a'r cymunedau lle'r ydym yn byw.\n25 Maw 2020 09:38\nY diweddaraf am wasanaethau ailgylchu a gwastraff\nWrth i'r sefyllfa o ran coronafeirws (COVID-19) ddatblygu, bydd rhai newidiadau i'n gwasanaethau ailgylchu a gwastraff.\n24 Maw 2020 16:51\nCau ysgolion – gwybodaeth a chymorth i rieni\nHoffem ddiolch i rieni a gwarcheidwaid am eu cydweithrediad a'u cefnogaeth barhaus yn ystod yr heriau parhaus yn sgil y coronafeirws (Covid-19).\nEwch i'n tudalen we i gael yr holl wybodaeth ddiweddaraf am gau ysgolion a'r mesurau rydym yn eu rhoi ar waith yn ystod y cyfnod hwn.\n24 Maw 2020 16:26\nBydd teuluoedd sydd â hawl i gael prydau ysgol am ddim yn Sir Gaerfyrddin yn gallu casglu pecynnau bwyd o ddydd Iau, 26 Mawrth.\nMae'r Cyngor wedi ymuno â chwmni Castell Howell yn Cross Hands a chyflenwyr eraill y gwasanaeth arlwyo ysgolion i ddarparu bwyd i blant sydd wedi'u cofrestru ar gyfer prydau ysgol am ddim.\nBydd y pecynnau'n cynnwys brecwastau a chiniawau am bum niwrnod.\nBydd cynhyrchion misglwyf am ddim hefyd ar gael ym mhob un o'r mannau casglu fel rhan o'r prosiect #PeriodPovertySirGâr.\n24 Maw 2020 15:25\nYn unol â chyngor y Llywodraeth, bydd holl wasanaethau llwybr sefydlog Bwcabus yn cael eu hatal dros dro o dydd Mercher, 25 Mawrth. Bydd Bwcabus yn parhau i weithredu gwasanaeth archebu siwrnai ar gyfer gweithwyr allweddol/siwrneiau hanfodol – rydym yn eich annog i wneud yn siŵr bod eich taith yn hanfodol. Os nad ydych yn siŵr sut i archebu siwrnai gyda ni, rhowch alwad i’n canolfan alwadau ddwyieithog, byddwn yn hapus i egluro’r broses i chi dros y ffôn. Cysylltwch â ni ar 01239 801 601. Gofynnwn yn garedig i chi ystyried a yw eich siwrnai yn hanfodol – cadwch yn saff, arhoswch gartre a chymerwch ofal.\n24 Maw 2020 13:38\nDiweddariad - Priodasau / partneriaethau sifil / Seremonïau\nNeithiwr, anerchwyd y DU gan y Prif Weinidog yn amlinellu mesurau pellach sydd eu hangen i barhau i reoli'r achosion presennol o'r coronafeirws (COVID-19).\nRydym yn gweithio gyda'r Swyddfa Gofrestru Gyffredinol (GRO) ac yn trafod goblygiadau'r mesurau hyn ar briodasau a phartneriaethau sifil a byddwn yn cysylltu â phob pâr yr effeithir arnynt.\n24 Maw 2020 12:51\nCanolfannau Ailgylchu ar gau\nMae'r holl ganolfannau ailgylchu nawr ar gau i’r cyhoedd (o 1pm prynhawn yma) yn unol â chyngor y Llywodraeth.\nCofiwch, peidiwch rhoi hancesi papur yn eich bagiau ailgylchu glas.\n24 Maw 2020 10:11\nRhybudd ynghylch sgamiau a galwadau heb wahoddiad sy’n gysylltiedig â’r coronafeirws\nMae safonau masnach yn rhybuddio ynghylch nifer o negeseuon e-bost â thema coronafeirws, yn ogystal â galwadau ffôn, sy’n ceisio twyllo pobl i agor atodiadau maleisus neu ddatgelu gwybodaeth bersonol ac ariannol sensitif.\nHefyd, mae adroddiadau ynghylch gweithwyr gofal iechyd ffug sy’n honni eu bod yn cynnig ‘prawf yn y cartref’ am Covid-19, sy’n arwain at ddwyn drwy dynnu sylw, yn ogystal â thrigolion sy’n rhoi arian i unigolion sydd wedi cynnig casglu siopa ar eu rhan, ond yna nid ydynt yn dychwelyd. Dylai trigolion dderbyn cymorth gan ffrindiau a theulu yn unig, neu gael nwyddau wedi’u danfon gan fusnesau lleol sefydledig.\n23 Maw 2020 23:07\nCyhoeddiad y Prif Weinidog\nMae ein Grŵp Rheoli Aur wedi cyfarfod o bell heno i drafod cyhoeddiad y Prif Weinidog. Bydd rhagor o wybodaeth am sut y bydd hyn yn cael effaith bellach ar wasanaethau'r Cyngor yn cael ei chyhoeddi yfory\n23 Maw 2020 22:36\nDatganiad gan Kirsty Williams, Y Gweinidog Addysg, Llywodraeth Cymru\n23 Maw 2020 17:07\nGofal plant i gweithwyr allweddol\nRydym bellach yn derbyn ceisiadau i ddarparu gofal ar gyfer plant gweithwyr allweddol o ddydd Mercher, 25 Mawrth pryd y bydd gennym ragor o ddarpariaeth i ateb y galw.\nGofal plant i blant 0-3 oed\nGofynnir i chi barhau i ddefnyddio eich darparwr gofal plant cofrestredig presennol, ond os na allwch wneud hynny, gallwn helpu.\nBydd lleoedd mewn gofal plant yn brin a hyd yn oed i weithwyr allweddol bydd darpariaeth ar gael mewn lleoliadau gofal plant dim ond lle nad oes unrhyw ddewis diogel arall i'ch teulu.\nYn gyntaf, chwiliwch am ofal plant drwy gyfeirlyfr Dewis Cymru ar wefan y Gwasanaeth Gwybodaeth i Deuluoedd.\nYna cysylltwch yn uniongyrchol â'r darparwr gofal plant o'ch dewis i gael gwybod a oes darpariaeth ar gael ac i wneud y trefniadau angenrheidiol.\nOs nad ydych yn gallu dod o hyd i ofal plant ar ôl gwneud yr uchod, cysylltwch â Gwasanaeth Gwybodaeth i Deuluoedd Sir Gaerfyrddin drwy ffonio 01267 246555.\n23 Maw 2020 14:50\nCyngor yn helpu pobl a busnesau gydag ymholiadau Covid-19\nMae swyddogion Cyngor Sir Caerfyrddin yn brysur yn cyfeirio trigolion a busnesau i ffynonellau cyngor a chefnogaeth ynghylch Covid-19. Ers i wasanaeth ymateb ffôn newydd gael ei roi ar waith ddiwedd wythnos ddiwethaf, mae swyddogion eisoes wedi ymateb i dros 120 o ymholiadau.\n23 Maw 2020 14:07\nBusnesau bwyd yn Sir Gaerfyrddin\nErbyn hyn mae llawer o fusnesau bwyd yn Sir Gaerfyrddin yn arallgyfeirio gyda'r bwriad o leihau lledaeniad posibl Coronafeirws, ond yn bwysicach na hynny, helpu i ddarparu ar gyfer aelodau o'n cymuned a'u cefnogi. Mae'n rhaid dilyn y mesurau hyn yn ddiogel.\nOs ydych yn fusnes sydd wedi arallgyfeirio yn y modd hwn gofynnwn yn garedig i chi nodi'r canlynol:\nA ydych yn fusnes bwyd cofrestredig? - Os nad ydych, rhowch wybod i ni drwy e-bostio diogelurcyhoedd@sirgar.gov.uk\nA ydych yn arallgyfeirio i ddosbarthu nwyddau o ddrws i ddrws? - Rhowch wybod i ni drwy e-bostio diogelurcyhoedd@sirgar.gov.uk\nA ydych yn dosbarthu prydau poeth? Mae'n rhaid i chi eu dosbarthu'n boeth ac ar dymheredd sy'n fwy na 630C – gofynnir i chi fonitro hyn\nA ydych yn dosbarthu bwydydd oer? Mae'n rhaid i chi eu dosbarthu'n oer ac ar dymheredd sy'n is nag 80C - gofynnir i chi fonitro hyn\nByddwch yn ymwybodol o alergenau! Mae'n rhaid i chi wneud hynny o hyd\nMae personél dosbarthu a chwsmeriaid mewn perygl o ddod i gysylltiad - cofiwch gadw pellter cymdeithasol, lleihau cyswllt a diheintio dwylo wrth gael cysylltiad. Ystyriwch sut y byddwch yn derbyn taliadau\nGlanhewch fannau cyswllt uchel yn rheolaidd. Cofiwch ei bod yn haint feirws, nid yn haint facterol\nOs nad ydych yn gallu cyflawni'r uchod, gofynnir ichi adolygu'ch systemau. Cysylltwch ag Iechyd yr Amgylchedd i gael cyngor drwy ffonio 01267 234567.\n23 Maw 2020 12:11\nRydym wedi atal dros dro'r trefniadau talu ac arddangos ym mhob un o'n meysydd parcio yng nghanol trefi mewn ymateb i COVID-19.\nEr ein bod yn deall bod angen mynd allan i gael eitemau hanfodol, rydym yn annog pobl i wrando ar gyngor y Llywodraeth am gadw pellter cymdeithasol ac osgoi teithio nad yw'n hanfodol.\n23 Maw 2020 11:54\nBwyd – prynu a pharatoi\nRydym yn sylweddoli bod yr amgylchiadau presennol yn peri bod pobl yn prynu llawer o bethau mewn panig, ond gofynnwn i chi ystyried y canlynol wrth brynu eich bwydydd neu baratoi bwyd.\nPrynwch yr hyn sydd ei angen arnoch yn unig\nMae oes silff bwydydd yn gyfyngedig – gwnewch yn siŵr eich bod yn bwyta’r bwyd o fewn y dyddiad defnyddio olaf a nodir arno\nParatowch fwydydd yn ddiogel – cadwch fwydydd amrwd a bwydydd sy’n barod i’w bwyta yn hollol ar wahân a golchwch eich dwylo\nOs ydych yn coginio llawer o fwyd ar yr un pryd, oerwch y bwydydd yn gyflym (o fewn 90 munud) a’u rhoi yn yr oergell neu’u rhewi\nOs ydych yn anhwylus, gofynnwch i rywun arall baratoi bwydydd\nStoriwch unrhyw wastraff yn briodol\nSiopwch yn synhwyrol – ceisiwch leihau gwastraff bwyd\nYstyriwch Iechyd a Diogelwch y Cyhoedd yn y tymor hir, nid y tymor byr yn unig. Gall fod gwir angen y nwyddau hynny ar un person, nad ydynt yn hanfodol i rywun arall!\n23 Maw 2020 11:23\nYn dilyn trafodaethau gyda Chadeirydd y Pwyllgor Cynllunio, cytunwyd i ohirio cyfarfodydd y Pwyllgor Cynllunio nes rhoddir gwybod fel arall.\nMae'r cyfarfod a oedd i’w gynnal ddydd Iau 26 Mawrth, 2020, wedi'i ganslo.\n23 Maw 2020 09:32\nDros y dyddiau nesaf, bydd contractwyr yn cael eu comisiynu i greu llefydd yng Nghanolfan Hamdden Caerfyrddin a - gyda chefnogaeth Cyngor Tref Llanelli -Canolfan Selwyn Samuel.\n22 Maw 2020 16:46\n22 Maw 2020 15:59\nCyngor yn ymuno â Chastell Howell i ddarparu gwasanaeth bwyd\nMae'r Cyngor yn cydweithio â Chastell Howell yn Cross Hands i sicrhau bod bwyd ar gael i bawb.\nMae gwasanaeth 'ffonio a chasglu' bellach ar gael, gyda nifer o fannau casglu i gwsmeriaid ledled y sir.\n22 Maw 2020 13:14\nHeriau sy'n deillio o ymchwydd sydyn mewn twristiaeth\n"Mae’n flin iawn gennym ein bod yn cymryd y digyffelyb hwn a gofyn i bobl beidio â dod ar eu gwyliau i Sir Benfro, Ceredigion neu Sir Gaerfyrddin ar hyn o bryd."\n22 Maw 2020 12:19\nDarpariaeth gofal i blant gweithwyr allweddol\nMae gofal wedi cael ei ddarparu ar gyfer tua 500 o blant yn Sir Gaerfyrddin y mae eu rhieni yn gweithio mewn swyddi allweddol yn y GIG a'r sector gofal cymdeithasol.\nMae Cyngor Sir Caerfyrddin wedi sefydlu tair canolfan gofal strategol ar draws y Sir i ddarparu gofal ddydd Llun (23 Mawrth) i dreialu a mireinio ei ddull ymhellach cyn ei gyflwyno i gymunedau ychwanegol erbyn dydd Mercher.\n21 Maw 2020 20:50\nDatganiad Bwrdd Iechyd Prifysgol Hywel Dda\n"Fel rhan o’n paratoadau i reoli’r pandemig COVID-19 Coronafeirws yn ardal Hywel Dda, mae’r bwrdd iechyd wedi dechrau rhoi cynlluniau ar waith ar gyfer pob un o’n hysbytai acíwt a chyfleusterau gofal eraill er mwyn sicrhau y gallwn gadw cleifion yn ddiogel tra’n darparu gofal o’r safon uchaf posib ar gyfer ein poblogaeth."\n20 Maw 2020 18:08\nCanolfannau ailgylchu Hendy-gwyn a Wernddu\nMae canolfannau ailgylchu yn Hendy-gwyn ar Daf a Wernddu ar gau. Byddwn yn ceisio ailagor cyn gynted â phosibl.\n20 Maw 2020 17:44\nMae cymorth ariannol yn cael ei ddarparu i fusnesau bach yn Sir Gaerfyrddin y mae argyfwng Coronafeirws yn effeithio arnynt.\nMae Cyngor Sir Caerfyrddin wedi cyflwyno pecyn cymorth i helpu busnesau bach sy'n colli incwm neu'n wynebu caledi ariannol, yn seiliedig ar eu hangen.\nBydd gan denantiaid busnes y Cyngor Sir, sy'n rhedeg busnesau preifat o eiddo'r Cyngor Sir, yr hawl i gael seibiant rhent o hyd at dri mis. Bydd hyn yn berthnasol i denantiaid sy'n masnachu ar safleoedd diwydiannol, marchnadoedd ac eiddo masnachol. Dylai unrhyw denant sydd am wneud cais anfon neges e-bost at sundry.debts@sirgar.gov.uk neu ffonio 01267 228730.\nCronfa galedi ar gyfer busnesau bach a fydd ar gael i denantiaid nad ydynt yn rhai'r Cyngor sy'n colli incwm neu'n wynebu caledi o ganlyniad i'r Coronafeirws. Bydd y gronfa hon yn rhoi grant o hyd at £3,000 i gefnogi atebolrwydd rhent tymor byr busnesau am hyd at dri mis. Mae rhagor o wybodaeth ar gael drwy anfon neges e-bost at biwro@sirgar.gov.uk neu ffonio 01267 234567.\nYn achos unrhyw denantiaid sydd wedi cael gorchymyn am daliad rhent o heddiw ymlaen (dydd Gwener 20 Mawrth), ni fydd y Cyngor yn cymryd unrhyw gamau am beidio â thalu yn ystod y tri mis nesaf.\n20 Maw 2020 17:13\nCefnogwch eich marchnadoedd lleol\nMae ein marchnadoedd dan do yn Llanelli a Chaerfyrddin, a'n marchnad awyr agored yn Rhydaman, ar agor ac yn cynnig digon o ffrwythau, llysiau, cig a physgod ffres – yn ogystal ag eitemau fel papurau newydd, llyfrau, cerddoriaeth, posau, gemau a mwy.\nByddai ein masnachwyr yn gwerthfawrogi eich cefnogaeth. Cofiwch ofalu am eich iechyd eich hun a diogelu eraill, gan gynnwys ein masnachwyr, drwy ddilyn arferion hylendid da a golchi eich dwylo'n rheolaidd.\nMae'r masnachwyr canlynol yn ein marchnadoedd dan do yn cynnig gwasanaeth dosbarthu i unrhyw un sy'n hunan-ynysu.\nFruit of Eden (ffrwythau a llysiau)\nEric Davies and Son (cigyddion)\nCwtch Gwlan (nwyddau gwau a gwlân)\nR Davies and Son (blodau)\nAlbert Rees (cigyddion)\nSiop y Pentan (Anrhegion Cymreig, cryno ddisgiau, cardiau, llyfrau)\nDew Cosmetics (dillad isaf, dillad nos)\nGarretts Fish (pysgod)\nPet Pantry (cynnyrch i anifeiliaid)\nPhillips (ffrwythau a llysiau)\nSewards (ffrwythau a llysiau)\nRoy Morgan (cigyddion)\nWelsh Maid (bara/cacennau)\nJelfs (bwyd iechyd)\nMae manylion cyswllt ar ein gwefan:\nMarchnadoedd Sir Gâr\n20 Maw 2020 15:48\nMae Trafnidiaeth Cymru yn darparu llai o wasanaethau o ddydd Llun ymlaen. Mae angen i deithwyr holi cyn teithio.\n20 Maw 2020 15:23\nNid oes newid i apwyntiadau i gofrestru genedigaethau a marwolaethau yn ein swyddfeydd yn Swyddfa Gofrestru Rhydaman, Neuadd y Dref Llanelli a Pharc Myrddin, Caerfyrddin.\nYn dilyn canllawiau gan y Llywodraeth i leihau cyswllt diangen, gofynnwn i chi geisio cyfyngu ar nifer y bobl sy'n dod.\nWrth gofrestru genedigaeth, dim ond os nad yw'r cwpl yn briod y mae angen i'r ddau riant ddod. Er eich diogelwch eich hun byddem yn eich annog, ble bo'n bosibl, i adael eich babi ac unrhyw frodyr neu chwiorydd gartref.\nWrth gofrestru marwolaeth, dylai perthnasau oedrannus aros gartref.\n20 Maw 2020 15:19\nPriodasau / partneriaethau sifil / Seremonïau\nYn dilyn cyngor gan y Llywodraeth, bydd yr holl briodasau/partneriaethau sifil a seremonïau sydd wedi'u cynllunio dros y misoedd nesaf yn cael eu cyfyngu i ddim mwy na 10 o westeion.\nRydym yn sylweddoli y bydd hyn yn siom fawr, ond mae ein cofrestrwyr yn gweithio'n agos i gefnogi cyplau unigol a busnesau lleol sydd â seremonïau ar y gweill dros y misoedd nesaf i ddarparu opsiynau eraill. Y cwpl a'r lleoliad sydd i benderfynu a ddylid parhau â'r derbyniad priodas a'r dathliadau eraill.\nByddwn yn trosglwyddo unrhyw daliadau ac yn cefnogi cyplau y byddai'n well ganddynt ohirio'r briodas/partneriaeth sifil i ddyddiad hwyrach (yn dal i fod o fewn Sir Gaerfyrddin) a'u cynorthwyo gyda'u lleoliad gymaint ag y gallwn i archebu dyddiad ac amser arall.\nBydd y sefyllfa hon yn cael ei hadolygu'n rheolaidd gan ei bod yn newid yn gyson. Gofynnir i unrhyw gyplau nad ydym wedi cysylltu â hwy eto i'n ffonio ni ar 01267 228210 yn y lle cyntaf os bydd angen cyngor a chefnogaeth arnynt yn ystod y misoedd nesaf.\n20 Maw 2020 14:06\nYn dilyn y cyhoeddiad ynghylch cau ysgolion, mae angen darparu gwasanaethau gofal plant i sicrhau parhad gwasanaethau rheng flaen\nRydym yn rhoi mesurau ar waith i agor nifer cyfyngedig o'n hysgolion i ddarparu gofal i blant gweithwyr allweddol o ddydd Llun, Mawrth 23.\n20 Maw 2020 13:23\nMae ein canolfannau gwasanaeth cwsmeriaid Hwb ar gau ond gallwch dal wneud cais ar-lein , drwy'r post neu drwy ffonio 01267 234567. Gallwch anfon unrhyw ddogfennau ategol ar gyfer eich cais drwy anfon e-bost at: bluebadge@sirgar.gov.uk.\nTîm y Bathodynnau Glas\nYr Adran Cymunedau\nCaerfyrddin, SA31 1LE\n20 Maw 2020 09:06\nRydym yn cynllunio i ddatblygu safleoedd ysgolion er mwyn darparu gofal plant brys i weithwyr allweddol a chymorth ar gyfer plant a phobl ifanc agored i niwed.\nMae cynlluniau hefyd ar waith i sicrhau bod prydau ysgolion am ddim yn parhau i gael eu darparu.\nCeir rhagor o wybodaeth am hyn cyn gynted â phosibl gan gynnwys sut y gallwch gofrestru.\n19 Maw 2020 17:58\nRhif cyswllt Covid-19 ar gyfer busnesau a thrigolion\nRydym yn darparu cymorth ychwanegol i helpu a chynghori busnesau a thrigolion Sir Gaerfyrddin drwy gydol yr argyfwng Coronafeirws parhaus.\nGallwch gysylltu â’r gwasanaeth newydd hwn drwy ein ffonio ar 01267 234567. Mae ar gael rhwng 8.30am a 6pm saith diwrnod yr wythnos.\nBydd swyddogion y Cyngor wrth law i roi arweiniad a chefnogaeth i bobl ar faterion sy’n cynnwys:\nCymorth ariannol a chymorth arall i fusnesau\nCymorth i’r henoed, pobl agored i niwed a phobl ynysig\nCysylltu anghenion cymunedau â gwirfoddolwyr\nMae’r gwasanaeth hwn yn adeiladu ar y gwaith sydd eisoes yn cael ei wneud yn ein cymunedau, wrth i staff y cyngor helpu’r gwirfoddolwyr yn y cymunedau.\n19 Maw 2020 17:53\nAtgyweiriadau i dai cyngor\nDim ond gwaith brys fydd yn cael ei gynnal ar dai cyngor gan y tîm Cynnal a Chadw Eiddo hyd y gellir ei ragweld.\nBydd unrhyw waith nad yw'n waith brys yn cael ei ohirio a byddwn yn cysylltu â thenantiaid pan fydd y gwaith yn cael ei aildrefnu.\nGallwch roi gwybod i ni am waith brys drwy ffonio 01267 234567 yn ystod oriau swyddfa (8:30am - 6pm, ddydd Llun i ddydd Gwener). Y tu allan i'r amseroedd hyn, ffoniwch 0300 333 2222.\nGellir gwneud cais am atgyweiriadau arferol ar-lein drwy fynd i\nGWNEUD CAIS AM WAITH ATGYWEIRIO\n19 Maw 2020 16:51\nMae'r holl wasanaethau bysiau yn parhau fel arfer, er y gallai hyn newid wrth i'r sefyllfa o ran y Coronafeirws ddatblygu. Rydym yn eich cynghori i gadarnhau eich taith gyda Traveline ymlaen llaw rhag ofn y bydd unrhyw newidiadau.\nTraveline yw'r gwasanaeth ymholiadau trafnidiaeth cenedlaethol. Mae ar gael ar-lein drwy fynd i www.traveline.cymru neu drwy ffonio rhadffon 0800 464 00 00. Mae Traveline wedi creu tudalen arbennig yn benodol i roi'r wybodaeth ddiweddaraf am y Coronafeirws, gan gynnwys dolenni i wefannau gweithredwyr.\nTraveline - Coronafeirws\n19 Maw 2020 16:20\nYmunwch â'r llyfrgell i fwynhau ein hadnoddau digidol am ddim\nOs hoffech ymuno â'r llyfrgell yn ystod y cyfnod y bydd y llyfrgell ar gau dros dro er mwyn cyrchu ein hadnoddau ar-lein am ddim, cysylltwch â'ch llyfrgell ranbarthol leol fel a ganlyn:\nGallwch gael rhagor o wybodaeth am ein llyfrgell ddigidol yma.\n19 Maw 2020 16:17\nYn unol â'r cyhoeddiad ddoe ynghylch cau ysgolion, mae lleoliadau Dysgu Oedolion yn y Gymuned hefyd ar gau nes clywir yn wahanol. Ymddiheurwn am unrhyw anghyfleustra.\nBydd preswylwyr sydd wedi cofrestru ar gyrsiau Dysgu Cymraeg Sir Gâr yn gallu parhau i ddysgu o bell a chadw mewn cysylltiad â thiwtoriaid drwy Facebook. Byddwn yn cysylltu â phob dysgwr yn uniongyrchol.\nBydd y sefyllfa'n yn cael ei hadolygu'n rheolaidd.\n19 Maw 2020 15:17\nCau dros dro a lleihau gwasanaethau ar gyfer gwasanaethau dydd anableddau dysgu ac iechyd meddwl\nO heddiw ymlaen rydym yn dechrau cau dros dro, fesul cam, ein gwasanaethau dydd ar gyfer anableddau dysgu ac iechyd meddwl a lleihau ein darpariaeth seibiant/gwyliau byr\nRydym wedi cysylltu â'r holl rieni/gofalwyr a’r defnyddwyr gwasanaeth i roi gwybod iddynt am y newidiadau a'u gwneud yn ymwybodol o'r cymorth arall sydd ar gael iddynt, gan ddibynnu ar eu hanghenion unigol. Mae'r rhain yn amrywio o'r canlynol:\nGalwadau ffôn llesiant\nCyswllt ar-lein megis facetime, skype, fideos YouTube\nPecynnau gweithgareddau megis gwaith contract, crefft, cynlluniau ymarfer corff, amserlenni TEACCH ac ati.\nCymorth amser cinio\nCymorth o ran gofal personol\nGweithgareddau seibiant yng nghartref yr unigolyn\nMae person cyswllt wedi'i ddynodi ar gyfer pawb yr effeithiwyd arnynt gan hyn er mwyn iddynt drafod eu pryderon a rhoi gwybod i ni os bydd eu sefyllfa'n newid.\nByddwn yn adolygu'r sefyllfa'n rheolaidd er mwyn sicrhau ein bod yn gallu cefnogi'r rhai sydd ag anghenion critigol.\n19 Maw 2020 15:05\nAdeiladau'r Cyngor ar gau i'r cyhoedd o ddydd Gwener\nBydd holl adeiladau'r Cyngor, gan gynnwys y canolfannau Hwb yn Rhydaman, Caerfyrddin a Llanelli, ar gau i'r cyhoedd o yfory (dydd Gwener, 20 Mawrth). Bydd y penderfyniad hwn yn cael ei adolygu'n rheolaidd.\nAm ymholiadau cyffredinol ar wasanaethau’r cyngor ewch i‘n gwefan, anfonwch e-bost: galw@sirgar.gov.uk neu ffoniwch 01267 234567.\n18 Maw 2020 16:14\nBydd ysgolion ledled Cymru yn cau o ddydd Gwener yma (20 Mawrth). Nid yw hyn yn berthnasol i ofal plant, bydd gofal plant yn aros ar agor. Os ydych yn chwilio am ofal plant yn Sir Gaerfyrddin ewch i ggd.sirgar.llyw.cymru neu cysylltwch â Gwasanaeth Gwybodaeth i Deuluoedd ar 01267 246555 neu e-bostiwch gwybplant@sirgar.gov.uk\n18 Maw 2020 15:47\nParciau gwledig yn aros ar agor, gyda rhai newidiadau\nMae pob un o'n parciau gwledig yn parhau i fod ar agor i ymwelwyr ar hyn o bryd, ond ceir newidiadau i rai gwasanaethau/gweithgareddau.\nMae'r canolfannau ymwelwyr ym Mharc Gwledig Pen-bre a Pharc Gwledig Llyn Llech Owain ar gau tan ddiwedd mis Mai, ynghyd â bwyty Yr Orsaf, y Ganolfan Sgïo a'r holl doiledau ym Mhen-bre.\nMae penderfyniad hefyd wedi'i wneud i ohirio'r holl ddigwyddiadau ym mhob un o'r parciau gwledig, ac ym Mharc Arfordirol y Mileniwm, hyd nes y rhoddir gwybod fel arall. Bydd staff yn cysylltu â threfnwyr digwyddiadau i'w hail-drefnu.\nBydd y gwersyllfa ym Mharc Gwledig Pen-bre yn parhau i fod ar agor ar gyfer yr holl wersyllwyr tymhorol, ac unedau hunangynhwysol yn unig. Ni fydd archebion yn cael eu cymryd mwyach ar gyfer pebyll, pebyll ôl-gerbyd, neu unrhyw uned arall nad yw'n hunangynhwysol gyda'i chyfleusterau ei hun h.y. toiled a/neu gawod. Os ydych eisoes wedi archebu lle i aros rhwng nawr a 31 Mai, dylech anfon neges e-bost at camppembrey@sirgar.gov.uk neu ffoniwch 01554 742435. Rhoddir ad-daliad llawn i bob archeb y mae hyn yn effeithio arnynt.\nYmddiheurwn am yr anghyfleustra, ond mae iechyd a llesiant ein staff a'n cwsmeriaid yn parhau i fod yn flaenoriaeth i ni, ac rydym yn cynghori pob cwsmer i lynu wrth ganllawiau ymbellhau cymdeithasol y Llywodraeth. Bydd yr holl benderfyniadau hyn yn cael eu hadolygu'n rheolaidd.\n18 Maw 2020 15:33\nLlyfrgelloedd yn cau\nMae penderfyniad wedi'i wneud i gau pob un o'n llyfrgelloedd yfory (19 Mawrth) tan ddiwedd mis Mai. Ein prif flaenoriaeth yw iechyd a llesiant ein cwsmeriaid a'n staff. Bydd y penderfyniad hwn yn cael ei adolygu'n rheolaidd. Ni fyddwch yn cael dirwy os oes gennych eitemau i'w dychwelyd, ac anogir aelodau i ddefnyddio gwasanaethau ar-lein yn y cyfamser.\n18 Maw 2020 15:28\nCanolfannau hamdden yn cau\nMae penderfyniad wedi'i wneud i gau pob un o'n canolfannau hamdden yfory (19 Mawrth) tan ddiwedd mis Mai. Ein prif flaenoriaeth yw iechyd a llesiant ein cwsmeriaid a'n staff. Gallwn eich sicrhau na fydd unrhyw gwsmeriaid ar eu colled yn ariannol; bydd pob aelodaeth yn cael ei rhewi'n awtomatig, bydd archebion yn cael eu credydu neu eu diwygio ac ati.\nByddwn yn cysylltu â phob cwsmer yn uniongyrchol ac rydym yn annog cwsmeriaid i beidio â chysylltu'n uniongyrchol oni bai bod hynny'n gwbl angenrheidiol.\nI gael y wybodaeth ddiweddaraf, edrychwch ar wefan Actif, tudalennau Facebook a Twitter Actif, ac ar yr ap 'Chwaraeon a Hamdden Actif'. Bydd y sefyllfa hon yn cael ei diweddaru'n gyson.\n18 Maw 2020 13:28\nCau ysgolion yng Nghymru\nGweler y cyhoeddiad isod a gafodd ei ryddhau gan Lywodraeth Cymru heddiw. Bydd yr ysgolion i gyd yn cau o ddydd Gwener.\nLlywodraeth Cymru: Cau ysgolion yng Nhgymru\n18 Maw 2020 11:50\nAtal gwasanaeth llyfrgelloedd teithiol\nRydym wedi gwneud y penderfyniad rhagofalusi atal ein gwasanaeth llyfrgelloedd teithioltan ddiwedd mis Mai. Rydym yn sylweddoli y bydd rhai preswylwyr yn siomedig ond gobeithiwn y bydd preswylwyr yn gwerthfawrogi pam yr ydym wedi gwneud y penderfyniad hwn yng ngoleuni'r sefyllfa sy'n datblygu.\nMae diogelwch ein staff a'n cwsmeriaid yn hanfodol bwysig. Bydd y penderfyniad hwn yn cael ei adolygu'n rheolaidd.\nRydym wedi gwneud y penderfyniad rhagofalus i atal ein gwasanaeth llyfrgelloedd teithiol tan ddiwedd mis Mai. Rydym yn sylweddoli y bydd rhai preswylwyr yn siomedig ond gobeithiwn y bydd preswylwyr yn gwerthfawrogi pam yr ydym wedi gwneud y penderfyniad hwn yng ngoleuni'r sefyllfa sy'n datblygu. Mae diogelwch ein staff a'n cwsmeriaid yn hanfodol bwysig. Bydd y penderfyniad hwn yn cael ei adolygu'n rheolaidd.\n17 Maw 2020 17:42\nWrth i'r sefyllfa coronafeirws ddatblygu, rydym wedi gwneud y penderfyniad rhagofalus i ohirio rhai o'n cyfarfodydd fel cyngor.\nBydd y Bwrdd Gweithredol, y Pwyllgor Cynllunio a'r Pwyllgor Trwyddedu yn parhau i gwrdd i wneud penderfyniadau allweddol ynghylch busnes y Cyngor. Bydd y penderfyniad hwn yn cael ei adolygu'n rheolaidd.\nHoffem roi sicrwydd i breswylwyr ein bod yn parhau i dderbyn cyngor a chyfarwyddyd gan Iechyd Cyhoeddus Cymru a Llywodraeth Cymru; ac rydym yn gweithio gyda phartneriaid amlasiantaeth i baratoi ar gyfer cyfnod hir o amharu o bosibl.\n17 Maw 2020 17:31\nDatganiad ar y cyd gan CLIC a Llywodraeth Cymru\n“Rydyn ni’n wynebu argyfwng iechyd cyhoeddus, sydd â’r potensial i effeithio nifer fawr o bobl ar draws Cymru ac i amharu’n fawr ar fywyd pob dydd.\n“Rydyn ni’n gwybod fod pobl yn poeni. Os gweithiwn ni gyda’n gilydd, fe allwn ni orchfygu’r heriau gyda’n gilydd.\n“Mae gwasanaethau llywodraeth leol wrth galon pob cymuned yng Nghymru. Dibynnir arnynt gan blant, oedolion a’r henoed pob dydd ymhob rhan o Gymru. Bydd y coronafeirws yn effeithio ar wasanaethau cyhoeddus – wrth i’r galw am wasanaethau allweddol gynyddu, bydd llai o bobl ar gael i’w darparu nhw.\n“Rydyn ni’n gweithio gyda’n gilydd i ymateb i’r feirws. Mae Llywodraeth Cymru wedi ymrwymo i sicrhau fod gan lywodraeth leol y gefnogaeth a’r adnoddau angenrheidiol wrth i ni wynebu’r argyfwng gyda’n\n17 Maw 2020 16:07\nDosbarthiadau NERS Actif\nO fory ymlaen (18 Mawrth, 2020) bydd holl ddosbarthiadau'r Cynllun Cenedlaethol i Atgyfeirio Cleifion i Wneud Ymarfer Corff (NERS) yng Nghanolfannau Hamdden Actif a lleoliadau cymunedol yn cael eu gohirio tan ddiwedd mis Mai.\n17 Maw 2020 16:06\nCanolfan Addysg Awyr Agored Pentywyn\nMae Canolfan Addysg Awyr Agored Pentywyn ar gau ar hyn o bryd tan ddiwedd mis Mai.\n17 Maw 2020 16:05\nCanolfan Sgïo Pen-bre\nMae'r llethr sgïo ym Mharc Gwledig Pen-bre ar gau ar hyn o bryd tan ddiwedd mis Mai.\n17 Maw 2020 15:37\nMae penderfyniad wedi'i wneud i gau ein holl amgueddfeydd ac orielau.\n17 Maw 2020 15:36\nMae penderfyniad wedi ei wneud i gau holl theatrau Sir Gaerfyrddin tan ddiwedd mis Mai.\n17 Maw 2020 13:15\nSgamiau sy'n gysylltiedig â'r coronafeirws\nMae ein tîm safonau masnach am sicrhau bod pobl yn ymwybodol o sgamiau sy'n gysylltiedig â'r coronafeirws a'u bod yn wyliadwrus.\nOs ydych chi, neu unrhyw un yr ydych yn ei adnabod, wedi dioddef yn sgil sgam o'r fath cysylltwch â'r Ganolfan Cyngor ar Bopeth drwy ffonio 0808 223 1144.\n17 Maw 2020 11:02\nLlywodraeth Cymru yn cyhoeddi pecyn cymorth £200 miliwn i fusnesau bach\nMae'r mesurau'n cynnwys:\nRhoi rhyddhad ardrethi busnes o 100 y cant i siopau, busnesau hamdden a lletygarwch sydd â gwerth ardrethol o £51,000 neu lai\nRhoi gostyngiad o £5,000 ar eu bil i dafarndai sydd â gwerth ardrethol rhwng £51,000 a £100,000\nMae Llywodraeth Cymru hefyd yn dweud y bydd £100 miliwn arall ar gael ar gyfer cynllun grant newydd i fusnesau bach nad ydynt yn gymwys ar gyfer y rhyddhad ardrethi busnes newydd hwn.\nBydd manylion yn cael eu cyhoeddi ar llyw.cymru cyn gynted ag y byddant ar gael.\n17 Maw 2020 10:59\nEtholiadau'r Comisiynydd Heddlu a Throseddu wedi'u gohirio\nMae Llywodraeth y DU wedi cyhoeddi y bydd yr holl etholiadau a oedd i'w cynnal ar 7 Mai, 2020 yn cael eu gohirio am 12 mis. Mae hyn yn cynnwys etholiad y Comisiynydd Heddlu a Throseddu ar gyfer ardal Heddlu Dyfed-Powys.\nMwy o wybodaeth ar gael ar .gov.uk.\n16 Maw 2020 15:48\nY wybodaeth ddiweddaraf i ysgolion\nRydym wedi diweddaru ein gwybodaeth i rieni yn dilyn y cyngor diweddaraf gan Iechyd Cyhoeddus Cymru.\n16 Maw 2020 12:17\nCyhoeddiad ynghylch Eisteddfod yr Urdd Sir Gaerfyrddin 2021\nMae Urdd Gobaith Cymru wedi cyhoeddi newidiadau i'w rhaglen ddigwyddiadau yn sgil y sefyllfa o ran y Coronafeirws. Yn rhan o nifer o newidiadau, bydd Eisteddfod yr Urdd, a oedd i'w chynnal yn Llanymddyfri ym mis Mai 2021, bellach yn cael ei chynnal yn 2022.\nDarllenwch ragor o wybodaeth gan Urdd Gobaith Cymru\n15 Maw 2020 13:39\nTri achos arall\nMae tri achos arall wedi eu cadarnhau yn Sir Gaerfyrddin heddiw, felly cyfanswm yr achosion bellach yw saith.\n14 Maw 2020 11:15\nUn achos newydd\nMae achos arall wedi'i gadarnhau yn Sir Gaerfyrddin, felly cyfanswm yr achosion bellach yw pedwar.\n13 Maw 2020 16:42\nY Cyngor yn gweithredu cynlluniau wrth gefn mewn ymateb i COVID-19\nMae Cyngor Sir Caerfyrddin yn paratoi ac yn gweithredu ymateb cynhwysfawr i'r coronafeirws (COVID-19) i atal a chyfyngu lledaeniad yr achosion cymaint ag y bo modd.\nMae grŵp rheoli tactegol, sy'n dod ynghyd â thîm arweinyddiaeth y Cyngor, yn rhoi cynlluniau wrth gefn ar waith ac yn cymryd mesurau arbennig i helpu i ddiogelu preswylwyr.\nMae'r Cyngor yn parhau i dderbyn cyngor a chyfarwyddyd gan Iechyd Cyhoeddus Cymru a Llywodraeth Cymru, ac mae'n gweithio gyda phartneriaid amlasiantaeth i baratoi ar gyfer cyfnod hir o amharu o bosibl.\n13 Maw 2020 12:00\nAchosion sydd wedi'u cadarnhau\nMae tri o achosion wedi cael eu cadarnhau yn Sir Gaerfyrddin\n13 Maw 2020 11:00\nDiogelu preswylwyr ein cartrefi gofal\nFel rhan o'n paratoadau a'n hymateb i'r sefyllfa sy'n datblygu o ran coronafeirws, rydym yn cymryd mesurau ychwanegol i atal unrhyw risgiau posibl yn ein cartrefi gofal. Felly, rydym yn gweithredu rhannau o'n polisi ymwelwyr - y mae'n rhaid i ni eu gweithredu o bryd i'w gilydd - i gyfyngu ar ymweliadau gan deuluoedd a ffrindiau, oni bai bod yna amgylchiadau eithriadol.\nYn ogystal, mae'r gwasanaethau dydd i bobl hŷn yn cael eu cau dros dro, gyda chynlluniau pwrpasol ar gyfer preswylwyr sydd angen darpariaeth amgen na all ffrindiau a theulu ei darparu.\nMae'r camau hyn yn rhai cwbl ragofalus er mwyn sicrhau bod y bobl yr ydym yn gofalu amdanynt yn cael eu diogelu. Rydym yn parhau i dderbyn cyngor a chyfarwyddyd gan Iechyd Cyhoeddus Cymru a Llywodraeth Cymru, a bydd ein sefyllfa yn cael ei hadolygu'n ddyddiol.\nRydym yn sylweddoli y gallai'r penderfyniad hwn achosi anghyfleustra a pheth gofid, ond hoffem eich sicrhau ein bod yn gweithredu er budd pennaf ein preswylwyr a defnyddwyr ein gwasanaethau.\n12 Maw 2020 15:00\nCyngor i benaethiaid\nRydym wedi rhoi cyngor i benaethiaid ac wedi gofyn iddynt ystyried aildrefnu unrhyw ddigwyddiadau lle byddai llawer o ddisgyblion, staff a gwesteion.\nAr hyn o bryd nid oes penderfyniad wedi cael ei wneud i gau ysgolion.\nGallwn sicrhau rhieni a disgyblion ein bod yn parhau i dderbyn cyngor gan Iechyd Cyhoeddus Cymru a'n bod yn cymryd pob cam priodol i atal y feirws rhag lledaenu. Yr hyn sy'n cael ei ddweud wrthym ar hyn o bryd yw bod y risg i'r cyhoedd yn dal yn isel.\nGellir dod o hyd i gyngor gan Iechyd Cyhoeddus Cymru\nRydym yn gwerthfawrogi cydweithrediad disgyblion a rhieni i helpu i atal heintiau rhag lledaenu.\nHylendid da yw'r ffordd orau o'u hatal ac mae rhai camau syml y gallwch eu cymryd i'ch diogelu chi a'ch teulu. Mae’r rhain yn cynnwys:\n• Golchi dwylo'n aml gyda sebon a dŵr am o leiaf 20 eiliad, neu ddefnyddio diheintydd dwylo sy'n cynnwys o leiaf 60% alcohol os nad oes sebon a dŵr ar gael.\n• Ceisio osgoi cyffwrdd â'r llygaid, y trwyn a'r geg os nad ydych wedi golchi eich dwylo.\n• Defnyddio hances bapur i orchuddio eich ceg a'ch trwyn wrth beswch neu disian, ac yna ei thaflu i'r bin cyn golchi eich dwylo'n syth.\n11 Maw 2020 16:00\nSefydlu Unedau Profion Coronafeirws\nMae Bwrdd Iechyd Prifysgol Hywel Dda wedi cyhoeddi heddiw (dydd Mawrth, 10 Mawrth) ei fod wedi agor Uned Profion Coronafeirws yng Nghaerfyrddin er mwyn asesu a phrofi mwy o bobl yn ystod yr achosion o COVID-19.\nMae uned arall wedi agor yn Aberteifi ac mae posibilrwydd y bydd rhagor yn agor mewn ardaloedd eraill yn ystod yr wythnosau nesaf.\nNi fydd y lleoliad penodol yn cael ei gyhoeddi oherwydd yr angen i ddiogelu cyfrinachedd y cleifion.\nMae'r uned profion dim ond ar gyfer pobl sydd ag apwyntiad ymlaen llaw ac sydd wedi cael cyfarwyddyd gan 111.\nDarllen y datganiad yn llawn